ദങ്കല്;അമീര്‍ഖാനെതിരെ നിയമനടപടി സ്വീകരിക്കുമെന്ന് കോച്ച് സോന്ദിയുടെ മുന്നറിയിപ്പ് – Chandrika Daily\nBy chandrika Wednesday December 28, 2016 10:15 am\nദങ്കല്;അമീര്‍ഖാനെതിരെ നിയമനടപടി സ്വീകരിക്കുമെന്ന് കോച്ച് സോന്ദിയുടെ മുന്നറിയിപ്പ്\nറിലീസ് ചെയ്ത് ദിവസങ്ങള്‍ക്കകം കോടികള് നേടി മുന്നേറുന്ന ദങ്കല് സിനിമക്കെതിരെ ആരോപണം ഉയരുന്നു. അമീര്‍ഖാന് നായകനായുള്ള ചിത്രത്തിനെതിരെ ഗീത ഭോഗട്ടിന്റെ കോച്ച് പിആര് സോന്ദിയാണ് രംഗത്തെത്തിയിരിക്കുന്നത്. ചിത്രത്തില്…\nറിലീസ് ചെയ്ത് ദിവസങ്ങള്‍ക്കകം കോടികള് നേടി മുന്നേറുന്ന ദങ്കല് സിനിമക്കെതിരെ ആരോപണം ഉയരുന്നു. അമീര്‍ഖാന് നായകനായുള്ള ചിത്രത്തിനെതിരെ ഗീത ഭോഗട്ടിന്റെ കോച്ച് പിആര് സോന്ദിയാണ് രംഗത്തെത്തിയിരിക്കുന്നത്. ചിത്രത്തില് സോന്ദിയെ മോശമായി അവതരിപ്പിച്ചുവെന്നാണ് സോന്ദിയുടെ ആരോപണം.\nചിത്രത്തില് തന്നെ മോശമായാണ് ചിത്രീകരിച്ചിരിക്കുന്നത്. അത് അമീര് ഖാന്റെ ശ്രദ്ധയില്‍പെടുത്തും. സംഭവത്തെക്കുറിച്ച് വിശദീകരണം ആവശ്യപ്പെടാന് ഒരുങ്ങുകയാണ്. എന്നാല് വ്യക്തമായ മറുപടിയുണ്ടായില്ലെങ്കില് അമീര്‍ഖാനെതിരെ നിയമനടപടി സ്വീകരിക്കുമെന്നും 2010-ലെ കോമണ്‍വെല്‍ത്ത് ഗെയിംസില് ഗീതയുടെ പരിശീലകനായിരുന്ന സോന്ദി മുന്നറിയിപ്പ് നല്‍കുന്നു.\nചിത്രീകരണത്തിന് മുമ്പ് അമീര് തന്നെ വന്ന് കണ്ടിരുന്നു. എന്നാല് സിനിമയില് തന്നെ മോശക്കാരനാക്കുകയാണ് ചെയ്തിരിക്കുന്നത്. തികച്ചും വ്യത്യസ്ഥമായാണ് ചിത്രീകരിച്ചിരിക്കുന്നത്. ഗീതയും കുടുംബവും ഇതിന് നിശബ്ദമായിരിക്കുകയാണ്. തന്റെ കരിയറിനെ ബാധിക്കുന്ന ഒരു പ്രശ്‌നമാണിതെന്നും സോന്ദി പറയുന്നു.


ദാഹം : Deepika.com Leader Page\nപാറയിൽനിന്നു പോലും പച്ചവെള്ളം പുറപ്പെടുവിക്കാൻ കഴിവുള്ളവന്‍റെ തൊണ്ടവരണ്ടു. ഉറുന്പു പോലും ദാഹമകറ്റുന്ന ഉൗഴിപ്പരപ്പിൽ ഒരു കവിൾ ദാഹജലത്തിനായി അവൻ മോഹിച്ചു. ഭൂമിയിലെ ഒരു ജലസ്രോതസിനും കെടുത്താനാവാത്ത, ആത്മാക്കൾക്കുവേണ്ടിയുള്ള ഒരു അടങ്ങാത്ത ദാഹമായിരുന്നു അവന്‍റേത്. അതുകൊണ്ടാണ് തലമുറകളുടെ ദാഹമകറ്റിയ യാക്കോബിന്‍റെ കിണറ്റിൽനിന്നു പോലും അവൻ കുടിക്കാതിരുന്നത്.\nകുളക്കരയിലൂടെ നടന്നിട്ടും അരു വികളെപ്പറ്റി വാചാലനായിട്ടും ഒരു കുന്പിൾ കുടിനീരു പോലും എങ്ങുനിന്നും കോരിയെടുത്തില്ല. “എനിക്ക് കുടിക്കാൻ തരൂ’ എന്നു നട്ടുച്ചയ്ക്ക് ഒരു നാരിയോട് ആവശ്യപ്പെട്ടതു പോലും ജീവജലം കോരിയെടുക്കാനാവാതെ നിസഹായയായ അവളുടെ ആത്മാവിന്‍റെ ദുരവസ്ഥയെ നേടാനായിരുന്നു. അവിടേക്ക് അവൻ ജീവജലം ഒഴുക്കിയപ്പോഴാണ് അവളുടെ ദാഹം ശമിച്ചതും കുടിനീരിനായി വന്നവൾ കുടം പോലും കൈയിലെടുക്കാതെ മടങ്ങിപ്പോയതും. കുരിശോളം കൂടെയുണ്ടായിരുന്ന അവന്‍റെ ആ ദാഹം. പാണികൾ അടുപ്പിക്കാൻ കഴിയാത്ത അവസ്ഥയിൽ പ്രാണൻ പിരിയുന്നതിനു മുന്പുപോലും ചാരെ ചാകാൻ കിടന്ന ചോരന്‍റെ ആത്മാവിനെയും അവൻ തന്നോടു ചേർത്തുപിടിച്ചത് അതുകൊണ്ടാണ്.\nനമ്മുടെ ജീവിതത്തിലെ ലൗകിക മോഹങ്ങളാകുന്ന ദാഹങ്ങളെയും അവയെ കെടുത്താൻ നാം സമീപിക്കുന്ന കിണറുകളെയുമൊക്കെ വിചിന്തന വിഷയമാക്കാം. ഓർക്കണം, കേവലം നരരും നാല്കാലികളും കുടിക്കുന്ന കിണറ്റിൽനിന്നു കുടിക്കേണ്ടവരല്ല ക്രൈസ്തവരായ നാം. പിന്നെയോ, ക്രിസ്തുവാകുന്ന ഉണങ്ങാത്ത ഉറവയിൽനിന്ന് ഉൗറിയിറങ്ങുന്ന നിത്യജീവന്‍റെ തെളിനീരു നുകരേണ്ടവരാണ്. ഭൂമിയിലുള്ള കുളങ്ങൾ നമ്മുടെ ദാഹങ്ങളെ തീവ്രമാകുകയേ ഉള്ളൂ. അതുകൊണ്ടാണ് നമുക്കു വീണ്ടും അവയുടെ കരയിൽ എത്തേണ്ടതായി വരുന്നത്.\nഎന്നാൽ, മേലിൽ ദാഹിക്കാതിരിക്കാൻ പിളർക്കപ്പെട്ട നമ്മുടെ രക്ഷകന്‍റെ പാർശ്വത്തിൽനിന്നു പൊട്ടിയൊഴുകിയ അനശ്വര ജീവന്‍റെ അമൃത് നാം അനുനിമിഷം മോന്തിക്കുടിക്കണം. ചില കുടങ്ങളും കുളങ്ങളുമൊക്കെ ഉപേക്ഷിക്കാനും ചില മാർഗങ്ങൾ മറക്കാനുമുള്ളതാണ് നോന്പുകാലം. ജീവിതത്തിലെ പൊട്ടക്കിണറുകളെ മൂടിക്കളയാം. അവ കെണിക്കുഴികളാണ്. നമ്മുടെ നടവഴിയോരങ്ങളിൽ ഇനിമുതൽ ജീവന്‍റെ തണ്ണീർത്തടങ്ങൾ നിറഞ്ഞുകവിഞ്ഞു കിടക്കട്ടെ. ദാഹമല്ല, അന്തർദാഹമാണ് നമുക്കുണ്ടായിരിക്കേണ്ടത്. ദാഹം ദേഹത്തിന്‍റേതും അന്തർദാഹം ആത്മാവിന്‍റേതുമത്രേ. നിത്യജീവന്‍റെ ജലപാനത്തിനു നാം ചില ശ്രമങ്ങൾ നടത്തേണ്ടതായുണ്ട്. ആത്മീയ ജീവിതത്തിനു പ്രഥമസ്ഥാനം കൊടുക്കാം. കൂദാശകളുടെ രൂപത്തിൽ സഭ സമ്മാനിക്കുന്ന കയറും പാളയുമൊക്കെ വേണ്ടത്ര മുന്നൊരുക്കത്തോടെ സ്വീകരിക്കാം. ക്രിസ്തുവാകുന്ന കിണറ്റിൽനിന്നു കുടിക്കാം. നിലനില്ക്കുന്ന ജീവനുവേണ്ടി മൃതിശയ്യയിൽ വരെ ദാഹിക്കാം. ഒപ്പം, ആരുടെയും അന്തർദാഹങ്ങൾക്കു നാം തടസമാകാതിരിക്കുക. നിത്യജീവന്‍റെ തീർഥം എല്ലാവരുടെയും ഹൃദയകുംഭങ്ങളിൽ നിറഞ്ഞുതുളുന്പട്ടെ.


year ender 2021: Protest against Lakshadweep administrator Praful K Patel's reforms | 2021 ലെ പ്രതിഷേധങ്ങള്: ദ്വീപ് ജനതയ്ക്ക് മേല് അസ്വസ്ഥത വിതറിയ പ്രഫുല് പട്ടേലും സംഘപരിവാർ അജണ്ടയും - Malayalam Oneindia\nലക്ഷദ്വീപ് തീരത്ത് മയക്കുമരുന്ന് വേട്ട; 1500 കോടിയുടെ ഹെറോയിന് പിടികൂടി; സംഘത്തില് മലയാളികളും\nലക്ഷദ്വീപ് ഭരണകൂടത്തിന് തിരിച്ചടി; സ്‌കൂളുകളില് മാംസാഹാരം തുടരാം എന്ന് സുപ്രീംകോടതി\n'ദ്വീപുകാരെ തീവ്രവാദി എന്ന് മുദ്ര കുത്താൻ ശ്രമിച്ചു', സ്ഥാനമൊഴിയുന്ന ലക്ഷദ്വീപ് കളക്ടർക്കെതിരെ അയിഷ സുൽത്താന\nപ്രതിഷേധങ്ങളെ ഭയന്ന് അഡ്മിനിസ്ട്രേഷന്: ലക്ഷദ്വീപിൽ ഇന്ന് രാത്രി മുതൽ നിരോധനാജ്ഞ\nPublished: December 23 2021, 15:34 [IST]\nഈ വർഷം രാജ്യം കണ്ട പ്രധാന പ്രതിഷേധങ്ങളിലൊന്ന് അരങ്ങേറിയത് ലക്ഷദ്വീപിലായിരുന്നു. പൊതുവെ സമാധാനപരമായി ജീവിക്കുന്ന ദ്വീപ് നിവാസികളെ പ്രതിഷേധച്ചൂടിലേക്ക് കടത്തി വിട്ടത് പുതിയ അഡ്മിനിസ്ട്രേറ്ററായി എത്തിയ പ്രഫുൽ കെ പട്ടേൽ നടത്തിയ പരിഷ്കാരങ്ങളായിരുന്നു. ബി ജെ പി നേതാവും മുന് ഗുജറാത്ത് മന്ത്രിയുമായ പ്രഫുല് പട്ടേല് സംഘപരിവാർ നിലപാടുകള് ദ്വീപ് ജനതയുടെ മേല് അടിച്ചേല്‍പ്പിക്കാന് ശ്രമിക്കുന്നുവെന്നതായിരുന്നു പ്രധാന ആരോപണം. ദ്വീപിലെ ജനങ്ങള് രാഷ്ട്രീയ വ്യത്യാസങ്ങളില്ലാതെ അഡ്മിനിസ്ട്രേറ്ററുടെ പരിഷ്കരണങ്ങള്‍ക്കെതിരെ രംഗത്ത് വന്നു. വോട്ടിങ്ങിലൂടെ അധികാരത്തിൽ വരുന്ന ദ്വീപ് ജില്ലാ പഞ്ചായത്തിന്റെ അധികാരങ്ങൾ വെട്ടിക്കുറയ്ക്കുന്നാതിയിരുന്നു പ്രധാന ഭരണ പരിഷ്കരണം.\nവിദ്യാഭ്യാസം, ആരോഗ്യം, കൃഷി, മത്സ്യബന്ധനം, മൃഗസംരക്ഷണം അടക്കമുള്ളവ അഡ്മിനിസ്ട്രേറ്ററുടെ കീഴിലാക്കിയിതിന് പിന്നാലെ സർക്കാർ സർവ്വീസിൽ കരാർ വ്യവസ്ഥയിൽ ജോലി ചെയ്തിരുന്നവരെ പിരിച്ചുവിട്ടു. തീരദേശത്തെ സുരക്ഷ വർധിപ്പിക്കാനെന്ന പേരില് മത്സ്യ തൊഴിലാളികളുടെ ഷെഡ്ഡുകൾ പൊളിച്ചു നീക്കുകയും ചെയ്തു. ദ്വീപിലെ ടൂറിസം പ്രോല്‍സാഹിപ്പിക്കുകയെന്ന ലക്ഷ്യത്തോടെ മദ്യശാലകൾ തുറക്കുകയും ചെയ്തു.\nഇതിന് പുറമെ ദേശീയ തലത്തില് നിരവധി തവണ എതിർപ്പുകള്‍ക്ക് ഇടയാക്കിയ ഗോവധവും ഗോ മാംസാഹാരവും ദ്വീപിലും നിരോധിച്ചു. ദ്വീപിലെ ഡയറി ഫാമുകള് അടച്ച് പൂട്ടുകയും വിദ്യാർത്ഥികളുടെ ഉച്ചഭക്ഷണ മെനുവില് നിന്ന് ബീഫ് വിഭവങ്ങള് നീക്കം ചെയ്യുകയും ചെയ്തു. ദ്വീപിലെ ഡയറി ഫാമുകള് അടച്ച് പൂട്ടി പകരം ഗുജറാത്തില് നിന്നും അമുല് ഉല്‍പ്പന്നങ്ങള് ഇറക്കാനായിരുന്നു തീരുമാനം. കൂടാതെ പഞ്ചായത്ത് തിരഞ്ഞെടുപ്പില് മത്സരിക്കുന്ന സ്ഥാനാർത്ഥികള്‍ക്ക് രണ്ടില് കൂടുതല് കൂട്ടികള് പാടില്ല, കുറ്റകൃത്യങ്ങൾ താരതമ്യേന വളരെ കുറഞ്ഞ ദ്വീപിൽ ഗുണ്ടാ ആക്ട് നടപ്പിലാക്കുകയും ചെയ്തിരുന്നു. ഇതിന് പുറമെ ദ്വീപ് നിവാസികള്‍ക്ക് പരമ്പരാഗതമായി ബന്ധമുണ്ടായിരുന്ന ബേപ്പൂ‍ര് തുറമുഖവുമായുള്ള ബന്ധം അവസാനിപ്പിച്ച് മംഗലാപുരം തുറമുഖവുമായി ബന്ധം സ്ഥാപിക്കാനുള്ള സമ്മർദ്ദങ്ങളും ദ്വീപ് നിവാസികളുടെ പ്രതിഷേധങ്ങള്‍ക്ക് ഇടയാക്കുകയായിരുന്നു.\nപ്രഫുല് പട്ടേല് ചുമതലയേറ്റെടുത്തതോടെ കോവിഡ് നിയന്ത്രണങ്ങളില് മാറ്റം വരുത്തിയിരുന്നു. ഇതിന് പിന്നാലെ അതുവരെ കോവിഡ് മുക്തമായിരുന്ന ദ്വീപില് വന് തോതില് രോഗികളുടെ എണ്ണം ഉയരാന് തുടങ്ങി. പ്രതിഷേധങ്ങളെ ശക്തമായ രീതിയിലായിരുന്നു ദ്വീപ് അഡ്മിനിസ്ട്രേറ്റർ നേരിട്ടത്. കോവിഡ് നിയന്ത്രണങ്ങളില് മാറ്റം വരുത്തിയതിനെതിരെ പ്രതിഷേധിച്ചവരെ പകർച്ചവ്യാധി നിയമം ലഘിച്ചെന്ന പേരില് ജയിലില് അടയ്ക്കുകയും ചെയ്തു. ലക്ഷദ്വീപിൽ നിന്നുള്ള വാർത്താ മാധ്യമമായ 'ദ്വീപ് ഡയറിക്ക്' കേന്ദ്രസർക്കാരിന്റെ താല്‍ക്കാലിക വിലക്കുണ്ടായി.\nസിഎഎ, എന്‍ആർസിയുമായി ബന്ധപ്പെട്ട പ്രക്ഷോഭ ബോർഡുകളെല്ലാം നീക്കം ചെയ്യുകുയും ഇതിനെതിരെ പ്രതിഷേധിച്ചവരെ അറസ്റ്റ് ചെയ്യുകയും ചെയ്തു. ലക്ഷദ്വീപ് ടൌണ് ആന്‍ഡ് കണ്‍ട്രി പ്ലാനിങ് റഗുലേഷന് 2021, ലക്ഷദ്വീപ് ഡവലപ്മെന്റ് അതോറിറ്റിക്ക് വികസന പ്രവർത്തനങ്ങളുടെ പേരില് ഏത് സ്ഥലവും ഏറ്റെടുക്കുന്നതിന് പൂർണ്ണ അധികാരം നല്‍കുന്നതാണ്. ഇത് തങ്ങളുടെ ഭൂമി നഷ്ടപ്പെടുമോയെന്ന ദ്വീപ് നിവാസികളുടെ ആശങ്കയ്ക്ക് ഇടയാക്കി. വീട് ഉള്‍പ്പടേയുള്ള കെട്ടിടങ്ങള്‍ക്ക്3വർഷത്തിലൊരിക്കല് കാലാവധി പുതുക്കി വാങ്ങാനും, പുതുക്കി നല്‍കിയില്ലെങ്കില് പൊളിച്ചു മാറ്റണമെന്നും നിർദേശമുണ്ടായിരുന്നു.\nദ്വീപ് നിവാസികള് ആരംഭിച്ച സേവ് ലക്ഷദ്വീപ് ക്യാമ്പയിന് അന്തർദേശീയ തലത്തില് തന്നെ ചർച്ചാ വിഷയമായതോടെ ചില കടുത്ത നിലപാടുകളില് നിന്നും പ്രഫുല് പട്ടേല് പിന്നോട്ട് പോയത്. അതേസമയം പല നിലപാടുകളിലും അഡ്മിനിസ്ട്രേറ്റർ ഇപ്പോഴും ഉറച്ച് നില്‍ക്കുകയാണ്. ലക്ഷദ്വീപിനെ ജനങ്ങള്‍ക്ക് മേല് നടത്തിയ കടന്ന് കയറ്റങ്ങള്‍ക്കെതിരെ കേരളത്തിലും വലിയ രീതിയിലുള്ള പ്രതിഷേധമായിരുന്നു നടന്നത്. ദ്വീപ് നിവാസികളുടെ സംസ്കാരത്തിനും ജീവിതത്തിനും വെല്ലുവിളി ഉയർത്തുന്ന സാഹചര്യം അംഗീകരിക്കാന് കഴിയില്ലെന്നായിരുന്നു മുഖ്യമന്ത്രി പിണറായി വിജയന് പ്രതികരിച്ചത്.\nലക്ഷദ്വീപിന് പിന്തുണ അറിയിച്ചുകൊണ്ട് കേരള നിയമസഭ പ്രമേയം പാസാക്കുകയും ചെയ്തു. ദ്വീപിൽ നടക്കുന്ന കാവി വത്കരണ ശ്രമങ്ങൾ ഒരു കാരണവശാലും അംഗീകരിക്കാൻ കഴിയില്ലെന്നായിരുന്നു മുഖ്യമന്ത്രി പിണറായി വിജയൻ നിയമസഭയിൽ അവതരിപ്പിച്ച പ്രതിഷേധ പ്രമേയത്തിൽ വ്യക്തമാക്കിയത്. സംഘപരിവാര് അജണ്ടക്കൊപ്പം കോര്‍പറേറ്റ് താൽപര്യങ്ങളും അടിച്ചേൽപ്പിക്കാൻ ശ്രമിക്കുന്നു. ഗോ വധ നിരോധനം എന്ന സംഘപരിവാർ അജണ്ട പിൻ വാതിലിലൂടെ ദ്വീപിൽ നടപ്പാക്കുന്നു. ഇത് അനുവദിക്കാനാകില്ലെന്നും നിയമസഭയില് അവതരിപ്പിച്ച പ്രമേയത്തില് വ്യക്തമാക്കി. പ്രതിപക്ഷവും പ്രമേയത്തിന് പൂർണ്ണ പിന്തുണ നല്‍കി.\nപ്രതിഷേധങ്ങള്‍ക്ക് അയവ് വന്നെങ്കിലും പല വിഷയത്തിലും അഡ്മിനിസ്ട്രേറ്ററും ദ്വീപ് നിവാസികളും തമ്മിലുള്ള ഏറ്റുമുട്ടല് ഇപ്പോഴും തുടരുകയാണ്. ലക്ഷദ്വീപില് സ്കൂളവധി വെള്ളിയാഴ്ചയില് നിന്ന് ഞായറാഴ്ചയിലേക്ക് മാറ്റിക്കൊണ്ട് കഴിഞ്ഞ ദിവസം അഡ്മിനിസ്ട്രേഷന് ഇറക്കിയ പുതിയ ഉത്തരവിനെതിരെ വലിയ പ്രതിഷേധം ഇതിനോടകം തന്നെ ആരംഭിച്ച് കഴിഞ്ഞു. മുസ്‌ലിം വിഭാഗം തിങ്ങിപാര്‍ക്കുന്ന ദ്വീപില് അവധി ദിവസം മാറ്റിയതിന് പിന്നിലും സംഘപരിവാർ അജണ്ടയാണെന്നാണ് ദ്വീപ് വാസികള് ആരോപിക്കുന്നത്. ലക്ഷദ്വീപിെല സ്കൂളുകള്‍ക്കെല്ലാം ഇതുവരെ വെള്ളിയാഴ്ചകളിലായിരുന്നു അവധി. പുതുക്കിയ ഉത്തരവ് സ്കൂള് പ്രിന്‍സിപ്പല്‍മാര്‍ക്കും ഹെഡ്മാസ്റ്റര്‍മാര്‍ക്കും വിദ്യാഭ്യാസ വകുപ്പ് കൈമാറിയിട്ടുണ്ട്.\nലക്ഷദ്വീപില് നിരോധനാജ്ഞ; ജുമുഅ നിസ്‌കാരം അനുവദിച്ചില്ല, പ്രതിഷേധവുമായി എംപി\nആ നാക്ക് പിഴയാണ് ജീവിതം മാറ്റി മറിച്ചത്; എന്നെ ബംഗ്ലാദേശിയാക്കി വരെ പ്രചരണം നടന്നു: ഐഷ സുല്‍ത്താന\nസ്കൂളുകളിൽ വെള്ളിയാഴ്ച അവധി മാറ്റി, ഞായറാഴ്ച്ചയാക്കി; ലക്ഷദ്വീപിലെ പുതിയ വിവാദ പരിഷ്‌കാരം ഇങ്ങനെ...\nരാജ്യത്തെ സ്‌നേഹിക്കുന്ന മുഴുവൻ പേരുടെയും കഥ; പിറന്നാൾ ദിനത്തിൽ പുതിയ ചിത്രം പ്രഖ്യാപിച്ച് ഐഷ സുൽത്താന\nഎല്ലാവർക്കും മാതൃക; ലക്ഷദ്വീപ് സമ്പൂർണ്ണ കോവിഡ് -19 വാക്സിനേഷൻ നേടിയേക്കാം; റിപ്പോർട്ടുകൾ പുറത്ത്\n'മിസ്റ്റര് അബ്ദുള്ള കുട്ടി, നാണമില്ലാതെ ദ്വീപിൽ കറങ്ങി നടക്കുന്ന നിങ്ങളോട്..ഈ കാണുന്നതാണോ എകെ 47;ഐഷ സുൽത്താന\nലക്ഷദ്വീപിൽ അബ്ദുള്ളക്കുട്ടി ഹീറോയെന്ന് കമന്റ്; വായടപ്പിച്ച കമന്റുമായി ഐഷ സുൽത്താന..വൈറൽ\nlakshadweep bjp pinarayi vijayan malayalam news ലക്ഷദ്വീപ് പ്രഫുല് പട്ടേല് പിണറായി വിജയന് year ender 2021 politics\nyer end 2021: Protest against Lakshadweep administrator Praful K Patel's reforms\nStory first published: Thursday, December 23, 2021, 15:34 [IST]


സാമൂഹികം – Page5– SUNNIVOICE | FORTNIGHTLY\nസയ്യിദ് ഉമറുല് ഫാറൂഖ് അല് ബുഖാരി : ജ്ഞാന വീഥിയിലെ ഇതിഹാസം\nപ്രവാചകസന്തതികളിലെവിശ്വവിഖ്യാതമായബുഖാരിഖബീലക്ക്കേരളത്തിൽശിലപാകിയതുംകേരളീയസാദാത്തീങ്ങളുടെചരിത്രംആരംഭിക്കുന്നതുംറഷ്യയിൽനിന്നുംപ്രബോധനാവശ്യാർത്ഥംകണ്ണൂർജില്ലയിലെവളപട്ടണത്തെത്തിയസയ്യിദ്അഹ്മദ്ജലാലുദ്ദീൻബുഖാരി(റ)യിലൂടെയാണ്. ഹിജ്‌റവർഷം 928 (എഡി 1521) ലാണ്മഹാനുഭാവൻകണ്ണൂരിലെത്തിയെന്നാണ്ചരിത്രം. ജലാലുദ്ദീൻബുഖാരി(റ) കേരളത്തിൽവരുമ്പോൾകൂടെവന്നപത്‌നിമരണപ്പെട്ടു. പിന്നീട്വളപട്ടണംഖാളിയുംഅബൂബക്കർസിദ്ദീഖ്(റ)ന്റെപിൻതലമുറക്കാരിൽപ്പെട്ടമഹാനുമായഹസ്രത്ത്സീതിഇബ്‌റാഹിംഎന്നവരുടെമകളുടെമകളെയാണ്അദ്ദേഹംവിവാഹംചെയ്തത്. കൂടെവന്നപത്‌നിയിൽസന്താനങ്ങളൊന്നുംഉണ്ടായിരുന്നില്ല. വളപട്ടണത്ത്നിന്ന്വിവാഹംചെയ്തഭാര്യയിൽജനിച്ചഏകമകനാണ്സയ്യിദ്ഇസ്മാഈൽബുഖാരി. ഹിജ്‌റ 945-ൽജനിച്ച് 1021-ൽവഫാത്തായി. കൊച്ചിയിലെചെമ്പിട്ടപള്ളിയിൽവടക്കുവശത്തുള്ളമഖാമിലാണ്അദ്ദേഹംഅന്തിയുറങ്ങുന്നത്. സയ്യിദ്ഇസ്മാഈൽബുഖാരിവളപട്ടണത്ത്നിന്ന്ചെയ്തപ്രഥമവിവാഹത്തിലാണ്സന്താനങ്ങളുണ്ടായത്. കൊച്ചിയിൽനിന്നുനടത്തിയവിവാഹത്തിൽസന്താനങ്ങളുണ്ടായില്ല. സയ്യിദ്അഹ്മദ്ബുഖാരി, സയ്യിദ്മുഹമ്മദ്ബുഖാരി, സയ്യിദ്ഫഖ്‌റുദ്ദീൻബുഖാരിഎന്നിവരാണ്അവരിലെസന്തതികൾ. ഒരുമകളുമുണ്ടായിരുന്നു. ഈമൂന്ന്പേരുടെസന്താനപരമ്പരയിൽപെട്ടവരാണ്കേരളത്തിന്റെവിവിധഭാഗങ്ങളിൽതാമസിച്ചുവരുന്നബുഖാരിസാദാത്തീങ്ങൾ. അതിൽപറവണ്ണജുമുഅത്ത്പള്ളിയിൽഅന്തിയുറങ്ങുന്നപറവണ്ണസയ്യിദ്മുഹമ്മദ്ബുഖാരിവിവാഹംചെയ്തത്വളപട്ടണത്തുനിന്നാണ്. സയ്യിദ്അബ്ദുറഹ്മാൻബുഖാരി, സയ്യിദ്ഇസ്മാഈൽബുഖാരിഎന്നിവർഅതിലാണുപിറന്നത്....\nമതപ്രബോധനം നടത്തുന്നതിനു വേണ്ടിയാണ് ഭൂമിയിലേക്ക് അല്ലാഹു പ്രവാചകന്മാരെ നിയോഗിച്ചത്. ലക്ഷത്തിലധികം പ്രവാചകന്മാരാണ് വിവിധ കാലങ്ങളിലായി വ്യത്യസ്ത സ്ഥലങ്ങളിലേക്ക് നിയമിക്കപ്പെട്ടത്. അന്ത്യ പ്രവാചകരായ മുഹമ്മദ് നബി(സ്വ)യുടെ ആഗമനത്തോടെ ഇനിയൊരു പ്രവാചകൻ വരില്ലെന്നും അതുകൊണ്ട് അവിടുത്തെ അനുയായികളും...\nവിദ്യാഭ്യാസത്തിന്റെ ആത്യന്തിക ലക്ഷ്യമായി ആധുനിക വിദ്യാഭ്യാസ-മനഃശാസ്ത്ര വിദഗ്ധർ ചൂണ്ടിക്കാണിക്കുന്നത് മൂല്യാധിഷ്ഠിത വിദ്യാഭ്യാസമാണ്. മനുഷ്യനിലെ മലിന തിന്മകളെ ആർജിത നന്മകളാക്കി രൂപാന്തരപ്പെടുത്തുകയാണ് വിദ്യാഭ്യാസത്തിന്റെ പരമപ്രധാനമായ ധർമം. കുട്ടികളുടെ അഭിരുചികൾ കണ്ടെത്തി അവയെ നിർമാണാത്മകവും പുരോഗമനാത്മകവുമായ ഉപയോഗത്തിന്...\nകേരളത്തിനു പുറത്തുള്ള ദഅ്‌വാ ചലനങ്ങൾ\nസുന്നി പ്രസ്ഥാനം സംഘടിപ്പിക്കുന്ന സർവതല സ്പർശിയായ ദഅ്‌വാ പ്രവർത്തനങ്ങളുടെ നേർവായനയാണ് വ്യവസ്ഥാപിതമായ സാമൂഹ്യ സേവനങ്ങൾ. വിവിധ മേഖലകളിൽ മർകസ് ചെയ്തുകൊണ്ടിരിക്കുന്ന ജീവകാരുണ്യ പദ്ധതികളും പരിപാടികളും ശാസ്ത്രീയമായി ഏകോപിപ്പിച്ച് 2000-ത്തിലാണ് മർകസ് ഡയറക്ടർ ഡോ. അബ്ദുൽ...\nജീവിതം തന്നെ ദഅ്‌വത്താകും കാലം\nദഅ്‌വതിന്റെ ശൈലി ഭേദങ്ങൾ മുമ്പേ ചർച്ചയാവാറുണ്ട്. ഏറ്റവും പ്രായോഗികവും ഉപകാരപ്രദവും വാചികമായ മത വിശദീകരണങ്ങൾ തന്നെയാണ്. അത് പ്രഭാഷണമോ സദുപദേശമോ സൗഹൃദ സംഭാഷണമോ ചർച്ചകളോ ആവാം. തൊട്ടടുത്തു നിൽക്കുന്നു ലിഖിത രീതികൾ. ലേഖനം, കഥ,...\nവർണവെറി: യൂറോപ്പ് ഇസ്‌ലാമിൽ നിന്നു പഠിക്കണം\nയുഎസ് സ്റ്റേറ്റായ സൗത്ത് കരോലിനയിലെ ചാൾസ്റ്റണിലുള്ള കറുത്ത വർഗക്കാരുടെ ചർച്ചിലേക്ക് തോക്കുമായി കയറിയ വെള്ളക്കാരൻ യുവാവ് തലങ്ങും വിലങ്ങും വെടിയുതിർത്ത് ഒൻപത് പേരെ വകവരുത്തിയത്, വംശീയമായി എത്രമാത്രം വിഭജിതമാണ് അമേരിക്കയെന്നും ആ രാജ്യം എത്രമാത്രം...\nമനുഷ്യ വംശം: സമത്വവും മഹത്ത്വവും\nവൈവിധ്യങ്ങളും വ്യത്യസ്തതകളും നിറഞ്ഞ സുന്ദര സൃഷ്ടികർമങ്ങളിലൂടെ തന്റെ അപാര കഴിവ് പ്രകടിപ്പിക്കുകയായിരുന്നു സ്രഷ്ടാവ്. അവയിലേക്ക് കണ്ണും ചിന്തയും ആഴ്ത്തുവാനും വൈവിധ്യങ്ങളെ ദൃഷ്ടാന്തമായി സ്വീകരിക്കാനും അവൻ അരുൾ ചെയ്തു. സമയങ്ങൾ വ്യത്യസ്തം-രാവും പകലും, അതിന്റെ വൃദ്ധിക്ഷയവും...


വാർത്ത അറിഞ്ഞത് ടിവിയിൽ; ഹൃദയം തകർന്ന് സുഷമയുടെ 'മകൾ' ഗീത | Gitas heart breaks when she watches news about Sushma Swaraj on TV – News18 Malayalam\nവാർത്ത അറിഞ്ഞത് ടിവിയിൽ; ഹൃദയം തകർന്ന് സുഷമയുടെ 'മകൾ' ഗീത\nചെറുപ്രായത്തിലെപ്പൊഴോ കൂട്ടം തെറ്റി പാകിസ്ഥാനില് അകപ്പെട്ടുപോയ ഗീതയ്ക്ക് പുതു ജീവന് നല്‍കിയത് സുഷമ സ്വരാജായിരുന്നു\nLast Updated : August 07, 2019, 22:04 IST\nഭോപ്പാൽ: മുൻ കേന്ദ്ര വിദേശകാര്യമന്ത്രി സുഷമ സ്വരാജ് ഇനിയില്ലെന്ന വാർത്ത ഗീതയെ സംബന്ധിച്ചിടത്തോളം ഹൃദയഭേദകമായിരുന്നു. ഡൽഹിയിൽ സുഷമ സ്വരാജിന്റെ വസതിയിലായിരുന്നില്ല ഗീത. പക്ഷെ സുഷമയുടെ ചിത്രവും കൈയിലേന്തി ടിവിയിൽ കണ്ണുംനട്ട് ഗീത ഇരുന്നു. ഗീതയ്ക്ക് സുഷമ സ്വരാജ് അമ്മയെ പോലെ തന്നെയാണ്. ഹിന്ദുസ്ഥാനിന്റെ മകളെന്നാണ് ഗീതയെ സുഷമ സ്വരാജ് വിളിച്ചിരുന്നതും.\nചെറുപ്രായത്തിലെപ്പൊഴോ കൂട്ടം തെറ്റി പാകിസ്ഥാനില് അകപ്പെട്ടുപോയ ഗീതയ്ക്ക് പുതു ജീവന് നല്‍കിയത് സുഷമ സ്വരാജായിരുന്നു. ഇന്ന് ആ അമ്മയ്ക്ക് തന്റെ ഭാഷയില് അവള് യാത്രാമൊഴി അറിയിക്കുമ്പോള് അവളില് ആ അമ്മയോടുള്ള സ്‌നേഹാദരവുകള് പ്രകടമായിരുന്നു. ഏഴുവയസ്സുള്ളപ്പോഴാണ് ബധിരയും മൂകയുമായ ഗീത അബദ്ധത്തില് പാകിസ്ഥാനിലെത്തിയത്. അവിടുന്ന് പൊലീസിന്റെ പിടിയിലായ ഗീത തുടര്‍ന്ന് 15 വര്‍ഷക്കാലം കറാച്ചിയില് പ്രവര്‍ത്തിക്കുന്ന ഇദ്ദി ഫൗണ്ടേഷന്റെ സംരക്ഷണത്തിലായിരുന്നു.\n2015 ഒക്ടോബറില് അന്നത്തെ വിദേശകാര്യമന്ത്രിയായിരുന്ന സുഷമ സ്വരാജിന്റെ ശ്രമകരമായ പ്രവര്‍ത്തനങ്ങളിലൂടെയാണ് ഗീത ഇന്ത്യയില് എത്തുന്നത്. തിരികെ എത്തിയ ഗീതയ്ക്ക് തന്റെ മാതാപിതാക്കളെ കണ്ടെത്താനായില്ല, മാതാപിതാക്കളാണെന്ന് അവകാശപ്പെട്ട് നിരവധി പേര് എത്തിയെങ്കിലും ആരേയും അവള് തിരിച്ചറിഞ്ഞില്ല. അന്നും ഒരു അമ്മയുടേത് എന്ന പോലെ ധൈര്യം നല്‍കി അവളോടൊപ്പം നില്‍ക്കാന് സുഷമ ഉണ്ടായിരുന്നു. അവരുടെ നിര്‍ദേശപ്രകാരം മാതാപിതാക്കളെ കണ്ടെത്തുന്നതുവരെ ഗീതയെ ഇന്‍ഡോറില് പാര്‍പ്പിച്ചു. ഏതെങ്കിലും അപരിചിതരയോ മാധ്യമങ്ങളെയോ കാണാന് ഗീതയെ അനുവദിച്ചില്ല.\n'എയ്ഡ്സ് ബാധിതരായ ആ കുട്ടികളെ മാറോട് ചേർത്ത സുഷമ സ്വരാജിനെ മറക്കുവാൻ സാധിക്കില്ല'\nബധിരരായ കുട്ടികള്‍ക്കായുള്ള സ്‌കൂളില് അവള്‍ക്ക് പഠന സൗകര്യവുമൊരുക്കി.അവള് തനിച്ചാവരുതെന്ന് സുഷമയ്ക്ക് നിര്‍ബന്ധമണ്ടായിരുന്നു. അതിനായി സുഷമ സ്വരാജ് മധ്യപ്രദേശ് മുഖ്യമന്ത്രിയായിരുന്ന ശിവരാജ് സിംഗ് ചൗഹാനുമായി നടത്തിയ കൂടി കാഴ്ചയിലാണു ഗീതയുടെ വിവാഹ കാര്യം പ്രഖ്യാപിച്ചത്. എഴുത്തുകാര്, എഞ്ചിനിയര്‍മാര്, സൈനികര് എന്നിങ്ങനെ 25 ഓളം പേരുടെ വിവാഹാലോചന ഗീതയ്ക്കു വന്നു. ഇതില് നിന്നും തയ്യാറാക്കിയ 15 പേരുടെ ലിസ്റ്റില് നിന്നും ഗീതയ്ക്ക് ഇഷ്ടമുള്ളയാളെ തിരഞ്ഞെടുക്കാം.വിവാഹം കഴിക്കുന്ന വരന് വീടും സര്‍ക്കാര് ജോലിയും നല്‍കും. എന്നാല് ഇതിനായി ആരും ഗീതയെ വിവാഹം കഴിക്കാന് വരേണ്ടെന്നും സുഷമ സ്വരാജ് കർക്കശ നിലപാടെടുത്തു. രേഗബാധിതയായപ്പോഴും ഗീതയുടെ കാര്യത്തെ കുറിച്ചോർത്തായിരുന്നു വിഷമം.\nFirst published: August 07, 2019, 22:00 IST


വ്യാജവാർത്ത പ്രചരിപ്പിച്ചാൽ കർശനനടപടി: മന്ത്രി വി എസ് സുനിൽകുമാർ | Kerala | Deshabhimani | Monday Aug 12, 2019\nവ്യാജവാർത്ത പ്രചരിപ്പിച്ചാൽ കർശനനടപടി: മന്ത്രി വി എസ് സുനിൽകുമാർ\nപ്രളയത്തെക്കുറിച്ച് വ്യാജവാർത്ത സാമൂഹ്യമാധ്യമങ്ങൾ വഴി പ്രചരിപ്പിക്കുന്നവർക്കെതിരെ കർശനനടപടി സ്വീകരിക്കുമെന്ന് മന്ത്രി വി എസ് സുനിൽകുമാർ. സർക്കാരിന്റെ ഔദ്യോഗിക വെബ്‌സൈറ്റുകളും ഫെയ്‌സ്‌ബുക്ക് പേജുകളും ഉണ്ട്. അതിലൂടെയുള്ള വിവരം മാത്രം വിശ്വസിക്കുക. അണക്കെട്ടിലെ ജലനിരപ്പിനെക്കുറിച്ചുള്ള പുതുക്കിയ വിവരങ്ങളും ലഭിക്കും. പബ്ലിക് റിലേഷൻ വകുപ്പ് ജനങ്ങളെ അറിയിക്കേണ്ട വിവരങ്ങൾ കൃത്യമായി നൽകുന്നുണ്ട്. ഇതല്ലാതെ മറ്റൊരു ഏജൻസിയെയും സർക്കാർ ചുമതലപ്പെടുത്തിയിട്ടില്ല. എറണാകുളം കലക്ടറേറ്റിൽ ജില്ലാതല അവലോകന യോഗത്തിൽ സംസാരിക്കുകയായിരുന്നു മന്ത്രി.\nജില്ലയിൽ ആറുവീടുകൾ പൂർണമായും ഇരുന്നൂറിലധികം വീടുകൾ ഭാഗികമായും തകർന്നു. കഴിഞ്ഞവർഷത്തെ അപേക്ഷിച്ച് അപകടങ്ങൾ കുറവാണ്. സർക്കാർ സംവിധാനങ്ങളോട് ജനങ്ങൾ നന്നായി സഹകരിക്കുന്നതിനാലാണ് അപകടം കുറഞ്ഞത്. പ്രളയം രൂക്ഷമാകുംമുമ്പ് പലരെയും ക്യാമ്പുകളിൽ എത്തിക്കാൻ സാധിച്ചതും ജനങ്ങൾ സഹകരിച്ചതിനാലാണ്. കഴിഞ്ഞ പ്രളയത്തിൽ ദുരിതം അനുഭവിച്ചവർ തന്നെയാണ് ഇത്തവണ ഇരകളിൽ ബഹുഭൂരിപക്ഷവും. അവർക്ക് അർഹതപ്പെട്ട ആനുകൂല്യങ്ങൾ ലഭ്യമാക്കും. മഴയ്‌ക്ക് ശമനമുണ്ടെങ്കിലും ഇപ്പോഴും ദുരിതാശ്വാസ ക്യാമ്പിൽ കഴിയുന്നവരുണ്ട്. ഇവർക്ക് അവശ്യസാധനങ്ങൾ എത്തിക്കണം. സർക്കാരിന്റെ ഔദ്യോഗിക സംഭരണകേന്ദ്രം പ്രവർത്തിക്കുന്നത് കലക്ടറേറ്റിലാണ്. വ്യാപാരികൾക്കും സന്നദ്ധ സംഘടനകൾക്കും വ്യക്തികൾക്കും ഇവിടെ സാധനങ്ങൾ എത്തിക്കാം. ക്യാമ്പുകൾ പ്രവർത്തിക്കുന്നത് സർക്കാരിന്റെ പൂർണ ചുമതലയിലാണ്. അതിനാൽ സാധനങ്ങൾ വിതരണം ചെയ്യാൻ ചുമതലയുള്ള ഉദ്യോഗസ്ഥന്റെ അനുമതി ആവശ്യമാണ്. അനർഹരുടെ കൈകളിൽ എത്താതിരിക്കാനാണ് നിയന്ത്രണം.\nജില്ലയിലെ ക്യാമ്പുകളുടെ സംവിധാനങ്ങൾ മികച്ച നിലയിൽ മുന്നോട്ടുപോകുന്നുണ്ട്. ചില സ്ഥലങ്ങളിലെ കുറവുകൾ ശ്രദ്ധയിൽപ്പെട്ടു. ഇത് പരിഹരിക്കാൻ ആവശ്യമായ നിർദേശങ്ങൾ നൽകി. ജില്ലയിൽ ഇതുവരെ മരണം റിപ്പോർട്ട് ചെയ്‌തിട്ടില്ല. ആരെയും കാണാതായതായും വിവരമില്ല. ശുചീകരണ പ്രവർത്തനം ഊർജിതമാണ്. നെടുമ്പാശേരി വിമാനത്താവളം തുറന്നുപ്രവർത്തിക്കാനായി. നാവികസേന, കരസേന, ദുരന്തനിവാരണസേന, മത്സ്യത്തൊഴിലാളികളുടെ സംഘം എന്നിവർ ഏത് അടിയന്തര സാഹചര്യവും നേരിടാൻ ആലുവയിലും എറണാകുളത്തും സന്നദ്ധരാണ്. പെരിയാറിൽ വെള്ളം താഴുന്നുണ്ട്. തോടുകളും കനാലുകളും ആഴംകൂട്ടി ജലപ്രവാഹം സുഗമമാക്കാൻ പിഡബ്ല്യുഡിക്ക് നിർദേശം നൽകി.\nപ്രളയബാധിതർക്കുള്ള അടിയന്തര ധനസഹായം വർധിപ്പിക്കണം. വിമാനത്താവളത്തിന്റെ പ്രവർത്തനം തടസപ്പെടുന്നതിന് ശാശ്വത പരിഹാരം കാണണം. മെട്രോ നിർമാണത്തിനുശേഷം ദേശീയപാതയ്ക്ക് സമീപമുണ്ടാകുന്ന വെള്ളക്കെട്ട് പരിഹരിക്കണം. പ്രവർത്തനങ്ങൾക്കായി എല്ലാ വകുപ്പുകളുടെയും ഏകോപന യോഗം വിളിക്കുമെന്ന് മന്ത്രി പറഞ്ഞു.


Tuesday3July 2018 2:43 am IST\nന്യൂദല്‍ഹി: സേവനദാതാക്കള്‍ക്ക് ആധാര് നല്‍കാന് ആഗ്രഹിക്കാത്ത അവസരങ്ങളില് ഉപയോഗിക്കാവുന്ന വിര്‍ച്വല് ഐഡി സംവിധാനം നിലവില് വന്നു. ആധാറിനു പകരമായി യുഐഡിഎ വെബ്‌സൈറ്റ് വഴിയോ മൊബൈല് ആപ്പ് വഴിയോ സ്വന്തമാക്കാവുന്ന 16 അക്ക ഡിജിറ്റല് നമ്പര് ടെലികോം സേവനദാതാക്കള്‍ക്കും മറ്റു സേവനദാതാക്കള്‍ക്കും നല്‍കാം. ഇതു നല്‍കുന്നത് വഴി ആധാറിലെ പൂര്‍ണവിവരങ്ങള് മറ്റുള്ളവര്‍ക്ക് ലഭ്യമാകുന്നത് ഒഴിവാകും. ആഗസ്ത് 31 ന് ശേഷം ഇതു പൂര്‍ണതോതില് നിലവില് വരും.\nവെബ്‌സൈറ്റോ മൊബൈല് ആപ്പോ വഴി രജിസ്റ്റര് ചെയ്യുമ്പോള് ലഭ്യമാകുന്ന 16 അക്ക ഡിജിറ്റല് നമ്പര് ഒരു ദിവസം മുഴുവന് കെവൈസി ഇടപാടുകള്‍ക്ക് ഉപയോഗിക്കാം. ബാങ്കുകളിലും മറ്റും ഈ സംവിധാനം പൂര്‍ണമായി പ്രാബല്യത്തില് വരുത്തുന്നതിനാണ് ആഗസ്ത് 31 വരെ സമയമനുവദിച്ചിരിക്കുന്നത്.\nപ്രളയം: ഡിജിറ്റല് വിവരശേഖരണം തദ്ദേശസ്വയംഭരണ സ്ഥാപനങ്ങള്‍ക്ക്\nബാങ്ക് ബസാര് 1300 നഗരങ്ങളില് ഡിജിറ്റല് ഫിനാന്‍സ് സൗകര്യങ്ങള് ഏര്‍പ്പെടുത്തുന്നു


വീണ്ടും ഞെട്ടിച്ച് മുരളീധരന്റെ മകൻ : ഇത്തവണ ചർച്ചയായി ആക്ഷൻ\nക്രിക്കറ്റ് ലോകത്ത് തന്റെ സ്ഥാനം ഏറെ മികവുറ്റ ബൗളിംഗ് പ്രകടനത്താൽ ഉറപ്പിച്ച താരമാണ് ശ്രീലങ്കൻ ഇതിഹാസ താരം മുത്തയ്യ മുരളീധരൻ.ക്രിക്കറ്റിലെ ഏറ്റവും മികച്ച സ്പിന്നറെന്ന വിശേഷണം സ്വന്തം പേരിൽ കുറിച്ച താരം ടെസ്റ്റ് ക്രിക്കറ്റിൽ 800 വിക്കറ്റിൽ അധികം സ്വന്തമാക്കിയ ഏക ബൗളറാണ്.ലോകക്രിക്കറ്റിൽ മുരളി എന്ന ബൗളർക്ക് ഒപ്പം ഏറെ പ്രസിദ്ധമാണ് അദേഹത്തിന്റെ ബൗളിംഗ് ആക്ഷനും. ക്രിക്കറ്റിൽ നിന്ന് വിരമിച്ച താരം ഇപ്പോൾ ഐപിഎല്ലിൽ അടക്കം മുഖ്യ ബൗളിംഗ് കോച്ചായി തിളങ്ങുന്നുണ്ട്. താരത്തിന്റെ ബൗളിംഗ് ആക്ഷൻ വീണ്ടും ഒരിടവേളക്ക് ശേഷം ചർച്ചയായി മാറുകയാണ്. താരം പന്തെറിയുമ്പോൾ നിയമവിരുദ്ധമായി കൈമടങ്ങുന്നു എന്നുള്ള ആരോപണം മുൻപ് ഐസിസി തള്ളിയിരുന്നു.\nഏകദിന ക്രിക്കറ്റിൽ 534 വിക്കറ്റും ടെസ്റ്റ് ക്രിക്കറ്റിൽ 800 വിക്കറ്റും വീഴ്ത്തിയ താരം അന്താരാഷ്ട്ര ക്രിക്കറ്റിൽ ആയിരത്തിൽ വിക്കttu കരസ്ഥമാക്കിയ താരമാണ്. നിലവിൽ ഐപിഎല്ലിൽ മുരളീധരൻ സൺറൈസേഴ്സ് ഹൈദരാബാദ് ടീം കോച്ചിംഗ് പാനലിലെ അംഗമാണ്. താരം സോഷ്യൽ മീഡിയയിൽ പങ്കുവെച്ച ഒരു വീഡിയോയാണ് ആരാധകരിൽ ഇപ്പോൾ തരംഗമായി മാറുന്നത്.മുരളീധരന്റെ മകൻ നരേന്റെ ഒരു ബൗളിംഗ് ആക്ഷൻ പങ്കുവെച്ചുള്ള വീഡിയോയാണ് താരം ഷെയർ ചെയ്തത്.\nമുരളീധരന്റെ മകൻ നരേന്റെ ബൗളിംഗ് ആക്ഷൻ ആരാധകരെയും വളരെ ഏറെ അമ്പരപ്പിക്കുകയാണ്.മുരളീധരന്റെ അതേ ബൗളിംഗ് ആക്ഷനിലാണ് മകനും പന്തെറിയുന്നത്.നെറ്റ്‌സിൽ മകൻ നരേൻ പന്ത് എറിയുന്ന രീതി മുരളീധരന്റെ സമാനമാണ് എന്ന് ആരാധകരും ഏറെ ആവേശത്തോടെ പറയുന്നുണ്ട്.മുരളി പങ്കുവെച്ച വീഡിയോ ഇതിനകം എല്ലാ ആരാധകരും ഏറ്റെടുത്ത് കഴിഞ്ഞു.\nPrevious articleഇത് നിന്‍റെ ദിവസമാണ്. 2011 ലോകകപ്പ് ക്വാര്‍ട്ടര് ഫൈനലിലെ സച്ചിന്‍റെ വാക്കുകള് ഓര്‍ത്തെടുത്ത് സുരേഷ് റെയ്ന\nNext articleപൂജാരക്ക് വിശ്രമമോ ഞാൻ വിശ്വസിക്കില്ല :തുറന്ന് പറഞ്ഞ് ആകാശ് ചോപ്ര


ബഹിരാകാശത്ത് നിന്ന് ഭൂമിയിലേയ്ക്കുള്ള യാത്ര എങ്ങനെയാകും? കാണാം | ESA astronaut Samantha Cristoforetti back on Earth - Malayalam Oneindia\nബഹിരാകാശത്ത് നിന്ന് ഭൂമിയിലേയ്ക്കുള്ള യാത്ര എങ്ങനെയാകും? കാണാം\nUpdated: Sat, Jun 13, 2015, 14:08 [IST]\nഅസ്താന: ബഹിരാകാശത്ത് നിന്നും ഭൂമിയിലേയ്ക്ക് പറന്നിറങ്ങുന്നത് വല്ലാത്ത ഒരു അനുഭവം ആകും. മാസങ്ങളോളം ബഹിരാകാശനിലയത്തില് തങ്ങിയ ശേഷം ഭൂമിയിലേയ്ക്ക് തിരിച്ചെത്തിയിരിയ്ക്കുകയാണ് അന്തരാഷ്ട്ര ബഹിരാകാശ പേടകത്തിന്റെ എക്‌സ്‌പെഡിന് 43 ദൗത്യ സംഘത്തിലെ അംഗങ്ങള്.\nപേടകത്തില് ഭൂമിയിലേയ്ക്ക് നേരിട്ട് സംഘം പറന്നിറങ്ങുന്നതിന്റെ ദൃശ്യങ്ങള് ഇതിനോടകം തന്നെ പുറത്ത് വന്നു. ഇനി ആരാണ് ആ ദൗത്യ സംഘത്തിലുള്ളവര് എന്നറിയേണ്ടേ? നാസയുടെ കമാന്റര് ടെറി വിര്‍ട്‌സ്, യൂറോപ്യന് സ്‌പേസ് ഏജന്‍സി അംഗം സമാന്ത ക്രിസ്റ്റഫററ്റി, റഷ്യക്കാരനായ ആന്റന് കാപ്ളറോവ് എന്നിവരാണ് ഭൂമിയിലേയ്ക്ക് തിരികികെ എത്തിയത്.\nബഹിരാകാശ പേടകം സോയൂസ് ടിഎംഎ15എം വാഹനത്തിലാണ് സംഘം ഭൂമിയിലേയ്ക്ക് മടങ്ങിയത്. പ്രാദേശിക സമയം രാവിലെ 9.44 ന് മൂവരും കസാഖിസ്താനില് ഇറങ്ങി. 199 ദിവസത്തോളം ബഹിരാകശത്ത് തങ്ങിയ സമാന്ത പുതിയ റെക്കോര്‍ഡാണ് കുറിച്ചത്.\n2007ല് നാസ ബഹിരാകാശ ഗവേഷക സുനിത വില്യംസ് കുറിച്ച 195 ദിവസമെന്ന റെക്കോര്‍ഡ് തിരുത്തി ഏറ്റവും അധികം ദിവസം ബഹിരാകാശത്ത് തങ്ങിയ വനിതയെന്ന റെക്കോര്‍ഡ് സമാന്ത സ്വന്തമാക്കി. സമാന്തയ്ക്ക് കന്നിയാത്രയാണെങ്കിലും കാപ്ളറോവും ടെറി വിര്‍ട്‌സും രണ്ടാം തവണയാണ് ബഹിരാകാശ പര്യവേഷണത്തിന് ശേഷം തിരികെ എത്തുന്നത്. കഴിഞ്ഞ മാസം മടങ്ങിയെത്താന് ശ്രമിച്ചെങ്കിലും സോയൂസില് തകരാര് കണ്ടെത്തിയതിനെത്തുടര്‍ന്ന് യാത്ര നീട്ടി വച്ചു.\nnasa video space നാസ വീഡിയോ ബഹിരാകാശം


father-rapes-his-daughter-on-her-birthday | ജന്മദിനത്തിൽ സർപ്രൈസ് നൽകാൻ യുവാവ് ക്രൂരമായി ബലാത്സംഗം ചെയ്തത് സ്വന്തം മകളെ; വിവരം പുറത്തു പറഞ്ഞാൽ കൊന്നു കളയുമെന്ന ഭീഷണിക്ക് മുന്നിൽ ഭയക്കാതെ പൊലീസിനെ അറിയിച്ച് മാതാവ് - MarunadanMalayali.com\nOctober 08, 2019 | 03:43 PM IST | Permalink\nസ്യൂർ: ജന്മദിനത്തിൽ സർപ്രൈസ് നൽകാൻ പിതാവ് മകളെ ക്രൂരമായി ബലാത്സംഗം ചെയ്തു. ബൊളീവിയയിലെ ചിപായയിലാണ് യുവാവ് സ്വന്തം മകളെ ക്രൂരമായ പീഡനത്തിനിരയാക്കിയത്. മകൾക്ക് പിറന്നാൾ സമ്മാനം വാങ്ങാൻ പണമില്ലാതിരുന്നതിനാലാണ് താൻ മകളെ ബലാത്സംഗം ചെയ്തത് എന്നാണ് ഇയാൾ പൊലീസിനോട് പറഞ്ഞത്.\nകഴിഞ്ഞ ദിവസമായിരുന്നു ഇയാളുടെ മകളുടെ 13-ാമത്തെ ജന്മദിനം. പിറന്നാൾ ദിനത്തിൽ മകൾക്കൊപ്പം തനിച്ച് സമയം ചിലവഴിക്കണമെന്ന് പ്രതി പെൺകുട്ടിയുടെ അമ്മയോട് പറഞ്ഞു. പെൺകുട്ടിയുടെ അമ്മ വീട്ടിൽ നിന്നും പോകാനായി പ്രതി കാത്തിരുന്നു. തുടർന്ന് വീട്ടിൽ ആരുമില്ലാതായപ്പോൾ മകളെ ബലാത്സംഗം ചെയ്തു. സംഭവം പുറത്തറിഞ്ഞാൽ കൊന്നുകളയുമെന്നും ഇയാൾ ഭാര്യയെ ഭീഷണിപ്പെടുത്തി.\nഎന്നാൽ ഭീഷണിക്ക് വഴങ്ങാതെ ഇവർ പൊലീസിനെ വിവരമറിയിച്ചതോടെയാണ് നടന്ന കാര്യം പുറത്തറിഞ്ഞത്. തുടർന്ന് അമ്മയുടെ പരാതിയിന്മേൽ പ്രതിയെ പൊലീസ് അറസ്റ്റ് ചെയ്തു. മകൾക്ക് പിറന്നാൾ സമ്മാനം വാങ്ങാൻ പണമില്ലാതിരുന്നുവെന്നും അതുകൊണ്ട് സ്വന്തമായി ഒരു ഗിഫ്റ്റ് നൽകാൻ തീരുമാനിക്കുകയായിരുന്നുവെന്നാണ് സംഭവത്തെക്കുറിച്ച് പ്രതിയുടെ പ്രതികരണം. മാനസികനില തെറ്റിയ പെൺകുട്ടി കൗൺസിലിംഗുമായി ബന്ധപ്പെട്ട് ചികിത്സയിലാണ്.


Dileep | മഞ്ജു വാര്യര്‍ക്ക് മേത്തറിൽ ഫ്ലാറ്റില്ല; ബൈജു പൗലോസിനെ ഭീഷണിപ്പെടുത്തിയിട്ടില്ല; ദിലീപ് ഹൈക്കോടതിയിൽ| Actor Dileep files objections in Kerala High Court in conspiracy case – News18 Malayalam\nമുന് ഭാര്യ മഞ്ജു വാര്യരുടെ ഉടമസ്ഥതയിലുള്ള എം ജി റോഡ് മേത്തര് ഫ്ളാറ്റില് പ്രതികള് ഗൂഢാലോചന നടത്തിയെന്ന വാദവും തെറ്റാണ്. മഞ്ജു വാര്യര്‍ക്ക് അവിടെ ഫ്ളാറ്റില്ല. പ്രവാസി വ്യവസായിയായ സലിം താന് ഉദ്യോഗസ്ഥരെ ഭീഷണിപ്പെടുത്തുന്നതിന് സാക്ഷിയാണ് എന്ന വാദം തെറ്റാണ്.\nLast Updated : February 05, 2022, 14:21 IST\nകൊച്ചി: നടിയെ ആക്രമിച്ച കേസിലെ (Actress Attack Case) അന്വേഷണ ഉദ്യോഗസ്ഥരെ വധിയ്ക്കാന് ഗൂഢാലോചന നടത്തിയെന്ന കേസില് (Conspiracy Case) പ്രോസിക്യഷന്റെ വാദങ്ങള്‍ക്ക് ഹൈക്കോടതിയില് (Kerala High Court) എതിര്‍വാദങ്ങള് ഫയല് ചെയ്ത് നടന് ദിലീപ് (Actor Dileep). നടിയെ ആക്രമിച്ച കേസിന് ബലം പകരാന് ക്രൈംബ്രാഞ്ച് കെട്ടിച്ചമച്ച കേസാണിതെന്നും അതുകൊണ്ടുതന്നെ ജാമ്യം നല്‍കണമെന്നുമാണ് ദിലീപിന്റെ ആവശ്യം\nദിലീപിന്റെ പ്രധാന വാദങ്ങള്-\nതനിയ്‌ക്കെതിരെ ആരോപണങ്ങള് ഉന്നയിച്ച ബാലചന്ദ്രകുമാര് വിശ്വാസയോഗ്യനായ സാക്ഷിയല്ല. ബാലചന്ദ്രകുമാര് നല്‍കിയ വിവരങ്ങളുടെ അടിസ്ഥാനത്തിലാണ് പൊലീസ് കേസെടുത്തിരിയ്ക്കുന്നത്. അദ്ദേഹം നല്‍കിയ ശബ്ദരേഖകളും മൊബൈല് ഫോണും അടിസ്ഥാനമാക്കിയാണ് കേസിന്റെ അന്വേഷണം. പുറത്തുവിട്ട ശബ്ദരേഖകളില് പലതും അവ്യക്തവും കെട്ടിച്ചമയ്ക്കപ്പെട്ടതുമാണ്.\nനടിയെ ആക്രമിച്ച കേസിലെ അന്വേഷണ ഉദ്യോഗസ്ഥനായ ഡിവൈ എസ് പി ബൈജു പൗലോസിനെ നേരിട്ട് ഭീഷണിപ്പെടുത്തിയെന്ന വാദം അടിസ്ഥാരഹിതമാണ്. വിചാരണക്കോടതിയുടെ വളപ്പില് വെച്ച് 2017 ഡിസംബറില് ബൈജു പൗലോസിനെ ഭീഷണിപ്പെടുത്തിയെന്നാണ് ആരോപണം. എന്നാല് 2017 ല് കേസ് പ്രത്യേക കോടതിയില് എത്തിയിട്ടില്ല. 2018 ഫെബ്രുവരിയിലാണ് അങ്കമാലി കോടതിയില് പ്രത്യേക കോടതിയിലേക്ക് കേസ് മാറ്റിയത്. സംഭവവുമായി ബന്ധപ്പെട്ട് ബൈജു പൗലോസ് ഇതുവരെ പരാതി നല്‍കാതിരുന്നത് എന്തുകൊണ്ടാണ്.\nAlso Read- Balachandrakumar | സംവിധായകൻ ബാലചന്ദ്രകുമാർ ബലാത്സംഗം ചെയ്തുവെന്ന് യുവതി; വിളിച്ചു വരുത്തിയത് ജോലി വാഗ്ദാനം ചെയ്ത്\nമുന് ഭാര്യ മഞ്ജു വാര്യരുടെ ഉടമസ്ഥതയിലുള്ള എം ജി റോഡ് മേത്തര് ഫ്ളാറ്റില് പ്രതികള് ഗൂഢാലോചന നടത്തിയെന്ന വാദവും തെറ്റാണ്. മഞ്ജു വാര്യര്‍ക്ക് അവിടെ ഫ്ളാറ്റില്ല. പ്രവാസി വ്യവസായിയായ സലിം താന് ഉദ്യോഗസ്ഥരെ ഭീഷണിപ്പെടുത്തുന്നതിന് സാക്ഷിയാണ് എന്ന വാദം തെറ്റാണ്. വിദേശത്തുള്ള സലിമിന്റെ മൊഴി പൊലീസ് രേഖപ്പെടുത്തിയിട്ടില്ല.\nനിയമവിരുദ്ധമായ ഒരു പ്രവര്‍ത്തി നടത്താന് ഒന്നിലധികം ആളുകള് ചേര്‍ന്ന് ഒരു ധാരണയിലെത്തുന്നതാണ് ക്രിമിനല് ഗൂഢാലോന. എന്നാല് ഇത്തരത്തിലൊരു വാദം എഫ്ഐആറില് പോലും മുന്നോട്ടുവച്ചിട്ടില്ലെന്നും ദിലീപ് ചൂണ്ടിക്കാട്ടുന്നു. കേസില് പ്രോസിക്യൂഷന്റെ ദിലീപ് അടക്കമുള്ള പ്രതികളുടെയും വാദം കഴിഞ്ഞ ദിവസം പൂര്‍ത്തിയായിരുന്നു. കൂടുതല് കാര്യങ്ങള് അറിയിക്കാനുണ്ടെന്ന് പറഞ്ഞതോടയാണ് ഇക്കാര്യങ്ങള് രേഖാമൂലം ബോധിപ്പിയ്ക്കാന് കോടതി നിര്‍ദ്ദേശം നല്‍കിയത്. കേസില് തിങ്കളാഴ്ച രാവിലെ 10.15 ന് കോടതി വിധി പ്രഖ്യാപിക്കും.\nഅതിനിടെ ആക്രമിക്കപ്പെട്ടതിന്റെ ദൃശ്യം കോടതിയിൽ നിന്ന് ചോർന്നെന്ന വാർത്ത അന്വേഷിക്കണമെന്നാവശ്യപ്പെട്ട് ഇരയായ നടി രാഷ്ട്രപതിക്കും പ്രധാനമന്ത്രിക്കും കത്തെഴുതി. സുപ്രീംകോടതി ചീഫ് ജസ്റ്റിസ്, ഹൈക്കോടതി ചീഫ് ജസ്റ്റിസ്, കേന്ദ്ര വിജിലൻസ് കമ്മീഷണർമാർ, കേന്ദ്ര-സംസ്ഥാന വനിതാ കമ്മീഷൻ തുടങ്ങിയവർക്കും കത്തിന്റെ പകർപ്പ് നൽകിയിട്ടുണ്ട്. താൻ ആക്രമിക്കപ്പെട്ടതിന്റെ ദൃശ്യങ്ങൾ എറാണാകുളം സെഷൻസ് കോടതിയിൽ നിന്ന് ചോർന്നുവെന്ന വാർത്ത പുറത്തുവരുന്നുണ്ട്. ഇതിൽ അന്വേഷണം വേണമെന്നാണ് കത്തിൽ ആവശ്യപ്പെട്ടിരിക്കുന്നത്.\nAlso Read- Dowry Death | സ്ത്രീധനത്തെ ചൊല്ലി ഭര്‍തൃവീട്ടില് പീഡനം, യുവതി ആത്മഹത്യ ചെയ്തു; ഭര്‍ത്താവും ബന്ധുക്കളും അറസ്റ്റില്\nവെള്ളിയാഴ്ചയാണ് നടി കത്തയച്ചിട്ടുള്ളത്. വിദേശത്തുള്ള ചില ആളുകളിൽ ദൃശ്യങ്ങൾ എത്തിയെന്ന വാർത്തകൾ വരുന്നുണ്ട്. അത് ഞെട്ടിക്കുന്നതാണ്. തന്റെ സ്വകാര്യതയെ ഹനിക്കുന്ന സംഭവമാണിത്. കോടതിയിൽ നിന്ന് നീതി പ്രതീക്ഷിച്ചുകൊണ്ടിരിക്കുന്ന ഒരു വ്യക്തിയാണ് താനെന്നും ഇക്കാര്യത്തിൽ അന്വേഷണം വേണമെന്നും നടി ആവശ്യപ്പെട്ടു. എറണാകുളം സെഷൻസ് കോടതിയിൽ നിന്ന് വിചാരണ കോടതിയിലേക്ക് ദൃശ്യങ്ങൾ എത്തിച്ചപ്പോഴാണ് ഇത് ചോർന്നുവെന്നതാണ് വിവരങ്ങൾ പുറത്തുവന്നത്.\nFirst published: February 05, 2022, 14:18 IST


കറിവേപ്പിലയുടെ ഗുണങ്ങൾ അനവധി ആണല്ലോ. കറികൾക്കും മറ്റുമായി മാത്രമല്ല കേശ സംരക്ഷണത്തിന് പല ആളുകളും കറിവേപ്പില ഉപയോഗിക്കുന്നുണ്ട്. മുടിയുടെ ആരോഗ്യത്തിനായി കറിവേപ്പില എണ്ണ തയ്യാറാക്കുന്ന വിധം ത്തെക്കുറിച്ച് പരിചയ പ്പെടാം. മുടികൊഴിച്ചിൽ മാറാനും മുടിക്ക് ആരോഗ്യം ലഭിക്കു വാനും മുടിക്ക്\nനല്ല കറുപ്പു നിറം ലഭിക്കാനും നല്ല കരുത്ത് കിട്ടാനും ഒക്കെ സഹായിക്കുന്ന എണ്ണ ആണിത്. ഒരു കപ്പ് കറിവേപ്പില എടുത്തതിനു ശേഷം അവ നന്നായി ഒന്ന് കഴുകിയെടുക്കുക. കടകളിൽ നിന്നും വാങ്ങുന്ന കറിവേപ്പില ആണെങ്കിൽ മരുന്ന് തളിച്ചിട്ടു ഉള്ളതുകൊണ്ട് നല്ലതുപോലെ കഴുകി എടുക്കണം. ശേഷം ഒരു ടവ്വൽ ഇലേക്ക് ഇട്ട് ഇവയുടെ വെള്ളം മയം കളഞ്ഞതിനു\nശേഷം ഒരു മിക്സിയുടെ ജാർ ഇട്ട് ചെറുതായി ഒന്ന് ക്രഷ് ചെയ്ത് എടുക്കുക. ശേഷം അടി കട്ടിയുള്ള ഒരു പാത്രം എടുത്ത് അതിലേക്ക് മൂന്ന് കപ്പ് വെളിച്ചെണ്ണ ഒഴിച്ച് ക്രഷ് ചെയ്ത കറിവേപ്പിലയുമിട്ട് നല്ലതുപോലെ ഇളക്കി മിക്സ് ചെയ്തു എടുക്കുക. നല്ലതുപോലെ മുടി കൊഴിച്ചിൽ ഉണ്ടെങ്കിൽ ഇതിലേക്ക് ഒരു സവാള കൂടി അരിഞ്ഞു ചേർക്കാവുന്നതാണ്. ശേഷം പാത്രം അടുപ്പിലേക്ക്\nകയറ്റി വെച്ച് ലോ ഫ്ലോർ മിൽ ഇട്ട് ചെറുതാക്കി ചൂടാക്കി യെടുക്കുക. ഒത്തിരി ചൂടായി പോകാതെയും നല്ലതു പോലെ തിളച്ചു പോകാതെയും ചെറുതീയിൽ ഇളക്കണം. ആറേഴു മണിക്കൂർ മാറ്റി വെച്ചതിനു ശേഷം അരിച്ചു എടുക്കാവുന്നതാണ്. നല്ലപോലെ ഡ്രൈ ആയിട്ടുള്ള കുപ്പിയിൽ വേണം ഇവ സൂക്ഷിച്ചു വയ്ക്കാൻ. മുVideo Credits : Kerala Recipes By Nitha\nനല്ല കറുത്ത മുടി ഇടതൂർന്ന വളരാൻ കരിംജീരകം എണ്ണ കാച്ചുന്ന വിധം; ഈ എണ്ണ മതി മുടി തഴച്ചു…


പത്തനാപുരത്ത് നിന്ന് ഉഗ്രശേഷിയുള്ള ബോംബ് ശേഖരവും സ്ഫോടകവസ്തുക്കളും കണ്ടെത്തി; തീവ്രവാദ ബന്ധമുണ്ടെന്ന് സംശയം – Media Mangalam\nപത്തനാപുരത്ത് നിന്ന് ഉഗ്രശേഷിയുള്ള ബോംബ് ശേഖരവും സ്ഫോടകവസ്തുക്കളും കണ്ടെത്തി; തീവ്രവാദ ബന്ധമുണ്ടെന്ന് സംശയം\nപുനലൂർ: പത്തനാപുരത്തു നിന്ന് ഉഗ്രശേഷിയുള്ള സ്‌ഫോടകവസ്തുക്കൾ അടങ്ങിയ ബോംബ് ശേഖരം കണ്ടെത്തി. പത്തനാപുരം പാടത്ത് വനംവകുപ്പിന്റെ അധീനതയിലുള്ള കശുമാവിന്‍തോട്ടത്തില്‍നിന്നാണ് സ്‌ഫോടക വസ്തുക്കള് കണ്ടെത്തിയത്. ജെലാറ്റിന് സ്റ്റിക്ക്, ഡിറ്റണേറ്റര് ബാറ്ററി, വയറുകള് എന്നിവയാണ് കണ്ടെത്തിയത്. ബീറ്റ് ഫോറസ്റ്റ് ഓഫീസറുടെ നേതൃത്വത്തില് പ്രദേശത്ത് നടത്തിയ പതിവ് പരിശോധനയിലാണ് കണ്ടെത്തിയത്.\nഇന്ന് നടത്തിയ പരിശോധനയിലാണ് സ്‌ഫോടക വസ്തുക്കള് കണ്ടെത്തിയത്. രണ്ട് ജെലാറ്റിന് സ്റ്റിക്കുകള്, ആറ് ബാറ്ററികള്, വയറുകള്, ഇവ തമ്മില് ബന്ധിപ്പിക്കാന് ഉപയോഗിക്കുന്ന പശ എന്നിവയാണ് കണ്ടെടുത്തത്. ഉടന് പോലീസിനെ വിവരം അറിയിച്ചു. ഇവയ്ക്ക് അധികം കാലപ്പഴക്കമില്ലെന്നാണ് പ്രാഥമിക വിവരം. കൂടുതല് അന്വേഷണത്തിനായി ബോംബ് സ്‌ക്വാഡ് പ്രദേശത്ത് പരിശോധന നടത്തുമെന്ന് അറിയിച്ചിട്ടുണ്ട്.\nഭീകരവാദ സംഘടനകളുമായി ബന്ധമുള്ള ചിലര് കേരള-തമിഴ്‌നാട് അതിര്‍ത്തിയില് ക്യാമ്പ് നടത്തിയിരുന്നതായി നേരത്തെ തമിഴ്‌നാട് ക്യൂ ബ്രാഞ്ച്, ഡി.ജി.പിക്ക് വിവരം കൈമാറിയിരുന്നു. ഈ സംഘത്തെ കേന്ദ്രീകരിച്ചുള്ള അന്വേഷണമാണ് നടത്താന് പോകുന്നതെന്നാണ് സൂചന. കണ്ടെത്തിയത് ഉഗ്ര സ്‌ഫോടനശേഷിയുള്ള വസ്തുക്കളാണെന്നാണ് പോലീസ് വ്യക്തമാക്കുന്നത്.\nതീവവാദ പ്രവര്‍ത്തനങ്ങളില് ഏര്‍പ്പെടുന്നവര് ഉപയോഗിക്കാന് സാധ്യതയുണ്ടെന്ന് സംശയിക്കുന്ന വസ്തുക്കളാണ് കണ്ടെത്തിയിട്ടുള്ളത്. അതുകൊണ്ടു തന്നെ തീവ്രവാദ സംഘടനകളുടെ ബന്ധം അടക്കമുള്ള കാര്യം അന്വേഷിക്കാനാണ് പോലീസ് തീരുമാനിച്ചിരിക്കുന്നത്. പുനലൂര് ഡി.വൈ.എസ്.പിയുടെ നേതൃത്വത്തിലുള്ള സംഘം പ്രദേശത്ത് പരിശോധന നടത്തി.\nbomb squad Pathanapuram punalur ഉഗ്രശേഷിയുള്ള സ്‌ഫോടകവസ്തുക്കൾ ബോംബ് ശേഖരം കണ്ടെത്തി\nദേശീയ പുരസ്‌കാര ജേതാവ് സഞ്ചാരി വിജയ് അന്തരിച്ചു; അവയവങ്ങള് ദാനം ചെയ്യുമെന്ന് കുടുംബം\nഅഫ്ഗാന് ജയിലില് കഴിയുന്നവരുടെ കാര്യത്തിൽ സംസ്ഥാനസർക്കാറിന് ഒന്നും ചെയ്യാനാവില്ല; നിലപാട് സ്വീകരിക്കേണ്ടത് കേന്ദ്ര സർക്കാർ ആണെന്ന് മുഖ്യമന്ത്രി


ഇസ്‌ലാമിക് ബുള്ളറ്റിൻ / Islamic Bulletin: 493-അല്ലാഹു-ഭാഗം -18\nമനുഷ്യ ശരീരത്തിലെ മറ്റൊരു അല്‍ഭുത പ്രതിഭാസത്തെ കുറിച്ച് ചിന്തിച്ചു നോക്കൂ. നാമെല്ലാവരും ബുദ്ധിയുടെ വിഷയത്തില് വിവിധ തലങ്ങളിലാണ്. പഠിച്ചവനുള്ള ബുദ്ധി പഠിക്കാത്തവനുണ്ടാവുകയില്ല. ഈ ബുദ്ധിക്കനുസരിച്ചതിനെ മാത്രമേ ഒരോരുത്തര്‍ക്കും ഉള്‍ക്കൊള്ളാന് കഴിയൂ. ഉദാഹരണമായി ഒരു പ്രത്യേക വിഷയത്തില് പ്രസംഗം നടക്കുന്നുവെന്ന് സങ്കല്‍പ്പിക്കുക. ആ വിഷയത്തില് എന്തെങ്കിലും വാസനയും കഴിവും ഉള്ളവര്‍ക്കേ ആ പ്രസംഗത്തോട് പൊരുത്തപ്പെടാന് കഴിയൂ. ഇതെല്ലാ വിഷയത്തിലും കാണാം, എല്ലാവര്‍ക്കും ഐക്യപ്പെടാന് കഴിയാത്തതായി. എന്നാല് വിശ്വാസികളെ സംബന്ധിച്ചിടത്തോളം ഖുര്‍ആനിന്റെ കാര്യമെടുത്തുനോക്കൂ. എല്ലാ ഹൃദയങ്ങള്‍ക്കും അതിനോട് പൊരുത്തപ്പെടാനും ഐക്യപ്പെടാനും കഴിയും. നിസ്കരിക്കാന് വേണ്ടി പള്ളിയിലേക്ക് വരുന്ന, അല്ലെങ്കില് നിസ്കരിക്കാന് വേണ്ടി മസ്ജിദുല് ഹറാമിലേക്ക് വരുന്ന വിവിധ ഭാഷക്കാരും ദേശക്കാരും ബുദ്ധിയില് വിവിധ തലങ്ങളിലുള്ളവരും അതിലുണ്ട്. പക്ഷെ ഇമാമിന്റെ ഖുര്‍ആന് പാരായണം അവരെല്ലാവരും ശ്രദ്ധിച്ചു കേള്‍ക്കുന്നു. അവന്റെ അന്തരങ്ങളില് ഈമാനികോത്തോജനമുണ്ടാക്കുന്നു, എല്ലാവര്‍ക്കും അതിനോട് പൊരുത്തപ്പെടാന് കഴിയുന്നു. മറ്റു മതസ്ഥര്‍ക്കുപോലും ശ്രദ്ധിച്ചുകേട്ടാല് അന്തരങ്ങളില് രസം തോന്നും, കാരണം അല്ലാഹു മനുഷ്യരില് സൃഷ്ടിച്ച കഴിവുകള് വിശുദ്ധ ഖുര്‍ആനിനോട് പൊരുത്തപ്പെടുന്ന രൂപത്തിലാണ്. എന്നല്ല ആശയമോ അര്‍ത്ഥമോ അറിയാതെ പൂര്‍ണ്ണമായും ഹൃദിസ്ഥമാക്കാന് കഴിയുന്ന ഏക ഗ്രന്ഥം ലോകത്ത് ഖുര്‍ആന് മാത്രമാണ്. ഏഴുവയസ്സുകാരനും എട്ടുവയസ്സുകാരനുമൊക്കെ ഖുര്‍ആന് മന:പ്പാഠമാക്കിയവരായി കാണുന്നത് അതു കൊണ്ടാണ്. അവനതിന്റെ അര്‍ത്ഥം അറിഞ്ഞതുകൊണ്ടല്ലല്ലോ. അവന്റെ ഉള്ളില് ഒളിഞ്ഞിരിക്കുന്ന തന്റെ സൃഷ്ടാവിനോടുള്ള ആത്മീയബന്ധമാണത്.\nഇനിയും ചിന്തിച്ചു നോക്കൂ അല്ലാഹുവിന്റെ സൃഷ്ടി വൈഭവത്തിലെ പ്രത്യേകത, മനുഷ്യോല്‍പ്പത്തി മുതല് അന്ത്യദിനം വരെ ജീവിച്ചു മരിച്ചുപോയവരെ മുഴുവനും നാളെ അല്ലാഹു പുനര്‍ജന്മം നല്‍കി ഒരുമിച്ചുകൂട്ടും. പക്ഷെ ഒരിക്കലും ഒരാള് മറ്റൊരാളോട് തുല്യമായുണ്ടാവുകയില്ല. ഒരാളെയും തിരിച്ചറിയാതെ അബദ്ധത്തില് മറ്റൊരാള് ശിക്ഷിക്കപ്പെടുകയോ സ്വര്‍ഗത്തിലേക്ക് അയക്കപ്പെടുകയോ ഇല്ല. നാമായി, നമ്മുടെ രൂപത്തില് നാം മാത്രമേ ഉള്ളൂ. ഭൌതിക ലോകത്ത് തന്നെ നമുക്കതിന് തെളിവുകള് അല്ലാഹു കാണിച്ചുതന്നു. മനുഷ്യര് ഇന്നു ബില്യന് കണക്കിനുണ്ട്. എല്ലാവരേയും സൃഷ്ടിക്കപ്പെട്ടിരിക്കുന്നത് ഒരേ ആകൃതിയിലാണ്. എന്നാല് എല്ലാവരും വ്യത്യസ്തരാണ് താനും. കോടിക്കണക്കിനു മനുഷ്യര്‍ക്കിടയില് നിന്ന് ഒരു പിതാവിന് തന്റെ മകനെ തിരിച്ചറിയാനോ ഒരു കുട്ടിക്ക് തന്റെ മാതാവിനെ തിരിച്ചറിയാനോ ഒരു പ്രയാസവുമുണ്ടാവുകയില്ല. വെറും ഒരു നോട്ടം കൊണ്ടു മാത്രം തിരിച്ചറിയാന് കഴിയും. ഇതു മനുഷ്യ വര്‍ഗ്ഗത്തിനു മാത്രമുള്ള പ്രത്യേകതയാണെന്നതാണ് അതിലേറെ രസം. ആയിരക്കണക്കിനു പശുക്കളുടെ ഇടയില് നിന്ന് ഒന്നിനെ മറ്റൊന്നില് നിന്ന് വേര്‍തിരിച്ചെടുക്കാന് കഴിയില്ല. അതുകൊണ്ടാണ് ആടുകളുടേയും മാടുകളുടേയും ശരീരത്തില് അവ എണ്ണം കൂടുതലാകുമ്പോള് നമ്പറിടാന് നിര്‍ബന്ധിതരാകുന്നത്. എന്നാല് നൂറുകണക്കിനു കുട്ടികളുടെ ഇടയില് നിന്ന് ഒരു ഉമ്മാക്ക് തന്റെ കുട്ടിയെ തിരിച്ചറിയാന് നമ്പറിടേണ്ടി വന്നിട്ടുണ്ടോ ? ഇങ്ങനെ വേര്‍തിരിച്ചറിയാന് പറ്റുന്ന പലതും അല്ലാഹു മനുഷ്യനില് സംവിധാനിച്ചിട്ടുണ്ടു. വിരലടയാളം അതിലൊന്നാണ്. ഇതുപോലെ വാസനയും അടയാളമാണ്. നമുക്ക് വാസന കൊണ്ട് അതിന്റെ ഉടമയെ കണ്ടെത്താന് കഴിയില്ല. എന്നാല് അല്ലാഹു ആ അല്‍ഭുത കഴിവുകൊടുത്ത ജീവിയാണ് നായ. പോലീസ് നായയെ കണ്ടില്ലേ ? ആയിരക്കണക്കിന് ആളുകള്‍ക്കിടയില് നിന്ന് വെറും മണം പിടിച്ച് കുറ്റവാളിയെ പിടിച്ച് കൊണ്ടുവരുന്നത്.\nPosted by Bulletin/ബുള്ളറ്റിൻ at 4:34 PM


വിവാദഉത്തരവ് റദ്ദാക്കും: ശങ്കരനാരായണന് | Controversial govt. circular would revert: Minsiter - Malayalam Oneindia\nവിവാദഉത്തരവ് റദ്ദാക്കും: ശങ്കരനാരായണന്\nതിരുവനന്തപുരം: കോഴിവിവാദത്തിന് കാരണമായ വിവാദഉത്തരവ് റദ്ദാക്കുമെന്ന് ധനമന്ത്രി കെ. ശങ്കരനാരായണന്.\nതമിഴ്നാട്ടിലെ കോഴിക്കമ്പനികള്‍ക്ക് നികുതിയിളവ് നല്കിയതുവഴി സംസ്ഥാനസര്‍ക്കാരിന് ആറ് കോടി മുപ്പത് ലക്ഷം രൂപ മാത്രമേ നഷ്ടം വന്നിട്ടുള്ളൂ. നഷ്ടം 55 കോടിയെന്നത് പ്രതിപക്ഷനേതാവ് പെരുപ്പിച്ചു കാട്ടിയതാണ്. പക്ഷെ ഇതിന്റെ പേരില് താന് രാജിവയ്ക്കില്ലെന്നും അദ്ദേഹം പറഞ്ഞു.\nതമിഴ്നാട്ടിലെ കോഴിക്കമ്പനികള്‍ക്ക് നികുതിയിളവ് നല്കിക്കൊണ്ടുള്ള ഉത്തരവ് താന് ഇറക്കിയതല്ലെന്നും അദ്ദേഹം പറഞ്ഞു. ജനവരി മൂന്ന് വ്യാഴാഴ്ച വാര്‍ത്താസമ്മേനളത്തില് സംസാരിക്കുകയായിരുന്നു അദ്ദേഹം.\nഇതിനു പിന്നില് പ്രവര്‍ത്തിച്ചത് ധനവകുപ്പിലെ താഴെത്തട്ടിലെ ചില ഉദ്യോഗസ്ഥരാണ്. ഈ ഫയല് ഞാന് കണ്ടിട്ടില്ല. ഇതിനു പിന്നില് പ്രവര്‍ത്തിച്ച ഉദ്യോഗസ്ഥരെ കണ്ടെത്തും. തമിഴ്നാട്ടിലെ കോഴിക്കമ്പനികളില് നിന്ന് മുന്‍കാലപ്രാബല്യത്തോടെ നികുതി പിരിച്ചെടുക്കുമെന്നും ശങ്കരനാരായണന് പറഞ്ഞു.\nകേരളത്തിലെ കോഴിക്കൃഷിയെപ്പറ്റി ഡിസംബര് ഏഴിന് നിയമസഭയില് അവതരിപ്പിക്കാനുദ്ദേശിച്ച സബ്മിഷന്റെ കോപ്പി തനിക്ക് കിട്ടിയത് ആറാംതീയതി മാത്രമാണെന്നും ബന്ധപ്പെട്ട ഉദ്യോഗസ്ഥര് നല്കിയ വിശദീകരണത്തിന് അനുസരിച്ചാണ് താന് സബ്മിഷന് മറുപടി നല്കിയതെന്നും ധനമന്ത്രി പറഞ്ഞു.\n2000 ഏപ്രിലിനു മുന്‍പ് കേരളത്തിലെ കോഴികള്‍ക്ക് വില്പന നികുതിയില്ലായിരുന്നു. ഈ സാഹചര്യം മുതലെടുത്ത് തമിഴ്നാട്ടിലെ കോഴിയുല്പാദനക്കമ്പനികള് കരാറടിസ്ഥാനത്തില് കോഴിവളര്‍ത്താന് തുടങ്ങുകയായിരുന്നു. ഈ അവസ്ഥ ദുരുപയോഗം ചെയ്യുന്നതായി വില്പനനികുതി കമ്മീഷണര് സോമസുന്ദരം 2001 സപ്തംബര് 27ന് വിശദീകരണക്കുറിപ്പില് പറഞ്ഞിരുന്നു.\nതാന് ധനമന്ത്രിയായിരുന്നിടത്തോളം ഉത്തരവില് മാറ്റം വരുത്തിയിട്ടില്ല. വില്പനനികുതി നിയമമനുസരിച്ച് ഉത്തരവില് കമ്മീഷണര്‍ക്ക് മാറ്റം വരുത്താവുന്നതാണ്. എന്നാല് ഇക്കാര്യത്തില് തന്നോടും സര്‍ക്കാരിനോടും അന്വേഷിച്ചിട്ടില്ലെന്ന് ധനമന്ത്രി പറഞ്ഞു. നികുതി സെക്രട്ടറിയും ഈ ഉത്തരവ് കണ്ടിട്ടില്ല. സര്‍ക്കാര് തീരുമാനം നടപ്പിലാക്കേണ്ട ഉദ്യോഗസ്ഥര് രാഷ്ട്രീയം കളിക്കുകയാണെന്നും അദ്ദേഹം ആരോപിച്ചു.\nmalayalam news kerala news sasikala poultry farm chicken broiler sales tax commissioner tax commissioner tax secretary international convention centre


Thursday, April 15, 2021 18:11:58 PM\nസ്വന്തം ലേഖകൻ: മാധ്യമ പ്രവര്‍ത്തകന് ജമാല് ഖഷോഗ്ജിയുടെ കൊലപാതകത്തില് സൗദി കിരീടാവകാശി മുഹമ്മദ് ബിന് സല്‍മാന് (എം.ബി.എസ്) ഉപരോധം ഏര്‍പ്പെടുത്താനാകില്ലെന്ന് വ്യക്തമാക്കി അമേരിക്ക. സൗദിയുമായുള്ള ബന്ധം നല്ല നിലയ്ക്ക് കൊണ്ടു പോകാനാണ് ആഗ്രഹിക്കുന്നതെന്ന് സ്റ്റേറ്റ് ഡിപ്പാര്‍ട്ട്‌മെന്റ് വക്താവ് നെഡ് പ്രൈസ് പറഞ്ഞു. വ്യാഴാഴ്ച പത്ര സമ്മേളനത്തിലായിരുന്നു നെഡിന്റെ പ്രതികരണം.\nബൈഡന് ഭരണകൂടം യു.എസ്-സൗദി ബന്ധം വിച്ഛേദിക്കാതെ മെച്ചപ്പെടുത്താനാണ് ശ്രമിക്കുന്നതെന്നും നെഡ് കൂട്ടിച്ചേര്‍ത്തു. നിലവില് എം.ബി.എസിന് ഉപരോധം ഏര്‍പ്പെടുത്തുന്നത് പോലുള്ള തീരുമാനങ്ങള് നടപ്പിലാക്കുന്നത് സൗദി അറേബ്യയിലെ അമേരിക്കന് സ്വാധീനത്തെ ബാധിക്കുമെന്നും നെഡ് പ്രൈസ് പറഞ്ഞു.\nമാധ്യമ പ്രവര്‍ത്തകന് ജമാല് ഖഷോഗ്ജിയുടെ കൊലപാതകത്തില് സൗദി കിരീടാവകാശി മുഹമ്മദ് ബിന് സല്‍മാന് പങ്കുണ്ടെന്ന റിപ്പോര്‍ട്ട് അമേരിക്കന് പ്രസിഡന്റ് ജോ ബൈഡന് ശനിയാഴ്ച പുറത്തുവിട്ടതിന് പിന്നാലെ ചൂടൻ ചര്‍ച്ചകളാണ് അന്താരാഷ്ട്ര തലത്തില് നടക്കുന്നത്. റിപ്പോര്‍ട്ട് ലോകത്തിന് മുന്നില് വെച്ചതിന് പിന്നാലെ കൊലപാതകത്തിന് ഉത്തരവിട്ട മുഹമ്മദ് ബിന് സല്‍മാന് എന്തുകൊണ്ടാണ് ഉപരോധം ഏര്‍പ്പെടുത്താത്തത് എന്ന ചോദ്യങ്ങളും അമേരിക്കയില് നിന്ന് പരക്കെ ഉയര്‍ന്നിരുന്നു.\nമുഹമ്മദ് ബിന് സല്‍മാനെതിരെ വാഷിംഗ്ടണ് നടപടിയെടുക്കില്ലെന്ന് യു.എസ് സ്റ്റേറ്റ് സെക്രട്ടറി ബ്ലിങ്കണ് കഴിഞ്ഞ ദിവസം സ്ഥിരീകരിച്ചിരുന്നു. ഇതിന് പിന്നാലെയായിരുന്നു പ്രതിഷേധം. ഈ പശ്ചാത്തലത്തിലാണ് തിങ്കളാഴ്ച വിഷയത്തില് ഔദ്യോഗിക നിലപാട് അറിയിക്കുമെന്ന് അമേരിക്ക പറഞ്ഞത്.\nശനിയാഴ്ച പ്രസിഡന്റ് ജോ ബൈഡനാണ് മാധ്യമ പ്രവര്‍ത്തകന് ഖഷോഗ്ജിയുമായി ബന്ധപ്പെട്ട രഹസ്യാന്വേഷണ റിപ്പോര്‍ട്ട് പുറത്ത് വിട്ടത്. ഇസ്താംബുളില് ഓപ്പറേഷന് അനുവാദം നല്‍കിയ സല്‍മാന് ഖഷോഗ്ജിയെ കൊല്ലുകയോ അല്ലെങ്കില് പിടിച്ചു കൊണ്ടുവരികയോ ചെയ്യണമെന്ന് നിര്‍ദേശിച്ചിരുന്നതായും റിപ്പോര്‍ട്ടില് പറയുന്നു.\nമുഹമ്മദ് ബിന് സല്‍മാന്റെ സ്വാധീനം വിലയിരുത്തുമ്പോള് അദ്ദേഹത്തിന്റെ അനുവാദമില്ലാതെ 2018ല് നടന്ന ഈ കൊലപാതകം സംഭവിക്കില്ലെന്നാണ് റിപ്പോര്‍ട്ടില് പറയുന്നത്. തനിക്കെതിരെ അഭിപ്രായങ്ങള് ഉയര്‍ത്തുന്നവരെ അക്രമാസക്തമായ വഴികളിലൂടെ നിശബ്ദരാക്കുന്ന മുഹമ്മദ് ബിന് സല്‍മാന്റെ രീതികളും റിപ്പോര്‍ട്ടില് ചൂണ്ടിക്കാണിക്കുന്നുണ്ട്.\nറിപ്പോര്‍ട്ടിന്റെ അടിസ്ഥാനത്തില് മുഹമ്മദ് ബിന് സല്‍മാനോ സൗദിക്കോ എതിരെ അമേരിക്ക വിലക്കുകളോ മറ്റു നടപടികളോ സ്വീകരിച്ചിട്ടില്ല. എന്നാല് ഖഷോഗ്ജി ആക്ട് എന്ന പുതിയ നിയമം അമേരിക്ക അവതരിപ്പിച്ചു. മാധ്യമ പ്രവര്‍ത്തകരെയോ എതിരഭിപ്രായം പുലര്‍ത്തുന്നവരെയോ അവരുടെ കുടുംബാംഗങ്ങളെയോ ഭീഷണിപ്പെടുത്തുകയും ഉപദ്രവിക്കുകയും ചെയ്യുന്നവര്‍ക്ക് അമേരിക്കയില് പ്രവേശന വിലക്ക് ഏര്‍പ്പെടുത്തുന്നതാണ് ഈ നിയമം.


'തോമസ് ഐസക്കിന്‍റെ ലക്ഷ്യം മുഖ്യമന്ത്രി; അതിന് പ്രതിപക്ഷത്തിന്‍റെ പുറത്ത് ചാരണ്ട': രമേശ് ചെന്നിത്തല| Ramesh Chennithala says Thomas Isaacs is aiming CM pinarayi vijayan – News18 Malayalam\n'തോമസ് ഐസക്കിന്‍റെ ലക്ഷ്യം മുഖ്യമന്ത്രി; അതിന് പ്രതിപക്ഷത്തിന്‍റെ പുറത്ത് ചാരണ്ട': രമേശ് ചെന്നിത്തല\nസ്വര്‍ണ്ണക്കടത്തും മയക്കുമരുന്നു കച്ചവടവും കാരണം മന്ത്രിസഭയും സി.പി.എമ്മും നേരിടുന്ന അതീവ ഗുരുതരമായ പ്രതിസന്ധിയില് നിന്ന ജനശ്രദ്ധ തിരിച്ചു വിടുന്നതിന് ബോധപൂര്‍വ്വമാണ് തോമസ് ഐസക്ക് കിഫ്ബി വിവാദം കുത്തിപ്പൊക്കുന്നതെന്ന് ചെന്നിത്തല\nരമേശ് ചെന്നിത്തല, തോമസ് ഐസക്\nLast Updated : November 15, 2020, 21:56 IST\nസ്വര്‍ണ്ണക്കടത്തും മയക്കുമരുന്നു കച്ചവടവും കാരണം സംസ്ഥാന മന്ത്രിസഭയും സി.പി.എമ്മും നേരിടുന്ന അതീവ ഗുരുതരമായ പ്രതിസന്ധിയില് നിന്ന ജനശ്രദ്ധ തിരിച്ചു വിടുന്നതിന് ബോധപൂര്‍വ്വമാണ് ധനമന്ത്രി തോമസ് ഐസക്ക് കിഫ്ബി സംബന്ധിച്ച വിവാദം കുത്തിപ്പൊക്കുന്നതെന്ന് പ്രതിപക്ഷ നേതാവ് രമേശ് ചെന്നിത്തല.\nതോമസ് ഐസക്ക് ലക്ഷ്യം വയ്ക്കുന്നത് പ്രതിപക്ഷ നേതാവായ എന്നെയല്ല. പിണറായി വിജയനെയാണ്. കോടിയേരി പാര്‍ട്ടി സെക്രട്ടറി സ്ഥാനത്ത് നിന്ന് ഒഴിഞ്ഞു. ലാവ്‌ലിന് കേസ് വീണ്ടും ചര്‍ച്ച ചെയ്യപ്പെടണമെന്ന് അദ്ദേഹം ആഗ്രഹിക്കുന്നു. ഇനി തോമസ് ഐസക്കിന്റെ ലക്ഷ്യം മുഖ്യമന്ത്രിയാണ്. അതിന് പ്രതിപക്ഷത്തിന്റെ പുറത്ത് ചാരണ്ടെന്നും രമേശ് ചെന്നിത്തല ഫേസ്ബുക്ക് പോസ്റ്റിൽ പറഞ്ഞു.\nസ്വര്‍ണ്ണക്കടത്തും മയക്കുമരുന്നു കച്ചവടവും കാരണം സംസ്ഥാന മന്ത്രിസഭയും സി.പി.എമ്മും നേരിടുന്ന അതീവ ഗുരുതരമായ പ്രതിസന്ധിയില് നിന്ന ജനശ്രദ്ധ തിരിച്ചു വിടുന്നതിന് ബോധപൂര്‍വ്വമാണ് ധനമന്ത്രി തോമസ് ഐസക്ക് കിഫ്ബി സംബന്ധിച്ച വിവാദം കുത്തിപ്പൊക്കുന്നത്. സ്വര്‍ണ്ണക്കടത്തു പ്രതി സ്വപ്‌നാ സുരേഷിനെയും മയക്ക് മരുന്നു കടത്തു കേസില് കുരുങ്ങിയ ബിനീഷ് കോടിയേരിയെയും സഹായിക്കുന്നതിന് പാവയായി വേഷം കെട്ടുന്ന തോമസ് ഐസക്കിനോട് സഹതാപം മാത്രമേ ഉള്ളൂ. രാഷ്ട്രീയ ദുഷ്ടലാക്കോടെ ഏതറ്റം വരെയും തരംതാഴാന് മടിയല്ലാത്ത ആളായി അദ്ദേഹം മാറിയിരിക്കുന്നു.\nAlso Read 'കിഫ്ബിയെ മറ്റൊരു ലാവലിനാക്കാന് ശ്രമം; ബി.ജെ.പിയുടെ ഭീഷണി വടക്കേ ഇന്ത്യയിൽ മതി, ഇവിടെ വേണ്ട': തോമസ് ഐസക്ക്\nമാത്രമല്ല കിഫ്ബിയുടെ മറവില് നടക്കുന്ന അഴിമതിയും കൊള്ളയും പിടിക്കപ്പെടുമെന്നായപ്പോള് ധനമന്ത്രി തോമസ് ഐസക്കിന് മുട്ടിടിച്ചു തുടങ്ങിയിരിക്കുകയാണ്. അതിനാലാണ് ഭരണഘടനാ സ്ഥാപനമായ സി.എ.ജി.ക്കെതിരെ അദ്ദേഹം ചന്ദ്രഹാസമിളക്കുന്നത്. സി.എ.ജി. റിപ്പോര്‍ട്ട് ഇനിയും പുറത്തു വന്നിട്ടില്ല. കേരളത്തിന്റെ മാത്രമല്ല ഇന്ത്യയുടെ ചരിത്രത്തില് പോലും സി.എ.ജി റിപ്പോര്‍ട്ട് ഒരു മന്ത്രി ചോര്‍ത്തിയിട്ടില്ല. നിയമസഭയില് റിപ്പോര്‍ട്ട് വയ്ക്കുന്നതിന് മുമ്പ് മന്ത്രി തന്നെ അത് പുറത്തുവിട്ടത് നിയമസഭയെ അവഹേളിക്കുകയും സഭയുടെ അവകാശങ്ങളെ ലംഘിക്കുന്നതുമാണ്. ഭരണഘടന തൊട്ട് സത്യപ്രതിജ്ഞ ചെയ്ത മന്ത്രി ഭരണഘടന ലംഘിക്കുന്നത് ഗുരുതരമായ പ്രശ്നമാണ്.\nമന്ത്രിക്ക് ഇതിന്റെ ഭവിഷ്യത്ത് അറിയാഞ്ഞിട്ടില്ല. പക്ഷേ, അഴിമതിയും തട്ടിപ്പും പിടിക്കപ്പെടുമെന്ന് കണ്ടപ്പോള് അതില്‍നിന്ന് രക്ഷപ്പെടാന് നിയമസഭയുടെ അവകാശങ്ങള് ലംഘിക്കാനും അദ്ദേഹം തയ്യാറായിരിക്കുകയാണ്. കിഫ്ബിയെ തകര്‍ക്കാന് സി.എ.ജി. ശ്രമിക്കുകയാണെന്നും ഇതിനായി കോണ്‍ഗ്രസും ബി.ജെ.പി.യും സി.എ.ജി.യോടൊപ്പം ചേര്‍ന്ന് ഗൂഢാലോചന നടത്തുകയാണെന്നുമാണ് അദ്ദേഹം തട്ടിവിടുന്നത്. സംസ്ഥാനത്തെ വികസന പദ്ധതികള് അട്ടിമറിക്കാനാണ് സി.എ.ജി. ശ്രമിക്കുന്നതെന്നും തോമസ് ഐസക്ക് പറയുന്നു.\nസ്വര്‍ണ്ണക്കടത്തും മയക്കുമരുന്നു കച്ചവടവും കാരണം സംസ്ഥാന മന്ത്രിസഭയും സി.പി.എമ്മും നേരിടുന്ന അതീവ ഗുരുതരമായ...\nPosted by Ramesh Chennithala on Sunday, November 15, 2020\nകള്ളത്തരം രണ്ടു പിടിക്കപ്പെടുകയും, അഴിഎണ്ണേണ്ടി വരികയും ചെയ്യുന്ന സാഹചര്യത്തിലാവുമ്പോള് ഇതല്ല ഇതിനപ്പുറവും പറയും. ഞങ്ങള് കക്കും, കൊള്ള നടത്തും, അഴിമതി നടത്തും, അതാരും കണ്ടു പിടിക്കരുത് എന്ന് പറയാന് ഇത് കമ്യൂണിസ്റ്റ് ഏകാധിപത്യഭരണം നടക്കുന്ന രാജ്യമല്ല. ഉത്തരകൊറിയ പോലുള്ള ഒരു രാജ്യമായിരുെന്നങ്കില് പിണറായിക്കും തോമസ് ഐസക്കിനുമൊക്കെ എന്തു തോന്ന്യവാസവും കാണിക്കാമായിരുന്നു. ആരും ചോദ്യം ചെയ്യാന് വരില്ല.\nഇവിടെ കേരളത്തിലെ ഇടതുസര്‍ക്കാരിന് ഇന്ത്യന് ഭരണഘടന ബാധകമല്ല, ഭരണഘടനാ സ്ഥാപനങ്ങള് ബാധകമല്ല, നിയമങ്ങളും ചട്ടങ്ങളും ബാധകമല്ല എന്നാണ് പറയുന്നത്. അതിന് കേരളം ഒരു കമ്യൂണിസ്റ്റ് റിപ്പബ്ലിക്ക് അല്ല. കിഫ്ബി വായ്പ്പകള് ഭരണഘടനയ്ക്ക് വിരുദ്ധമെന്ന് സി.എ.ജി. തയ്യാറാക്കിക്കൊണ്ടിരിക്കുന്ന റിപ്പോര്‍ട്ടില് പറയാന് പോകുന്നു എന്നാണ് തോമസ് ഐസക്ക് പറയുന്നത്. (റിപ്പോര്‍ട്ട് പുറത്തു വരാത്തതുകൊണ്ട് നമുക്ക് അതിന്റെ നിജിസ്ഥിതി അറിയില്ല). സി.എ.ജി. ഇങ്ങനെ പറയാന് പോകുന്നു എന്ന് പറഞ്ഞ് നിലവിളിക്കുന്നത്. തന്നെ ദയനീയമായ കാഴ്ചയാണ്.\nസി.എ.ജി. ഏകപക്ഷീയമായി ഒരിക്കലും പരാമര്‍ശങ്ങള് നടത്താറില്ല. ബന്ധപ്പെട്ട വിഷയം സംബന്ധിച്ച് ചോദ്യങ്ങള് ഉന്നയിക്കുകയും അതിന്റെ മറുപടി വാങ്ങിയശേഷം ഓഡിറ്റ് പാരാ തയ്യാറാക്കി സര്‍ക്കാരിന് നല്‍കും. അതിന്മേലുള്ള മറുപടി വാങ്ങിയശേഷം ബന്ധപ്പെട്ട ഉദ്യോഗസ്ഥരുമൊന്നിച്ചിരുന്ന ചര്‍ച്ച നടത്തിയാണ് കരട് ഓഡിറ്റ് റിപ്പോര്‍ട്ട് തയ്യാറാക്കുക. അത്രയും വിശദമായ പരിശോധനയില് സര്‍ക്കാരിന് സര്‍ക്കാരിന്റെ ഭാഗം വിശദീകരിക്കാന് അവസരമുണ്ട്. അതൊക്കെ കഴിഞ്ഞ് അവസാന റിപ്പോര്‍ട്ട് വരുന്നതിന് മുമ്പ് ആ റിപ്പോര്‍ട്ട് ഇങ്ങനെയാകുമെന്ന് നിലവിളിക്കുന്നത് അഴിമതി നടത്തിയിട്ടുണ്ട് എന്ന് കുറ്റബോധം കൊണ്ടാണ്.\nസി.എ.ജി യോട് എന്നു മുതലാണ് സി.പി.എമ്മിന് ഇത്ര അലര്‍ജി തോന്നിത്തുടങ്ങിയത്? പാമോയില് കേസില് ലീഡര് കെ. കരുണാകരന്റെ ജീവിതാവസാനം വരെ, ഏതാണ്ട് രണ്ട് ദശാബ്ദത്തിലേറെ അദ്ദേഹത്തെ വേട്ടയാടിയത് സി.എ.ജി. റിപ്പോര്‍ട്ട് വച്ചാണ്. ബ്രഹ്മപുരം, ഇടമലയാര്, കേസുകളിലും സി.പി.എം. വേട്ടയാല് നടത്തിയത് സി.എ.ജി. റിപ്പോര്‍ട്ടുകളിന്മേലാണ്. അന്നൊന്നും സി.എ.ജി. ആരുടെയെങ്കിലും ഉപകരണമാണെന്നോ, വികസനപ്രവര്‍ത്തനങ്ങളെ അട്ടിമറിക്കാന് ശ്രമിക്കുന്നതാണെന്നോ, സി.പി.എമ്മിന് തോന്നിയിട്ടില്ലല്ലോ?\nഅത് പഴങ്കഥകള്. എന്നാല്, വിഴിഞ്ഞം തുറമുഖ പദ്ധതിയിന്മേലുള്ള സി.എ.ജി. റിപ്പോര്‍ട്ട് വന്നപ്പോള് അതിന്റെ അടിസ്ഥാനത്തില് ജുഡീഷ്യല് അന്വേഷണം പ്രഖ്യാപിച്ചത് ഇതേ സര്‍ക്കാര് തന്നെയല്ലേ. ആ റിപ്പോര്‍ട്ട് വികസനപ്രവര്‍ത്തനങ്ങളെ അട്ടിമറിക്കാനുള്ളതാണെന്ന് അന്ന് തോന്നിയില്ലല്ലോ? കള്ളം ചെയ്തിട്ട്, നിയമം ലംഘിച്ചിട്ട് അത് പിടിക്കപ്പെടുമ്പോള് ഗൂഡാലോചന, അട്ടിമറി എന്നൊന്നും വിലപിച്ചിട്ട് കാര്യമില്ല. എല്ലാം സുതാര്യവും നിയമാനുസൃതവുമാണെങ്കില് തോമസ് ഐസക്ക് എന്തിന് ഇങ്ങനെ വെപ്രാളപ്പെടണം?\nലാവ്‌ലിന് കേസില് സി.എ.ജിയുടെ കരട് റിപ്പോര്‍ട്ട് പുറത്തു കൊണ്ടു വന്നല്ലേ ചര്‍ച്ചയാക്കിയതെന്ന് തോമസ് ഐസക്ക് ചോദിക്കുന്നു. ലാവ്‌ലിന്‍മേലുള്ള കരട് റിപ്പോര്‍ട്ട് ചോര്‍ത്തിയത് മന്ത്രിയല്ല. അത് സി.പി.എമ്മിലെ അച്യുതാനന്ദന് വിഭാഗമാണ്. ഏതായാലും ഇതിലൂടെ ഒരു കാര്യം വ്യക്തമായി. തോമസ് ഐസക്ക് ലക്ഷ്യം വയ്ക്കുന്നത് പ്രതിപക്ഷ നേതാവായ എന്നെയല്ല. പിണറായി വിജയനെയാണ്. ലാവ്‌ലിന് കേസ് വീണ്ടും ചര്‍ച്ച ചെയ്യപ്പെടണമെന്ന് അദ്ദേഹം ആഗ്രഹിക്കുന്നു. കോടിയേരി പാര്‍ട്ടി സെക്രട്ടറി സ്ഥാനത്ത് നിന്ന് ഒഴിഞ്ഞു. ഇനി തോമസ് ഐസക്കിന്റെ ലക്ഷ്യം മുഖ്യമന്ത്രിയാണ്. അതിന് പ്രതിപക്ഷത്തിന്റെ പുറത്ത് ചാരണ്ട.\nയു.ഡി.എഫ് സമയത്ത് കിഫ്ബി വായ്പ എടുത്തിട്ടില്ലേ, അത് ഭരണഘടനാ ലംഘനമാണെന്ന് അന്ന് പറഞ്ഞിട്ടില്ലല്ലോ എന്ന് തോമസ് ഐസക്ക് ചോദിക്കുന്നു. തോമസ് ഐസക്ക് ബോധപൂര്‍വ്വം തെറ്റിദ്ധരിപ്പിക്കുന്നതാണ്. യു.ഡി.എഫ് കാലത്ത് കിഫ്ബി വിദേശ വായ്പ എടുത്തിട്ടില്ല. ആഭ്യന്തര വായ്പ നിയമാനുസൃതം എടുക്കുന്നതിന് തടസ്സമില്ല. എന്നാല് സംസ്ഥാന ഖജനാവിനെ പണയപ്പെടുത്തി വിദേശ വായ്പ എടുക്കുമ്പോള് അത് രാജ്യത്തിനുള്ളില് നിന്നു തന്നെയാകണമെന്നാണ് ഭരണഘടന അനുശാസിക്കുന്നത്. അതാണ് ഇവിടെ ലംഘിച്ചിരിക്കുന്നത്. കേന്ദ്ര സ്ഥാപനങ്ങള്‍ക്ക് വിദേശ വായ്പ എടുക്കാം, സംസ്ഥാനത്തിന് പാടില്ലേ എന്നും ധനമന്ത്രി ചോദിക്കുന്നു. എന്.ടി.പി.സി, റെയില്‍വേ തുടങ്ങിയവ വിദേശ വായ്പ എടുത്തിട്ടുണ്ട്. പക്ഷേ അത് അവയുടെ സ്വന്തം വസ്തുക്കളുടെ ഈടിന്മേലാണ്. അല്ലാതെ സംസ്ഥാനത്തിന്റെ സഞ്ചിത നിധിയുടെ ഈടിന്മേലല്ല. അതിന് ഭരണ ഘടന അനുവദിക്കുന്നില്ല. ഇവിടെ കിഫ്ബി വായ്പ എടുത്തത് സംസ്ഥാനത്തിന്റെ സഞ്ചിത നിധിയുടെ ഗ്യാരണ്ടിയിന്മേലാണ്. ഭരണ ഘടന അനുസരിക്കാന് സംസ്ഥാനങ്ങള് ബാദ്ധ്യസ്ഥരാണ്.\nഅഴിമതി ഒറ്റ നോട്ടത്തില് ഇങ്ങനെ...\nകിഫ്ബിയില് നടത് 140 ഓളം പിന്‍വാതില് നിയമനങ്ങള് നടന്നു.\nഅരലക്ഷംമുതല് മൂന്നരലക്ഷംവരെ മാസശമ്പളത്തില് സെന്റര് ഫോര് മാനേജ്‌മെന്റ് ഡെവലപ്പമെന്റ് വഴിയാണ് വേണ്ടപ്പെട്ടവരെ നിയമിച്ചത്.\nഉപദേശികളെ കുത്തിനിറച്ച് ഖജനാവ് കൊള്ളയടിക്കു സങ്കേതമായി കിഫ്ബി മാറി.\n10000 രൂപ, 6000 രൂപ, 4500 രൂപ, 2500 എന്നിങ്ങനെ വിവിധ നിരക്കുകളിലാണ് ഉപദേശികളുടെ ദിവസ ശമ്പളം.\nകിഫ്ബി ചീഫ് എക്‌സിക്യൂട്ടീവ് ഓഫീസറുടെ മാസശമ്പളം 3.32 ലക്ഷം രൂപ. ശമ്പളത്തില് 10 ശതമാനം വാര്‍ഷിക വര്‍ദ്ധന.\nകിഫ്ബി ചീഫ് പ്രോജക്ട് എക്‌സാമിനറുടെ മാസ ശമ്പളം3ലക്ഷം രൂപ. ശമ്പളത്തില് 10 ശതമാനം വാര്‍ഷിക വര്‍ദ്ധന\nസ്വന്തമായി കിഫ്ബിക്ക് പ്രോജക്ട് അപ്രൈസര് ഡിവിഷന് ഉണ്ടെങ്കിലും വഴുതക്കാട് സ്ഥിതിചെയ്യു കിഫ്ബി സി.ഇ.ഒ. ഡോ. കെ.എം. എബ്രഹാമിനും വിവാദനായകന് എം. ശിവശങ്കരനും വേണ്ടപ്പെട്ട ടെറാനസ് എന്ന സ്ഥാപനത്തിനാണ് ടെന്‍ഡര് വിളിക്കാതെ പ്രോജക്ടുകള് അപ്രൈസ് ചെയ്യാന് കരാര് നല്‍കിയത്. 63.38 ലക്ഷം രൂപ ആ ഇനത്തില് ഇവര്‍ക്ക് നല്‍കി. ഓഡിറ്റില് ഇത് പിടിക്കാന് സാധ്യത ഉണ്ടെ് മനസിലായതിനെത്തുടര്‍ന്ന് വഴുതക്കാടുള്ള രണ്ട് കടലാസ് കമ്പനികളെക്കൂടി ഉള്‍പ്പെടുത്തി ടെന്‍ഡര് വിളിച്ചു. വീണ്ടും ടെറാനസ്സിനെ തന്നെ അത് ഏല്പിച്ചു. ഇതിനകം 10 കോടി രൂപയാണ് അപ്രൈസല് ചാര്‍ജ്ജ് ആയി ടെറാനസ്സിന് നല്‍കിയത്. ലക്ഷങ്ങള് ശമ്പളം നല്‍കുന്ന അപ്രൈസല് ഡിവിഷന് സ്വന്തമായി ഉള്ളപ്പോഴാണ് ഈ ധൂര്‍ത്ത്.\nകള്‍സള്‍ട്ടിംഗ് ചാര്‍ജ്ജ് ആയി 2019 ല് 16.96 കോടിയും 2020 ല് 31.3.2020 വരെ 15.53 കോടിയും കിഫ്ബി ചെലവഴിച്ചു. പല പ്രോജക്ടുകളിലും ടെണ്ടര് ഇല്ലാതെയും ചില പ്രോജക്ടുകളില് ടെണ്ടര് വിളിച്ചുമാണ് കള്‍ട്ടന്‍സിയെ തിരഞ്ഞെടുത്തത്. 700 കോടിയുടെ നവോത്ഥാന സമുച്ചയം ഉള്‍പ്പെടെ കിഫ്ബിയിലെ പല പ്രോജക്റ്റുകളിലും കസള്‍ട്ടന്‍സി മുഖ്യമന്ത്രിക്ക് വേണ്ടപ്പെട്ട പ്രൈസ് വാട്ടര് ഹൗസ് കൂപ്പര് ആണ്. ലണ്ടര് ആസ്ഥാനമായ പ്രൈസ് വാട്ടര് ഹൗസ് കൂപ്പറാണ് കേരളീയ തനത് ശില്പ രൂപത്തില് ഉണ്ടാക്കു നവോത്ഥാന സമുച്ചയങ്ങളുടെ കസള്‍ട്ടന്‍സി എന്നതാണ് വിരോധാഭാസം.\nമസാല ബോണ്ടിന് നിയമഉപദേശം നല്‍കിയത് അദാനിയുടെ മരുമകളുടെ കമ്പനിയാണ്. സിറില് അമര്‍ചന്ദ് മംഗല്‍ദാസിന് 11 ലക്ഷം രൂപ ഈ ഇനത്തില് നല്‍കി. തിരുവനന്തപുരം എയര്‍പോര്‍ട്ടിന്റെ ലേലവുമായി ബന്ധപ്പെട്ട നിയമോപദേശം നല്‍കിയത് ഇതേ വിവാദ കമ്പനിയായിരുന്നു.\nകിഫ്ബി നിക്ഷേപമായി സ്വീകരിക്കുന്ന എല്ലാ ഇന്‍വെസ്റ്റ്‌മെന്റിന്റേയും തിരിച്ചടവ് ആരംഭിക്കുത്2വര്‍ഷം കഴിഞ്ഞാണ്.2വര്‍ഷത്തേയ്ക്ക് മൊറട്ടോറിയം പിരീഡാണ്. മിക്ക നിക്ഷേപങ്ങളുടെയും തിരിച്ചടവ് ആരംഭിക്കു അടുത്ത് അധികാരത്തില് വരുന്ന സര്‍ക്കാരാണ്. വരുന്ന സര്‍ക്കാരുകളുടെ തലയില് ഭാരം കയറ്റി വയ്ക്കുകയാണ് ചെയ്തിരിക്കുന്നത്.\nഞെട്ടിക്കുന്ന പരസ്യ ചിലവ്\n2019 ല് പരസ്യചിലവ് 74.09 ലക്ഷം.\n2020 ല് പരസ്യ ചിലവ് 25.33 കോടി (31.3.2020 വരെ)\nഅതിനുശേഷം 100 കോടിയാണെ് മനസ്സിലാക്കുന്നു.\nകിഫ്ബിയുടെ അവസ്ഥ ചുരുക്കത്തില് ഇങ്ങനെ\nആകെ കിഫ്ബി സമാഹരിച്ച നിക്ഷേപം 16000 കോടി.\nചിലവായത് 6000 കോടി\nബാക്കി കൈവശം 10000 കോടി.\nഅംഗീകാരം നല്‍കിയ പദ്ധതികള് 60000 കോടി രൂപയ്ക്കുള്ള പദ്ധതികള്. അതായത് 16000 കോടി രൂപ മാത്രം നിക്ഷേപം വച്ചു കൊണ്ടാണ് 60,000 കോടിരൂപയുടെ പദ്ധതികള് അംഗീകരിച്ചത്. ഇത് തട്ടിപ്പല്ലെങ്കില് മറ്റെന്താണ്?\nChief Minister Pinarayi VijayanDr T. M. Thomas Isaackifb masala bondRamesh chennithalaകിഫ്ബിതോമസ് ഐസക്പിണറായി വിജയൻരമേശ് ചെന്നിത്തല


ചില വല്ല്യേട്ടൻ പരീക്ഷണങ്ങളുടെ കഥകളും കഥയില്ലായ്മകളും! · stultus.in\nചില വല്ല്യേട്ടൻ പരീക്ഷണങ്ങളുടെ കഥകളും കഥയില്ലായ്മകളും!\nഏകദേശകണക്കുകളനുസരിച്ച് ഏതാണ്ട് 40 മില്ല്യണോടടുത്ത് പോൺസൈറ്റുകളുണ്ട്. 857 സൈറ്റുകൾ മേൽപ്പറഞ്ഞ രീതികളിലൊന്നുപയോഗിച്ച് നിരോധിക്കുന്നത് കടലിൽ നിന്ന് ഒരു ബക്കറ്റ് വെള്ളം കോരിക്കളയുന്നതുപോലെയാണ്. അതല്ലെങ്കിൽ പോൺസൈറ്റുകൾ കണ്ടുപിടിക്കാനും കാണുന്നമുറയ്ക്ക് കരിമ്പട്ടികയിൽ പെടുത്താനും പ്രത്യേക സംഘത്തെ ഇരുത്തേണ്ടി വരും. സാമ്പത്തികമായും ഇതു പ്രായോഗികമല്ല. വൈൽഡ് കാർഡ്സ് ഉപയോഗിച്ച് ബ്ലോക്കു ചെയ്യുന്ന രീതികൾ കോർപ്പറേറ്റുകളിൽ സാധാരണമാണ്. അശ്ലീലം എന്ന് കരുതുന്ന ഉള്ളടക്കങ്ങളെ കണ്ടെത്താനുപയോഗിക്കുന്ന കീവേഡുകൾ ഉള്ള സൈറ്റുകൾ മറ്റുകാര്യങ്ങളെ പരിഗണിക്കാതെ ബ്ലോക്കു ചെയ്യുന്ന രീതിയാണിത്. ഉദ്ദേശിക്കാത്ത തരത്തിലുള്ള സൈറ്റുകൾ പോലും പലപ്പോഴും ഈരീതിയിൽ ബ്ലോക്കു ചെയ്യപ്പെടും എന്നതിനാലും, മേൽപ്പറഞ്ഞ കാരണങ്ങളാലും ഇതും ഒരു ഫലപ്രദമായ രീതിയല്ല. (‘sex’ എന്ന വാക്ക് ബ്ലാൿലിസ്റ്റ് ചെയ്തതിന്റെ ഫലമായി sensex വെബ്സൈറ്റുകളും sensex ന്റെ വിക്കിപ്പീഡിയ പേജും ലഭ്യമാവാതിരുന്ന കഥ പലപ്പോഴും തമാശയായി പറയാറുണ്ട്.) മറ്റൊരു മാർഗ്ഗമുള്ളത് ISP ലെവലിലൂടെ നടക്കുന്ന എല്ലാ വിവരവിനിമയങ്ങളും പാക്കറ്റ് ലെവലിൽ നിരീക്ഷിച്ച് ഓരോ ഡാറ്റാ പാക്കറ്റുകളിലും നിരോധിക്കപ്പെട്ട വിവരങ്ങളുണ്ടെങ്കിൽ അത്തരം വിവരവിനിമയങ്ങൾ തടയുക എന്നതാണ്. ഈ മാർഗ്ഗത്തിനും പ്രധാനമായും രണ്ടു തരത്തിലുള്ള പ്രശ്നങ്ങളുണ്ട്. എൻക്രിപ്റ്റ് ചെയ്യപ്പെട്ട ഡാറ്റാപാക്കറ്റുകൾ സാധാരണഗതിയിൽ ഇത്തരത്തിൽ പരിശോധിക്കാൻ പറ്റില്ല. അതിനാൽ തന്നെ ഇത് പൂർണ്ണമായ തലത്തിലുള്ള ഫിൽട്ടറിങ് ഈ രീതിയിലൂടെ നടപ്പിലാക്കാനും പറ്റില്ല. മറ്റൊരു പ്രധാനപ്രശ്നം ഈ രീതിയിൽ പാക്കറ്റുകൾ നിരീക്ഷിക്കാൻ ISP കളെ ചുമതലപ്പെടുത്തിയാൽ അത് എൻക്രിപ്റ്റ് ചെയ്യപ്പെടാത്ത എല്ലാ വിവരവിനിമയവും നിരീക്ഷിക്കാൻ അവർക്ക് അനുവാദം കൊടുക്കുന്നതിനു തുല്ല്യമാണ്. ഗുരുതരമായ പ്രൈവസി പ്രശ്നങ്ങളാണ് ഇതുമൂലം ഉണ്ടാവുക.


ചിന്നമ്മ മാത്യു നിര്യാതയായി\nYou Are Here: Home → ചിന്നമ്മ മാത്യു നിര്യാതയായി\nന്യൂയോര്‍ക്ക്: നോര്‍ത്ത് ഈസ്റ് അമേരിക്കന് ഭദ്രാസന ഫാമിലി ആന്റ് യൂത്ത് കോണ്‍ഫറന്‍സ് ജനറല് സെക്രട്ടറിയും ഫ്രാങ്ക്ലിന് സെന്റര് ഫോര് റിഹാബിലിറ്റേഷന് റെസ്ളിപിറ്റോറി ഡിപ്പാര്‍ട്ട്മെന്റ് ഡയറക്ടറുമായ ഡോ. ഫിലിപ്പ് ജോര്‍ജിന്റെ ഭാര്യാ മാതാവ് ചിന്നമ്മ മാത്യു (76) നിര്യാതയായി. സംസ്കാരം നടത്തി.\nറിപ്പബ്ളിക്കന് നാഷണല് ബാങ്ക് റിട്ട. ഉദ്യോഗസ്ഥന് പുനലൂര് കറവൂര് മേലേതില് ചങ്ങാലിപ്പള്ളില് മാത്യു വര്‍ഗീസിന്റെ സഹധര്‍മ്മിണിയാണ്. പരേത കോടുകുളഞ്ഞി പരേതയായ ചാണ്ടി വര്‍ഗീസിന്റെയും ശോശാമ്മ ചാണ്ടിയുടെയും ഇളയ മകളാണ്. വാലിസ്ട്രീം സെന്റ് ജോര്‍ജ്ജ് ഓര്‍ത്തഡോക്സ് ഇടവകയിലെ സജീവ പ്രവര്‍ത്തകയായിരുന്നു.\nമക്കള്: അലക്സ് മാത്യു, ഷീലാ ജേക്കബ്, ഷൈലാ ഫിലിപ്പ് ജോര്‍ജ്ജ്. മറ്റ് മരുമക്കള്: റാണി മാത്യു, ജേക്കബ് ജേക്കബ്. കൊച്ചുമക്കള്: അശ്വിന്, റിയാനാ, ബേസില്, ഷോണ്, അരുണ്, അലന്.\nഇടവകകള് സേവനത്തിന്റെ മാതൃകകളാകണം\nവിശ്വാസപൂര്‍വം പദയാത്ര നടത്തി.


പുത്തുമലയിൽ കൂടുതൽ യന്ത്രങ്ങൾ എത്തിച്ചു – PRD Live\nപുത്തുമലയിൽ കൂടുതൽ യന്ത്രങ്ങൾ എത്തിച്ചു\nHome /ജില്ലാ വാർത്തകൾ/വയനാട്/പുത്തുമലയിൽ കൂടുതൽ യന്ത്രങ്ങൾ എത്തിച്ചു\nപുത്തുമല ദുരന്ത സ്ഥലത്ത് മണ്ണിനടിയിൽപ്പെട്ടവർക്കായുള്ള തെരച്ചലിന് കൂടുതൽ മണ്ണുമാന്തി യന്ത്രങ്ങളെത്തിച്ചു. കൂടുതൽ മണ്ണ് ചുരുങ്ങിയ സമയം കൊണ്ട് നീക്കാൻ കഴിയുന്ന നാല് യന്ത്രങ്ങളാണ് എത്തിച്ചത്. താഴെ ഭാഗത്ത് അടിഞ്ഞുകൂടി മണ്ണ് ഒരു മണിക്കൂറോളം ഈ യന്ത്രങ്ങൾ നീക്കിയെങ്കിലും മൃതദേഹങ്ങളൊന്നും കണ്ടെത്താനായില്ല. എൻ.ഡി.ആർ.എഫിന് പുറമെ അഗ്‌നിരക്ഷാ സേനയും സന്നദ്ധ സംഘടനാ പ്രവർത്തകരും തെരച്ചിലിൽ വ്യാപൃതരാണ്. അറുന്നോറോളം പേരാണ് ചൊവ്വാഴ്ച പകൽ മുഴുവനും ദുരന്ത സ്ഥലത്ത് തെരച്ചിലിനുണ്ടായിരുന്നത്. മഴയൊഴിഞ്ഞു നിന്നെങ്കിലും വൻ മരങ്ങൾ ഉൾപ്പടെ പ്രദേശത്തേക്ക് ഒഴുകി വന്നടിഞ്ഞതിനാൽ തെരച്ചിൽ ദുഷ്‌കരമാണ്. ട്രാക്ടർ ഉപയോഗിച്ച് മരങ്ങൾ കെട്ടി വലിച്ച് ഒരു ഭാഗത്തേക്കുമാറ്റുന്നുണ്ട്.\nഭാഗികമായി തകർന്ന വീടുകളുടെ പരിസരത്തും പരിശോധന കാര്യക്ഷമമായി നടക്കുന്നുണ്ട്. മൃതദേഹങ്ങൾ കണ്ടെത്താൻ സാധ്യതയുള്ള ഇടങ്ങൾ മാർക്ക് ചെയ്താണ് പരിശോധന പുരോഗമിക്കുന്നത്. സബ് കളക്ടർ എൻ.എസ്.കെ ഉമേഷിന്റെ നേതൃത്ത്വത്തിലുള്ള സംഘം തെരച്ചിലിന് നേതൃത്ത്വം നൽകുന്നു. ബുധനാഴ്ച രാവിലെ മുതൽ വീണ്ടും കൂടുതൽ സന്നാഹങ്ങളുമായി തെരച്ചിൽ തുടരുമെന്ന് സബ് കളക്ടർ അറിയിച്ചു. ഡെപ്യൂട്ടി കമാൻഡൻറ് ടി.എം ജിതേഷിന്റെ നേതൃത്ത്വത്തിലുള്ള എൻ.ഡി.ആർ.എഫിലെ നൂറ് പേരാണ് തെരച്ചിലിനിറങ്ങിയത്. ജില്ലയിലെ മറ്റു ഭാഗങ്ങളിൽ രക്ഷാപ്രവർത്തനത്തിലുണ്ടായിരുന്ന ടീമംഗങ്ങളെ ഇവിടേക്ക് എത്തിച്ചിട്ടുണ്ട്. സൈന്യവും തെരച്ചിലിൽ ആദ്യം മുതലെ ഉണ്ട്.\nആവശ്യമെങ്കിൽ ഒഴിപ്പിക്കലിന് സജ്ജമായി ജില്ല


Covid 19 | കോവിഡ് 19 നെഗറ്റീവായ ഇന്ത്യൻ റെസ്റ്റോറന്റ് ഉടമ ക്വാറന്റൈൻ കാലാവധി തീരും മുമ്പ് റെസ്റ്റോറന്റിലെത്തി; അഞ്ചു മാസം തടവു ശിക്ഷ വിധിച്ച് മലേഷ്യൻ കോടതി - MarunadanMalayalee.com\nഹോം മറ്റു രാഷ്ട്രങ്ങൾ വാർത്തകൾ\nAugust 13, 202004:03 PM IST Permalink\nകോവിഡ് 19 ചികിത്സയ്ക്കു ശേഷം നെഗറ്റീവാകുകയും ചെയ്ത ഇന്ത്യൻ റെസ്റ്റോറന്റ് ഉടമയ്ക്ക് മലേഷ്യൻ കോടതി അഞ്ചു മാസം തടവു ശിക്ഷ വിധിച്ചു. ക്വാറന്റൈൻ കാലാവധി തീരും മുമ്പ് സ്വന്തം റെസ്റ്റോറന്റിലേക്ക് തിരികെ എത്തിയതിനാണ് കോടതി ശിക്ഷ വിധിച്ചത്.\nമലേഷ്യയിൽ താമസിക്കുന്ന 57 കാരനായ അദ്ദേഹം വടക്കൻ സംസ്ഥാനമായ കെഡയിലാണ് റെസ്റ്റോറന്റ് നടത്തുന്നത്. ജൂലൈയിൽ ഇന്ത്യയിൽ നിന്ന് മടങ്ങിയെത്തി റെസ്‌റ്റോറന്റ് ഉടമയ്‌ക്കെതിരെ 14 ദിവസത്തെ നിർബന്ധിത ഉത്തരവ് ലംഘിച്ചുവെന്നതടക്കം നാല് കുറ്റങ്ങളാണ് ചുമത്തിയത്.\nഅലോർ സെതാർ മജിസ്ട്രേറ്റ് കോടതി അദ്ദേഹത്തിന് 12,000 റിംഗിറ്റ് (8 2,864) പിഴ ചുമത്തി. പ്രതി ചികിത്സയിലായിരുന്ന കെഡ ആശുപത്രിയിൽവച്ചാണ് കോടതി പ്രത്യേക വാദം കേട്ടത്.\n'കൊറോണവാക്' എന്ന ചൈനീസ് വാക്‌സിന്റെ പരീക്ഷണത്തിന് ബ്രസീലിൽ ഫുൾ സ്റ്റോപ്പിട്ടു; ഉണ്ടാക്കിയത് ഗുരുതരമായ വിപരീതഫലമെന്ന് റിപ്പോർട്ട്\nഫ്രാൻസിലെ സ്ത്രീകൾ ഇനി പ്രസവ വേദനയ്‌ക്കൊപ്പം ശ്വാസം മുട്ടലും അനുഭവിക്കേണ്ടാ; ഫേസ് മാസ്‌ക് ധരിക്കാതെ പ്രസവിക്കാൻ അനുമതി നൽകി പുതിയ നിയമം\nഫ്രാൻസിൽ വീണ്ടും തീവ്രവാദി ആക്രമണം: ഗ്രീക്കുകാരനായ പുരോഹിതന് ഗുരുതര പരിക്ക്; അക്രമിയെ പിടികൂടി\nചൈനീസ് വൈറസ് ട്രംപിന്റെ നിലപാട് ശരിവെക്കുന്ന വെളിപ്പെടുത്തലുമായി ഡോ. ലീ മെംഗ് യാൻ\nഅഫ്ഗാനിസ്ഥാനിൽ താലിബാൻ ആക്രമണം; 25 സൈനികർ കൊല്ലപ്പെട്ടു; മരിച്ചവരിൽ ഡെപ്യൂട്ടി പൊലീസ് മേധാവിയും; ആക്രമണത്തോട് പ്രതികരിക്കാതെ താലിബാൻ\nരണ്ടാമത്തെ കോവിഡ് വാക്സിൻ രജിസ്റ്റർ ചെയ്യാനൊരുങ്ങി റഷ്യ; പുതിയ വാക്‌സിൻ വികസിപ്പിച്ചത് സൈബീരിയയിലെ വെക്ടർ ഇൻസ്റ്റിറ്റ്യൂട്ട്\nചൈനയെ ഉപേക്ഷിച്ച് ആഗോള കുത്തക കമ്പനികൾ; പ്ലാന്റുകളിലെ ഉത്പാദനം നിർത്തുന്നതായി റിപ്പോർട്ട്\nലൈംഗിക പീഡനം ഇനി മുതൽ 'ദേശീയ ദുരന്ത' മെന്ന് ലൈബീരിയ; പ്രഖ്യാപനം വർദ്ധിച്ചുവരുന്ന ബലാത്സംഗ കേസുകളുടെ അടിസ്ഥാനത്തിൽ; 'ദേശീയ സെക്യൂരിറ്റി ടാസ്‌ക് ഫോഴ്സ്' സ്ഥാപിക്കും\nകുമ്പസാര രഹസ്യത്തിലൂടെ കുട്ടികൾക്കെതിരെയുള്ള കുറ്റകൃത്യങ്ങൾ ശ്രദ്ധയിൽപ്പെട്ടാൽ വൈദികർ ഉടൻ പൊലീസിനെ അറിയിക്കണം; മറച്ചുവച്ചാൽ മൂന്നു വർഷം വരെ തടവ്; ക്വീൻസ്ലാന്റിലെ പുതിയ നിയമം ഇങ്ങനെ\nപബ്ജി ഉൾപ്പെടെ 118 ചൈനീസ് ആപ്പുകൾ നിരോധിച്ച ഇന്ത്യയുടെ തീരുമാനത്തിൽ ചൈനയ്ക്ക് അതൃപ്തി; തീരുമാനം വ്യാപാര സംഘടനയുടെ ചട്ടങ്ങൾക്കു വിരുദ്ധമാണെന്നും ചൈന


ഈ ജില്ല പിടിക്കാൻ കഴിഞ്ഞാൽ കോൺഗ്രസിന് ഭരണം കിട്ടിയേക്കും, ചരിത്രം പറയുന്നതും അങ്ങനെ തന്നെ - Media Vision News\nഈ ജില്ല പിടിക്കാൻ കഴിഞ്ഞാൽ കോൺഗ്രസിന് ഭരണം കിട്ടിയേക്കും, ചരിത്രം പറയുന്നതും അങ്ങനെ തന്നെ\nതിരുവനന്തപുരം: കൂട്ടലും കിഴിക്കലും കഴിഞ്ഞ് ഒടുവിൽ കിട്ടിയ ഉത്തരം ശരിയാണോ എന്നറിയാൻ പെട്ടിപൊട്ടിക്കുന്നതും കാത്തിരിക്കുകയാണ് തിരുവനന്തപുരം ജില്ലയിലെ മുന്നണികൾ. ആശയ്ക്കും ആശങ്കയ്ക്കുമിടയിൽ ആടുന്ന പെൻഡുലം പോലെ വിജയ പരാജയങ്ങൾ തിരിച്ചറിയാൻ കഴിയാത്തവിധം പ്രവചനാതീതമാണ് ഇത്തവണത്തെ തിരഞ്ഞെടുപ്പ്. വിജയിയാരെന്ന് പ്രവചിക്കാനോ, അമിത പ്രതീക്ഷ പുലർത്താനോ കഴിയാത്ത അവസ്ഥയിലാണ് പാർട്ടി നേതൃത്വങ്ങളും അണികളും.\nജില്ലയിലെ 14 മണ്ഡലങ്ങളിൽ മുൻകാലങ്ങളിൽ നിന്നും വ്യത്യസ്തമായി കടുത്ത മത്സരമാണ് നടന്നത്. തിരഞ്ഞെടുപ്പിന്റെ ആദ്യഘട്ടത്തിൽ സ്ഥാനാർത്ഥി നിർണയം പൂർത്തിയാക്കി പ്രചാരണത്തിൽ മുന്നേറിയ ഇടതുമുന്നണിക്ക് വെല്ലുവിളിയായത് യു.ഡി.എഫിന്റെ സ്ഥാനാർത്ഥി പട്ടികയാണ്. സ്ഥിരം മുഖങ്ങളെ മാറ്റി യുവാക്കളെയും പുതുമുഖങ്ങളെയും യു.ഡി.എഫ് രംഗത്തിറക്കിയതോടെ മിക്ക മണ്ഡലങ്ങളിലും മത്സരം കടുത്തു. എൻ.ഡി.എ യുടെ ഏക സീറ്റായ നേമത്ത് മൂന്ന് പ്രബലന്മാർ രംഗത്തിറങ്ങിയതോടെ ഇഞ്ചോടിഞ്ച് പോരാട്ടമായി. കഴക്കൂട്ടത്തും ത്രികോണ മത്സരം നടന്നു. ആറ്റിങ്ങൽ, ചിറയിൻകീഴ് , നെയ്യാറ്റിൻകര, കഴക്കൂട്ടം എന്നീ മണ്ഡലങ്ങൾ എൽ.ഡി.എഫിനും, കോവളം, അരുവിക്കര, തിരുവനന്തപുരം എന്നീ മണ്ഡലങ്ങൾ യു.ഡി.എഫിനും ഒപ്പമായിരിക്കുമെന്നാണ് ഇരുമുന്നണികളും ഉറച്ചു വിശ്വസിക്കുന്നത്. ശേഷിക്കുന്ന മണ്ഡലങ്ങളിൽ ഇഞ്ചോടിഞ്ച് പോരാട്ടമാണെന്ന് മൂന്ന് മുന്നണികളും കരുതുന്നു.\nജില്ലയിലെ തിരഞ്ഞെടുപ്പ് ഫലം ആർക്ക് അനുകൂലമാകും എന്നതനുസരിച്ചാണ് സംസ്ഥാനം ആര് ഭരിക്കുമെന്ന് മുൻകാലങ്ങളിൽ തീരുമാനിച്ചിരുന്നത്. ഇക്കുറി ഈ രീതി മാറുമോ എന്നാണ് ഇനി അറിയാനുള്ളത്.\nPrevious articleകേരളം ആരു ഭരിക്കും; എക്‌സിറ്റ് പോൾ നൽകുന്നത് വ്യത്യസ്ത ഫലസൂചനകൾ\nNext articleകുമ്പള ആരിക്കാടിയിൽ വിദ്യാർഥിനി കിണറ്റിൽ മരിച്ച നിലയിൽ


‘സിഎഎ തടഞ്ഞുവെച്ചിരിക്കുന്നു, ഇങ്ങനെ പോയാല് കര്‍ഷക ബില്ലും പിന്‍വലിക്കാനാണ് സാധ്യത’; അതിനനുവദിക്കരുതെന്ന് കങ്കണ റാവത്ത്\n‘സിഎഎ തടഞ്ഞുവെച്ചിരിക്കുന്നു, ഇങ്ങനെ പോയാല് കര്‍ഷക ബില്ലും പിന്‍വലിക്കാനാണ് സാധ്യത’; അതിനനുവദിക്കരുതെന്ന് കങ്കണ റാവത്ത്\nസിഎഎ നിയമം മാറ്റിവെച്ചത് പോലെ സമരങ്ങള് കണ്ട് കര്‍ഷക ബില്ലുകള് ഉപേക്ഷിക്കരുതെന്ന് കേന്ദ്ര സര്‍ക്കാരിനോട് ആവശ്യപ്പെട്ട് നടി കങ്കണ റാവത്ത്. അക്രമ സംഭവങ്ങള്‍ക്ക് ശേഷവും കര്‍ഷകരെ പിന്തുണക്കുന്നവരെ നടി ട്വിറ്ററിലൂടെ ചോദ്യം ചെയ്തു. ‘വളരെയധികം ഭീകരതകള്‍ക്ക് ശേഷം സിഐഎ തടഞ്ഞുവെച്ചിരിക്കുന്നു. ഇങ്ങിനെ പോയാല് കര്‍ഷക ബില്ലും പിന്‍വലിക്കാനാണ് സാധ്യത. ഒരു ജനാധിപത്യ രാജ്യമെന്ന നിലയില് ഞങ്ങള് ദേശീയ സര്‍ക്കാരിനെ തെരഞ്ഞെടുത്തു. പക്ഷെ ദേശീയത വിരുദ്ധരാണ് എല്ലായിടത്തും വിജയിക്കുന്നത്. ഇന്ത്യയെ സംബന്ധിച്ചിടത്തോളം ഇത് കറുത്ത നാളുകളാണ്. ദയവായി ഈ […]\n27 Jan 2021 11:33 AM GMT\nസിഎഎ നിയമം മാറ്റിവെച്ചത് പോലെ സമരങ്ങള് കണ്ട് കര്‍ഷക ബില്ലുകള് ഉപേക്ഷിക്കരുതെന്ന് കേന്ദ്ര സര്‍ക്കാരിനോട് ആവശ്യപ്പെട്ട് നടി കങ്കണ റാവത്ത്. അക്രമ സംഭവങ്ങള്‍ക്ക് ശേഷവും കര്‍ഷകരെ പിന്തുണക്കുന്നവരെ നടി ട്വിറ്ററിലൂടെ ചോദ്യം ചെയ്തു.\n‘വളരെയധികം ഭീകരതകള്‍ക്ക് ശേഷം സിഐഎ തടഞ്ഞുവെച്ചിരിക്കുന്നു. ഇങ്ങിനെ പോയാല് കര്‍ഷക ബില്ലും പിന്‍വലിക്കാനാണ് സാധ്യത. ഒരു ജനാധിപത്യ രാജ്യമെന്ന നിലയില് ഞങ്ങള് ദേശീയ സര്‍ക്കാരിനെ തെരഞ്ഞെടുത്തു. പക്ഷെ ദേശീയത വിരുദ്ധരാണ് എല്ലായിടത്തും വിജയിക്കുന്നത്. ഇന്ത്യയെ സംബന്ധിച്ചിടത്തോളം ഇത് കറുത്ത നാളുകളാണ്. ദയവായി ഈ നിയമങ്ങള് നടപ്പിലാക്കുകയും ജനാധിപത്യത്തെ വിജയിപ്പിക്കുകയും ചെയ്യുക’, കങ്കണ ട്വിറ്ററില് കുറിച്ചു.\nനേരത്തെ നരേന്ദ്രമോദി സര്‍ക്കാര് നടപ്പില് വരുത്തിയ കാര്‍ഷിക നിയമങ്ങളെ പിന്തുണച്ച് ഐഎംഎഫ് ചിഫ് എക്കണോമിസ്റ്റ് ഗീത ഗോപിനാഥ് രംഗതെത്തിയിരുന്നു. കര്‍ഷകരുടെ വരുമാനം മെച്ചപ്പെടുത്താന് ശേഷിയുള്ളതാണ് കാര്‍ഷിക നിയമങ്ങളെന്നും ഗീത ഗോപിനാഥ് പറഞ്ഞു.


തമിഴകത്തെ വമ്പന് ബാനറുകള് മോളിവുഡിലേക്ക് | Dileep, Kavithalaya, Pazhassi Raja, Pappy Appacha, കവിതാലയ, ദിലീപ്, പഴശ്ശിരാജ, മഹേഷ്, പാപ്പി അപ്പച്ച - Malayalam Filmibeat\n| Published: Thursday, November 26, 2009, 16:21 [IST]\nപഴശ്ശിരാജയുടെ വന് വിജയം അയല്‍പക്കത്തെ സിനിമാക്കാരിലും ചലനങ്ങള് സൃഷ്ടിയ്ക്കുകയാണ്. റിലീസ് ചെയ്ത് 50 നാള് തികയും മുമ്പേ പല വഴികളിലൂടെ പഴശ്ശിരാജ 16 കോടി രൂപ കൊയ്തത് തമിഴകത്തെ വമ്പന് നിര്‍മാതാക്കളുടെ ശ്രദ്ധ മോളിവുഡിലേക്ക് തിരിച്ചിരിയ്ക്കുകയാണ്.\nഏറ്റവും പുതിയ വിവരമനുസരിച്ച് കോളിവുഡിലെ മുന്‍നിര നിര്‍മാണ കമ്പനിയായ കവിതാലയ മലയാളത്തില് സിനിമ നിര്‍മ്മിയ്ക്കാന് തീരുമാനിച്ചു കഴിഞ്ഞു. സംവിധായകന് കെ ബാലചന്ദറിന്റെ ഉടമസ്ഥതയിലുള്ള കവിതാലയ ഒരു ദിലീപ് ചിത്രമാണ് ആദ്യം പ്ലാന് ചെയ്തിരിയ്ക്കുന്നത്. തമിഴിലെ പ്രമുഖ സംവിധായകനായ മഹേഷായിരിക്കും ചിത്രത്തിന്റെ സംവിധായകന്. സിനിമയിലെ മറ്റു താരങ്ങളുടെയും സാങ്കേതിക പ്രവര്‍ത്തകരുടെയും വിവരങ്ങള് ഉടന് പുറത്തുവിടുമെന്നാണ് അറിയുന്നത്.\nഅതിനിടെ ദിലീപ് പുതിയ സിനിമയായ പാപ്പി അപ്പച്ചയുടെ ഷൂട്ടിങ് തിരക്കുകളിലേക്ക്് കടക്കുകയാണ്. ചിത്രത്തിന്റെ ആദ്യ ഷെഡ്യൂള് ഡിസംബര് ആറിന് ആരംഭിയ്ക്കും. ചിത്രത്തിലെ അഞ്ച് ഗാനങ്ങളുടെ സംഗീതം സംവിധാനം വിദ്യാസാഗര് പൂര്‍ത്തിയാക്കിയിട്ടുണ്ട്.\nRead more about: കവിതാലയ ദിലീപ് പഴശ്ശിരാജ പാപ്പി അപ്പച്ച മഹേഷ് dileep kavithalaya pappy appacha pazhassi raja\nStory first published: Thursday, November 26, 2009, 16:21 [IST]


ചെന്നൈയില് തീപ്പിടിത്തം; നാല് പേര് മരിച്ചു | Four charred to death in Chennai godown - Malayalam Oneindia\nചെന്നൈയില് തീപ്പിടിത്തം; നാല് പേര് മരിച്ചു\nPublished: August 21 2014, 11:43 [IST]\nചെന്നൈ: തിരുവേല്‍ക്കാടില് ഗോഡൗണിന് തീ പിടിച്ച് നാല് യുവാക്കള് മരിച്ചു. ഗോഡൗണില് താമസിക്കുകയായിരുന്നവരാണ് മരിച്ചത്. കൊല്ലപ്പെട്ടവരില് രണ്ട് പേര് ഒറീസ സ്വദേശികളും രണ്ട് പേര് തമിഴ്‌നാട് സ്വദേശികളും ആണ്.\nവേസ്റ്റ് പേപ്പറും പ്ലാസ്റ്റിക് വേസ്റ്റുകളും സംഭരിച്ച് സൂക്ഷിക്കുന്ന ഗോഡൗണിനാണ് തീ പിടിച്ചത്. ആഗസ്റ്റ് 21 ന് പുലര്‍ച്ചെ രണ്ടരയോടെയാണ് തീ പടര്‍ന്ന് പിടിച്ചത്. അപകടത്തിന്റെ കാരണം പോലീസ് അന്വേഷിച്ച് വരികയാണ്.\nകാഞ്ചീപുരം സ്വദേശി ശരത്, തിരുച്ചെന്തൂര് സ്വദേശി രഘു, ഓറീസ സ്വദേശികളായ അമര്, രാജ എന്നിവരാണ് കൊല്ലപ്പെട്ടത്. 30 പേരാണ് ഗോഡൗണില് ജോലി ചെയ്യുന്നത്. ഇതില് അഞ്ച്‌പേര് രാത്രിയിലും ഗോഡൗണില് തന്നെയാണ് താമസിക്കാറുള്ളത്.\nഗോഡൗണിന് മുകളില് ഉറങ്ങിക്കിടക്കുകയായിരുന്നവരാണ് മരിച്ചത്. സെക്യൂരിറ്റി ജീവനക്കാരന് രക്ഷപ്പെട്ടു. അഗ്നി ശമന സേനയുടെ 15 യൂണിറ്റുകള് രണ്ട് മണിക്കൂര് ശ്രമിച്ചതിനൊടുവിലാണ് തീ നിയന്ത്രിക്കാന് കഴിഞ്ഞത്. അപകടത്തില് മരിച്ചവരുടെ മൃതദേഹങ്ങള് പോസ്റ്റ് മോര്‍ട്ടത്തിന് ശേഷം ബന്ധുക്കള്‍ക്ക് വിട്ടുകൊടുക്കും.\nfire godown chennai death tamil nadu തീപ്പിടിത്തം ഗോഡൗണ് ചെന്നൈ മരണം തമിഴ്നാട്\nFour youngsters were charred to death in their beds whenawaste paper and plastic segregation unit in Thiruverkadu where they were employed in, and lived in, went up in flames in the early hours of Thursday.


നമ്മുടെ വെളിച്ചെണ്ണ ആരോഗ്യത്തിനു ഏറ്റവും ഉത്തമം; മറ്റുള്ളവ ഹാനികരമെന്ന് ഗവേഷകര് , കാന്‍സറിനും, ഹൃദ്രോഗത്തിനും കാരണമാകും\nലണ്ടന് : കേരളത്തിന്റെ മുഖമുദ്രയായ തെങ്ങിന്റെയും അതിന്റെ ഉല്‍പ്പനങ്ങളുടെയും കീര്‍ത്തി കടലിനക്കരെ വര്‍ദ്ധിക്കുന്നു. വെളിച്ചെണ്ണയും തേങ്ങാ പാലും, കരിക്കിന് വെള്ളവും ആരോഗ്യത്തിനു ഉത്തമം ആണെന്നും തടികുറയ്ക്കാന് സഹായകമാണെന്നും സമീപകാലത്ത് വിവിധ പഠനങ്ങള് വ്യക്തമാക്കിയിരുന്നു. ഇതൊക്കെ വിസ്മരിച്ചാണ് മറ്റു ഭക്ഷ്യ എണ്ണകളെ മലയാളികള് പോലും ആശ്രയിക്കുന്നത്. എന്നാല് മറ്റു ഭക്ഷ്യ എണ്ണകള് ആരോഗ്യത്തിനു ഹാനികരമെന്ന് ഏറ്റവും പുതിയ പഠനവും ചൂണ്ടിക്കാട്ടുന്നു. കാന്‍സറിനും, ഹൃദ്രോഗത്തിനും അല്‍ഷിമേഴ്സിനും കാരണമാകുന്ന കെമിക്കലുകള് ഇവയില് വലിയ തോതില് അടങ്ങിയിരിക്കുന്നു എന്ന് ഗവേഷകര് പറയുന്നു.\nഅതേസമയം, വെളിച്ചെണ്ണ ആരോഗ്യത്തിനു ഏറ്റവും ഉത്തമം ആണുതാനും. ഇവയില് മാരകമായ യാതൊന്നും ഇല്ലെന്നു മാത്രമല്ല ആരോഗ്യത്തിനു ഏറെ ഗുണകരവുമാണ്. സണ്‍ഫ്ലവര് ഓയില് , കോണ് ഓയില് എന്നിവയിലൊക്കെ കാന്‍സറിനു കാരണമാകാവുന്ന ഘടകങ്ങളുടെ സാന്നിധ്യം കണ്ടെത്തിയിട്ടുണ്ട്. അതുകൊണ്ടുതന്നെ ഭക്ഷണ സാധനങ്ങള് വെളിച്ചെണ്ണ , ഒലിവ് ഓയില് , വെണ്ണ, പന്നി നെയ്യ് എന്നിവയില് പാകം ചെയ്യാനാണ് ഗവേഷകരുടെ ഉപദേശം.\nഇറച്ചി, മീന് , ചിപ്സ് എന്നിവ വറുക്കാന് മറ്റു എണ്ണകളെ ആശ്രയിച്ചാല് 100 മുതല് 200 മടങ്ങുവരെ ആരോഗ്യത്തിനു ഹാനികരമായ കെമിക്കലുകള് ഉണ്ടെന്നു പ്രൊഫ മാര്‍ട്ടിന് ഗ്രൂറ്റ് വെല്‍ഡ് പറയുന്നു. പരിശോധനയില് കെമിക്കലുകളുടെ സാന്നിധ്യം ഏറ്റവും കുറവ് വെളിച്ചെണ്ണയിലാണു. അതുകൊണ്ടുതന്നെ അടുക്കളയില് നിന്ന് സണ്‍ഫ്ലവര് ഓയില് , കോണ് ഓയില് എന്നിവ ഒഴിവാക്കണം എന്ന് ഇദ്ദേഹം ഉപദേശിക്കുന്നു. പൊണ്ണത്തടി ഒഴിവാക്കാന് ഇപ്പോഴേ മറ്റു എണ്ണകളെ ആശ്രയിക്കണമെന്ന് എന് എച്ച് എസ് ഉപദേശിക്കാറുണ്ട്. ഗര്‍ഭധാരണം, നെഞ്ച് എരിച്ചില്, അള്‍സര് എന്നിവയൊക്കെയുള്ളവര് സണ്‍ഫ്ലവര് ഓയില് , കോണ് ഓയില് എന്നിവ ഉപയോഗിക്കുന്നത് കൂടുതല് പ്രശ്നമുണ്ടാക്കും. കൊളസ്ട്രോള് , ബ്ലഡ് പ്രഷര് നില എന്നിവ കൂടാതിരിക്കാനും വെളിച്ചെണ്ണയും മറ്റുമാണ് ഉത്തമം.\nതടികുറയ്ക്കാന് വെളിച്ചെണ്ണയും വെണ്ണയും വളരെ നല്ലതാണ് എന്ന് പബ്ലിക് ഹെത്ത് ഓഫ് ഇംഗ്ലണ്ടും പറയുന്നു.\nമൂന്നിനം അരിയുടെ ചോറുണ്ടാല് കാന്‍സര് തടയാം\nകാന്‍സറിനെ നീക്കുന്ന വാക്‌സിന് എലികളില് വിജയം, ഇനി മനുഷ്യരില്\nമലയാളിയുടെ കാപ്പി പ്രേമത്തിന് അംഗീകാരം; ദിവസം മൂന്നോ നാലോ കപ്പ് കാപ്പി ആരോഗ്യത്തിന് ഉത്തമം\nപ്രമേഹം: കാരണങ്ങളും പ്രതിവിധികളും\nആയുര്‍വേദവും യോഗയും പ്രകൃതിചികില്‍സയും ഒരേ കുടക്കീഴില് , കോട്ടയം ജില്ലയിലെ ആരോഗ്യമന്ത്ര ശ്രദ്ധേയമാകുന്നു\nരക്തം സ്വീകരിച്ചതിലൂടെ ഇന്ത്യയില് രണ്ടായിരത്തിലധികം പുതിയ എച്ച്‌ഐവി ബാധിതര്\nഹൃദയത്തെ സംരക്ഷിച്ച് ആയുസുകൂട്ടാന് മെഡിറ്ററേനിയന് ഭക്ഷണരീതി ശീലമാക്കൂ\nഉരുളകിഴങ്ങ് ഗര്‍ഭിണികളുടെ വില്ലന് ! ഗര്‍ഭകാലത്ത് ഉരുളകിഴങ്ങ് കഴിക്കുന്നത് പ്രമേഹത്തിന് വഴിവയ്ക്കും\nപുരുഷന്മാരേക്കാള് കുറഞ്ഞ ശമ്പളം സ്ത്രീകളെ വിഷാദ രോഗിയാക്കും!\nമുലപ്പാല് കഴിഞ്ഞാല് കുട്ടികള്‍ക്ക് ഉത്തമം തേങ്ങാപ്പാല്; നാളികേരം ലോകത്തിന്റെ ആദരം നേടുന്നു


MOST HAPPIEST COUNTRIES OF THE WORLD | ലോകത്തെ ആദ്യ പത്ത് സന്തുഷ്ട രാജ്യങ്ങളുടെ ലിസ്റ്റില് ഇടംപിടിച്ചതെല്ലാം മഞ്ഞുമൂടിയ രാഷ്ട്രങ്ങള് - Malayalivartha.com Widgets Magazine\n20 MARCH 2018 03:55 PM IST\nതണുപ്പും സന്തോഷവുമായി എന്തോ ചില ബന്ധമുണ്ടെന്നു തോന്നുന്നു. ലോകത്തെ സന്തുഷ്ട രാജ്യങ്ങളില് ആദ്യപത്തില് ഇടംപിടിച്ചതെല്ലാം മഞ്ഞുമൂടിയ രാഷ്ട്രങ്ങള്. 156 രാജ്യങ്ങളെ ഉള്‍പ്പെടുത്തി തയ്യാറാക്കിയ 2018-ലെ വേള്‍ഡ് ഹാപ്പിനസ് റിപ്പോര്‍ട്ടില് അത്തരമൊരു സൂചന നല്‍കുന്നു. 2015/17 കാലയളവിലെ റാങ്കിങ്ങാണ് ഇപ്പോള് പുറത്തുവിട്ടിട്ടുള്ളത്.\nആറ് ഘടകങ്ങളെ അടിസ്ഥാനമാക്കിയാണ് ഹാപ്പിനസ് നിര്‍ണയിച്ചിട്ടുള്ളത്. മൊത്ത ആഭ്യന്തര ഉദ്പാദനം, ആയുര്‍ദൈര്‍ഘ്യം, സൗഹാര്‍ദം, സാമൂഹിക പിന്തുണ, സ്വാതന്ത്ര്യം, അഴിമതി എന്നിവയാണ് ആ ഘടകങ്ങള്. ഐക്യരാഷ്ട്ര സഭയുടെ സസ്‌റ്റെയ്‌നബിള് ഡവലപ്‌മെന്റ് സൊല്യൂഷന്‍സ് നെറ്റ്വര്‍ക്കാണ് ഈ പട്ടിക തയ്യാറാക്കിയിട്ടുള്ളത്. ഇതാദ്യമായി 117 രാജ്യങ്ങളിലെ കുടിയേറ്റക്കാരുടെ സന്തുഷ്ടികൂടി പട്ടിക തയ്യാറാക്കാനായി അടിസ്ഥാനപ്പെടുത്തിയിട്ടുണ്ട്.\nപട്ടികയനുസരിച്ച് ഫിന്‍ലന്‍ഡാണ് ലോകത്തേറ്റവും സന്തോഷമുള്ള രാജ്യം. നോര്‍ദിക് മേഖലയിലെ അയല്‍ക്കാരായ നോര്‍വേയെ പിന്തള്ളിയാണ് ഫിന്‍ലന്‍ഡ് ഒന്നാം സ്ഥാനത്തേക്ക് കയറിയത്. ആദ്യപത്തിലുള്ള രാജ്യങ്ങളില് നാലെണ്ണമൊഴികെയെല്ലാം വടക്കന് യൂറോപ്യന് രാജ്യങ്ങളാണ്. ഡെന്മാര്‍ക്ക്, ഐസ്ലന്‍ഡ്, സ്വിറ്റ്‌സര്‍ലന്‍ഡ്, നെതര്‍ലന്‍ഡ്‌സ്, കാനഡ, ന്യൂസീലന്‍ഡ്, സ്വീഡന്, ഓസ്‌ട്രേലിയ എന്നിവയാണ് ആദ്യ പത്തിലെ മറ്റുരാജ്യങ്ങള്.\nകഴിഞ്ഞവര്‍ഷത്തേക്കാള് നാല് സ്ഥാനങ്ങള് നഷ്ടപ്പെടുത്തിയ അമേരിക്ക പതിനെട്ടാം സ്ഥാനത്താണ്. ബ്രിട്ടന് പത്തൊമ്പതാം സ്ഥാനത്തും യുണൈറ്റഡ് അറബ് എമിറേറ്റ്‌സ് ഇരുപതാം സ്ഥാനത്തും. ഏഷ്യയില് സന്തോഷത്തില് ഒന്നാം സ്ഥാനത്തുനില്‍ക്കുന്നത് യു.എ.ഇയാണ്. ഖത്തര് മുപ്പത്തിരണ്ടാം സ്ഥാനത്തും സൗദി അറേബ്യ മുപ്പത്തിമൂന്നാം സ്ഥാനത്തും സിംഗപ്പുര് മുപ്പത്തിനാലാം സ്ഥാനത്തുമുണ്ട്. റിപ്പോര്‍ട്ടനുസരിച്ച് ഇന്ത്യയിലെ ജനങ്ങള് അത്രകണ്ട് ആഹ്ലാദവാന്മാരല്ല. നൂറ്റി മുപ്പത്തിമൂന്നാം സ്ഥാനത്താണ് ഇന്ത്യ. എന്നാല്, പാക്കിസ്ഥാനാകട്ടെ, എഴുപത്തിയഞ്ചാം സ്ഥാനത്തും.\nകഴിഞ്ഞവര്‍ഷം നൂറ്റിയിരുപത്തിരണ്ടാം സ്ഥാനത്തായിരുന്നു ഇന്ത്യ. പാക്കിസ്ഥാന് കഴിഞ്ഞവര്‍ഷത്തെ എണ്‍പതാം സ്ഥാനത്തുനിന്ന് അഞ്ചുസ്ഥാനങ്ങള് മെച്ചപ്പെടുത്തുകയും ചെയ്തു. ഇന്ത്യയുടെ അയല്‍രാജ്യങ്ങളില് ഭൂട്ടാന് തൊണ്ണൂറ്റിയെഴാം സ്ഥാനത്തും നേപ്പാള് നൂറ്റിയൊന്നാം സ്ഥാനത്തും ബംഗ്ലാദേശ് നൂറ്റിപതിനഞ്ചാം സ്ഥാനത്തും ശ്രീലങ്ക നൂറ്റിപതിനാറാം സ്ഥാനത്തും നില്‍ക്കുന്നു. എണ്‍പത്തിയാറാം സ്ഥാനത്തുള്ള ചൈനയും ഇന്ത്യയെക്കാള് ഏറെ മുന്നിലാണ്.\nമലാവി, ഹെയ്ത്തി, ലൈബീരിയ, സിറിയ, റുവാന്‍ഡ, യെമന്, ടാന്‍സാനിയ, സൗത്ത് സുഡാന്, സെന്‍ട്രല് ആഫ്രിക്കന് റിപ്പബ്ലിക്, ബറൂണ്ടി എന്നിവയാണ് അല്‍പം പോലും സന്തുഷ്ടരല്ലാത്ത ജനതയുള്ള അവസാന പത്ത് രാജ്യങ്ങള്. ഇവിടങ്ങളിലെല്ലാം ആഭ്യന്തര കലാപവും ഭീകരതയും തീവ്രവാദ പ്രസ്ഥാനങ്ങളും ശക്തമാണെന്ന് റിപ്പോര്‍ട്ടില് പറയുന്നു. അഴിമതിയും കുറ്റകൃത്യങ്ങളും പട്ടിണിയും ജനജീവിതം തീര്‍ത്തും ദുസ്സഹമാക്കിയ രാജ്യങ്ങളാണ് ഇവയൊക്കെ.


April 21, 2019 | 06:26 am\nന്യൂഡൽഹി: ബലാക്കോട്ടെ യുദ്ധവീരൻ വിങ് കമാൻഡർ അഭിനന്ദർ വർത്തമനെ വീരചക്ര പുരസ്‌ക്കാരത്തിന് ശുപാർശ ചെയ്തു വ്യോമസേന. പാക്കിസ്ഥാന്റെ യുദ്ധവിമാനം വെടിവെച്ചിട്ടത് അടക്കമുള്ള കാര്യങ്ങൾ മുൻനിർത്തിയാണ് ശുപാർശ. ...\nകോഴിക്കോട്: മാനഞ്ചിറയ്ക്ക് സമീപം നഗരമധ്യത്തിൽ സിറ്റി പൊലീസ് കമ്മീഷണറുടെ ഓഫീസിന് മുന്നിൽ വെച്ച് അജ്ഞാതനെ കുത്തിക്കൊന്ന യുവാവ് കമ്മീഷണർ ഓഫീസിൽ കീഴടങ്ങി. പ്രതിയുടെ കുറ്റ് സമ്മത മൊഴി കേട്ടാണ് പൊലീസുകാർ ഒന...\nഇന്ന് വൈകീട്ട് ആറു വരെ പരസ്യപ്രചരണം; നിയന്ത്രണങ്ങൾ ഇക്കുറി സോഷ്യൽ മീഡിയക്കും ജ്യോൽസ്യന്മാർക്കും ബാധകം; രാവിലെ ഏഴു മുതൽ വൈകീട്ട് ആറുവരെ വോട്ടിങ്; ബൂത്ത് ഏജന്റുമാരുടെ സാന്നിധ്യത്തിൽ മോക് പോളോടെ വോട്ടിങ് തുടങ്ങും; ജനവിധി ഒരു മാസം അതത് കേന്ദ്രങ്ങളിൽ വൻ സുരക്ഷയോടെ യന്ത്രത്തിൽ തന്നെ ഇരിക്കും; ഫലം മെയ് 23ന് ഉച്ചയോടെ വ്യക്തമാകും\nApril 21, 2019 | 06:20 am\nതിരുവനന്തപുരം: ലോക്‌സഭാ തെരഞ്ഞെടുപ്പിന്റെ പരസ്യപ്രചരണം ഇന്ന് വൈകീട്ട് ആറിന് അവസാനിക്കും. പ്രചരണത്തിന്റെ തുടക്കം വ്യത്യസ്ത സമയങ്ങളിൽ ആണെങ്കിലും പ്രചരണത്തിന്റെ അവസാന ഘട്ടത്തിൽ മുന്നണികൾ ഒപ്പത്തിനൊപ്പമാണ...\nഇക്കുറി പോളിങ് ബൂത്തിൽ വോട്ടു ചെയ്യാൻ2ബാലറ്റ് യൂണിറ്റുകൾ; തിരുവനന്തപുരത്ത് 17 സ്ഥാനാർത്ഥികളും ആറ്റിങ്ങലിൽ 19 സ്ഥാനാർത്ഥികളും; ഒരു ബാലറ്റ് യൂണിറ്റിൽ ആകെ ഉൾപ്പെടുത്താനാകുന്നത് 16 സ്ഥാനാർത്ഥികളുടെ പേരുകൾ; ആകെ 3234 ബാലറ്റ് യൂണിറ്റുകൾ വേണ്ടിടത്ത് എത്തിക്കേണ്ടി വന്നത് 6468 യൂണിറ്റുകൾ\nApril 21, 2019 | 06:00 am\nതിരുവനന്തപുരം; ഇക്കുറി തിരുവനന്തപുരം ആറ്റിങ്ങൽ മണ്ഡലങ്ങളിൽ എത്തിക്കേണ്ടിവന്നത് സാധാരണയിൽ ഇരട്ടി ബാലറ്റ് യൂണിറ്റുകൾ. ഇരുമണ്ഡലങ്ങലും സ്ഥാനാർത്ഥികളുടെ ബാഹുല്യം കാരണമാണ് ഈ പ്രതിസന്ധിയുണ്ടായത്. ക്രമീകരണത്ത...


ഫ്രാന്‍സിസും ശിഷ്യത്വവും - Assissi Magazine\nഅസ്സീസിയിലെ വിശുദ്ധ ഫ്രാന്‍സിസ് ക്രിസ്തുവിന്‍റെ ഉത്തമ ശിഷ്യനായിരുന്നു. ഗുരുവിനെ അക്ഷരാര്‍ത്ഥത്തില് അനുകരിച്ച അദ്ദേഹത്തിനു ജീവിതം ഒരു ഉത്സവമായിരുന്നു. പക്ഷികളുടെ ഗാനങ്ങളും പുഴയുടെ സംഗീതവുമെല്ലാം നെഞ്ചിലേറ്റിയ ഫ്രാന്‍സിസ് പുതിയൊരു ലോകത്തിന് ജന്മം നല്‍കി. ക്രിസ്തുശിഷ്യത്വത്തിന്‍റെ പാതയില് മുന്നേറുവാനാഗ്രഹിച്ച ഫ്രാന്‍സിസ്\nതെറ്റായ സുഹൃത്ബന്ധങ്ങളെ ഉപേക്ഷിച്ചു. ദൈവത്തില് നിന്നും തന്നെയകറ്റുവാനാഗ്രഹിച്ച എല്ലാ ബന്ധങ്ങളെയും അദ്ദേഹം കൈവെടിഞ്ഞു. ദൈവത്തിലേയ്ക്കടുപ്പിക്കുന്ന സ്നേഹിതരിലേക്ക് അദ്ദേഹം തിരിഞ്ഞു. ലോകസുഖങ്ങളിലേക്ക് നയിക്കുന്ന സുഹൃത്തുക്കള്‍ക്കാര്‍ക്കും നിത്യരക്ഷയിലേക്കുള്ള വഴിയില് തന്നെ സഹായിക്കാനാവില്ലെന്ന് അദ്ദേഹം തിരിച്ചറിഞ്ഞു. നൈമിഷികമായ സുഖം തേടലിന്‍റെ വഴി ഫ്രാന്‍സിസ് ഉപേക്ഷിച്ചു. ലോകം തരുന്ന കൊച്ചുകൊച്ചു സന്തോഷങ്ങള് നൈമിഷികമാണെന്ന തിരിച്ചറിയല് ഫ്രാന്‍സിസിനെ തിരിച്ചു നടത്തി. ചെറിയ ചെറിയ സുഖങ്ങള് ഉപേക്ഷിച്ചാല് നിത്യനന്മയായ ദൈവത്തെ അനുഭവിക്കുവാന് കഴിയുമെന്ന് അദ്ദേഹം തിരിച്ചറിഞ്ഞു. ഈ ലോകത്തിലെ ചെറിയ ചെറിയ സുഖങ്ങള് ഉപേക്ഷിക്കുന്നവര് നിത്യ ജീവനവകാശപ്പെടുത്തുമെന്ന് ഫ്രാന്‍സിസ് മനസ്സിലാക്കി തുടങ്ങി. രുചിയില്ലാത്ത ഭക്ഷണം കഴിച്ചും പരുക്കനായ വസ്ത്രം ധരിച്ചും ഈ ബോധ്യത്തിന് അദ്ദേഹം സാക്ഷ്യം വഹിച്ചു.\nഎടുത്തുചാട്ടക്കാരനായിരുന്ന ഫ്രാന്‍സിസ് ആത്മസംയമനത്തിലേക്ക് മടങ്ങി. സ്വന്തം വികാരങ്ങളെ നിയന്ത്രിക്കുവാനും, സംസാരത്തിനു തന്നെ കടിഞ്ഞാണിടാനും ഫ്രാന്‍സിസ് ശ്രദ്ധിച്ചു. എല്ലാം പെട്ടെന്നു വേണമെന്നുള്ള വികാരം സാത്താന്‍റേതാണെന്നും ദൈവം ശാന്തതയോടെ കാത്തിരിക്കുന്നവനാണെന്നുമുള്ള ബോധ്യം സാവധാനം തെളിഞ്ഞുവന്നു. ക്ഷമാപൂര്‍വ്വമുള്ള കാത്തിരിപ്പാണ് ദൈവം മനുഷ്യനില് നിന്നും പ്രതീക്ഷിക്കുന്നത്. നമ്മള് ആഗ്രഹിക്കുന്ന സമയത്തല്ല ദൈവം പ്രവര്‍ത്തിക്കുന്നത്. ദൈവത്തിന് ഒരു സമയമുണ്ട്. ആ സമയത്തിനായി ശാന്തതയോടെ കാത്തിരിക്കുന്നതാണ് ശിഷ്യത്വം. ഇപ്രകാരമുള്ള യാത്രയില് കണ്ടുമുട്ടുന്ന വ്യക്തികളും, കടന്നുവരുന്ന ജീവിതാനുഭവങ്ങളും ശിഷ്യത്വത്തെ ബലപ്പെടുത്തുന്നു.\nഅനുദിനജീവിതത്തിലെ ഓരോ അനുഭവത്തെയും ദൈവം തരുന്ന മുന്നറിയിപ്പായി ഫ്രാന്‍സിസ് കണ്ടു. മാരകമായ രോഗവും, സുഹൃത്തുക്കളുടെ പിന്‍വാങ്ങലുമെല്ലാം ദൈവം പഠിപ്പിക്കുന്ന പാഠങ്ങളായിരുന്നു. മുന്നറിയിപ്പുകളെ സ്വീകരിച്ചുകൊണ്ടു ജീവിതത്തെ ചിട്ടപ്പെടുത്തുന്നത് ശിഷ്യത്വത്തിന്‍റെ പ്രത്യേകതയാണ്. മറ്റുള്ളവരുടെ ജീവിതത്തിലുണ്ടാകുന്ന പരാജയങ്ങളുടെ കാരണങ്ങള് മനസ്സിലാക്കണം. അതേ ജീവിത സാഹചര്യത്തിലൂടെ കടന്നുപോയാല് എനിക്കും അതുതന്നെ സംഭവിക്കുമെന്നുള്ള തിരിച്ചറിവ് നമ്മെ മാറ്റിമറിക്കും. അമിതമായ ആത്മവിശ്വാസം ഫ്രാന്‍സിസിനുണ്ടായിരുന്നു. തന്നെക്കൊണ്ടു എല്ലാം സാധ്യമാണെന്നും തനിക്കുമുകളിലാരുമില്ലെന്നും ഒരു കാലത്ത് അദ്ദേഹം ധരിച്ചു വച്ചു. ക്രിസ്തുവിന്‍റെ ശക്തമായ ഇടപെടലുണ്ടായപ്പോള് താന് നിസ്സാരനാണെന്നു തിരിച്ചറിഞ്ഞു. എല്ലാം നയിക്കുന്ന ഉന്നതത്തിലെ ശക്തി ജീവിതത്തിലിടപെട്ടപ്പോള് ഫ്രാന്‍സിസിന്‍റെ ഉള്‍ക്കണ്ണുകള് തുറന്നു. പിന്നീട് ജീവിതത്തില് ശക്തമായ പരിവര്‍ത്തനം കടന്നുവന്നു.\nമാനസാന്തര ജീവിതത്തിലൂടെ ഫ്രാന്‍സിസ് അസ്സീസി കടന്നുപോയപ്പോള് സ്ഥാനമോഹങ്ങള് അന്യമായിത്തീര്‍ന്നു. താനൊന്നുമല്ലെന്നും തനിക്കൊന്നുമില്ലെന്നും അദ്ദേഹം മനസ്സിലാക്കി. ലോകത്തിലെ സകല അംഗീകാരങ്ങളും വെറും നീര്‍ക്കുമിളകളാണെന്ന തിരിച്ചറിവ് ജീവിതത്തെ മറ്റൊരു ദിശയിലേക്ക് തിരിച്ചു വിടുന്നു. പ്രതിഫലമോഹം അദ്ദേഹത്തിന് ഇല്ലാതായി. എല്ലാറ്റിനും പ്രതിഫലം നല്‍കുന്ന ഒരു ദൈവമുണ്ടെന്നും മനുഷ്യന്‍റെ പ്രതിഫലങ്ങള് വ്യര്‍ത്ഥമാണെന്നും ബോധ്യപ്പെട്ടു. താന് ചെയ്യുന്ന ഓരോ കാര്യവും ദൈവം കാണുന്നുണ്ടെന്ന ബോധ്യം ഫ്രാന്‍സിസില് ജനിച്ചു. വിശുദ്ധ ഫ്രാന്‍സിസും ചെറിയ കാര്യങ്ങളില് വിശ്വസ്തത കാണിച്ച വ്യക്തിയായിരുന്നു. ദൈവാനുഭവം ഉണ്ടാകുന്നതുവരെ വലിയ കാര്യങ്ങളില് മാത്രം ശ്രദ്ധിച്ച ഫ്രാന്‍സിസ് ഏറ്റവും ചെറിയ കാര്യങ്ങളില് ശ്രദ്ധിക്കുവാന് തുടങ്ങി. ദേവാലയത്തിലെ വിളക്കില് കൃത്യമായി എണ്ണയൊഴിച്ച സാമുവേലിനെ പുരോഹിതനാക്കിയ ദൈവത്തെ ഫ്രാന്‍സിസ് കണ്ടു. പിതാവിന്‍റെ ആട്ടിന്‍പറ്റത്തെ കൃത്യമായി നയിച്ച ദാവീദിനെ രാജാവാക്കിയ ദൈവത്തെ ഫ്രാന്‍സിസ് ധ്യാനിച്ചു. ചെറിയ കാര്യങ്ങളില് വിശ്വസ്തത പാലിക്കുന്നവനെ ദൈവം വലിയ കാര്യങ്ങള്‍ക്ക് ഉപയോഗിക്കുമെന്ന് അദ്ദേഹം വിശ്വസിച്ചു.\nവിശുദ്ധ ഫ്രാന്‍സിസ് അസ്സീസിയുടെ തിരുനാള് ആഘോഷിക്കുന്ന അവസരത്തില് അദ്ദേഹത്തിന്‍റെ ജീവിത മാതൃക നമ്മെ നയിക്കട്ടെ. വെളിച്ചത്തിന്‍റെ പ്രവാചകനായ ഫ്രാന്‍സിസ് നമ്മെയും നിത്യവെളിച്ചത്തിലേക്ക് ആനയിക്കട്ടെ.\nപകരം വയ്ക്കാനാവാത്ത സ്നേഹം


കരളും വൃക്കയും ശുദ്ധീകരിക്കും, പ്രമേഹം തടയാനും ബെസ്റ്റ്! ചാമ്പങ്ങ വെറും ചാമ്പങ്ങയല്ല | champanga for better health | rose apple advantages\nWednesday 15 January 2020 12:28 PM IST : By സ്വന്തം ലേഖകൻ\nകരളും വൃക്കയും ശുദ്ധീകരിക്കും, പ്രമേഹം തടയാനും ബെസ്റ്റ്! ചാമ്പങ്ങ വെറും ചാമ്പങ്ങയല്ല\nWednesday 15 January 2020 12:28 PM IST\nതുടുത്തു ചുവന്ന നിറത്തിൽ കാണപ്പെടുന്ന ചാമ്പങ്ങ ചിലയിടങ്ങളിൽ റോസ് ആപ്പിൾ എന്നുമറിയപ്പെടുന്നു. പുഴുക്കൾ കാണാമെന്നതിനാൽ വലിയ പരിപാലനമില്ലാതെതന്നെ വളരുകയും കായ്ക്കുകയും ചെയ്യുന്ന ഈ നാടൻപഴത്തിന് ആപ്പിളിനേക്കാൾ പോഷകമൂല്യമുണ്ടെന്നാണ് പരിമിതമായ ഗവേഷണങ്ങളിൽ തന്നെ തെളിഞ്ഞിരിക്കുന്നത്. വൈറ്റമിൻ സി, വൈറ്റമിൻ എ, കാത്സ്യം, തയാമിൻ, നിയാസിൻ, അയൺ, സൾഫർ, പൊട്ടാസ്യം എന്നിവ സമൃദ്ധമായുണ്ട്. നാരുകളാൽ സമ്പുഷ്ടം.\nഇതിലെ ജാംബോസിൻ എന്ന ജൈവഘടകം ദഹനസമയത്ത് അന്നജത്തെ പഞ്ചസാരയാക്കുന്ന പ്രവർത്തനത്തെ നിയന്ത്രിക്കുന്നതായി ചില ഗവേഷണങ്ങളിൽ കണ്ടിട്ടുണ്ട്. പ്രമേഹരോഗികൾക്കും രോഗസാധ്യതയുള്ളവർക്കും ചാമ്പങ്ങ ഗുണകരമായിരിക്കും.\n∙ ചാമ്പങ്ങയിലെ എ, സി വൈറ്റമിനുകളോടൊപ്പം ജൈവഘടകങ്ങളും ചേരുമ്പോൾ ഒന്നാന്തരം അർബുദ പ്രതിരോധകമാകുന്നു. ചില പാരമ്പര്യവൈദ്യപുസ്തകങ്ങളിൽ ചാമ്പങ്ങ സ്തനാർബുദത്തെ തടയുമെന്നു പരാമർശമുണ്ട്.\n∙ നാരുകൾ ഏറെയുള്ളതിനാൽ ദഹനം ശരിയാക്കും, മലബന്ധം തടയും. കൊളസ്ട്രോൾ നിരക്കുകൾ കുറയ്ക്കുന്നതിലും സഹായകം. ∙ പ്രതിരോധശക്തി വർധിപ്പിക്കാനും ത്വക്‌രോഗങ്ങൾ തടയാനും ഇതിലെ ഘടകങ്ങൾ സഹായകമാണ്.\nവയറിളക്കത്തിനുള്ള നാട്ടുമരുന്നായി ചാമ്പങ്ങാക്കുരുവിനെ പരാമർശിച്ചുകാണുന്നു.∙ പുരാതനകാലം മുതലേ ചാമ്പങ്ങ സത്ത് കരൾ–വൃക്ക ശുദ്ധീകാരിയായി ഉപയോഗിക്കുന്നു.\nചാമ്പങ്ങ– 1 കി.ഗ്രാം, പഞ്ചസാര– 1 കി. ഗ്രാം, യീസ്റ്റ്– അര ടീസ്പൂൺ, പഞ്ചസാര കരിച്ചത്– നാലു ടീസ്പൂൺ, ഗ്രാംപൂ–3,4 എണ്ണം, വെള്ളം– തിളപ്പിച്ചാറിച്ചത് 7–8 ഗ്ലാസ്സ്\nചാമ്പങ്ങ കഴുകി വൃത്തിയാക്കി പിളർന്നു കുരുകളഞ്ഞ് ചെറുകഷണങ്ങളാക്കുക. ഇത് ചേരുവകളെല്ലാം ചേർത്ത് കൽഭരണിയിലാക്കി നനവില്ലാത്ത മരത്തവികൊണ്ട് നന്നായി ഇളക്കുക. ശേഷം കോട്ടൺ തുണികൊണ്ട് വായ മൂടിക്കെട്ടാം. ഒരാഴ്ച കഴിഞ്ഞ് കെട്ടഴിച്ച് നനവില്ലാത്ത മരത്തവി കൊണ്ട് ഇളക്കിക്കൊടുക്കുക. ഒന്നിടവിട്ട ദിവസം ഇങ്ങനെ ചെയ്യാം. 21 ദിവസം കഴിഞ്ഞ് ഭരണി തുറന്ന് വൈൻ അരിച്ചെടുക്കാം.


ഞാന് പറഞ്ഞതാണ് അവളോട് അവനുമായുള്ള ചങ്ങാത്തം വേണ്ടായെന്ന്; ജിഷയുടെ അമ്മയുടെ വാക്കുകള് – Truevision News\nകൊച്ചി: ജിഷയുടെ കൊലപാതകിയെ കുറിച്ച് പലതരത്തിലുള്ള വാര്‍ത്തകളാണ് പുറത്തുവന്നുകൊണ്ടിരിക്കുന്നത്. എന്നാല് പ്രതിയെ കുറിച്ച് ജിഷയുടെ അമ്മയ്ക്ക് അറിയാമെന്നാണ് അവരുടെ ചില വാക്കുകളില് നിന്നും മനസിലാക്കാന് കഴിയുന്നത്. കൊലപാതകത്തിനു ശേഷം അവശയായ അമ്മ രാജേശ്വരിയെ ആശുപത്രിയില് കൊണ്ടുപോകുംവഴി അവനാണ് അത് ചെയ്തത്, ഞാന് പറഞ്ഞതാണ് അവളോട് അവനുമായുള്ള ചങ്ങാത്തം വേണ്ടായെന്ന്’ വിലപിച്ചിരുന്നതായി നേരത്തെ സാക്ഷിമൊഴിയുണ്ടായതാണ്. ഇതില് നിന്നെല്ലാം കൊലയാളിയെക്കുറിച്ചുള്ള സൂചനകള് ഏറെയും ഉണ്ടായിരുന്നത് അമ്മ രാജേശ്വരിക്കാണ്. ഇവര് നേരത്തെ മനസ് തുറന്നിരുന്നെങ്കില് അന്വേഷണത്തിന് എത്രയോ മുന്‍പേ തുമ്പുണ്ടായിരുന്നേനെ. താന് തല്ലിയിട്ടില്ലെന്ന് രാജേശ്വരി വ്യക്തമാക്കുമ്പോഴും പ്രതിയെ തല്ലിയ സ്ത്രീയാരാണെന്ന് കണ്ടെത്തേണ്ടിവരും പോലീസിന്. അമീറുളിന്റെ മൊഴിയെടുക്കല് പൂര്‍ത്തിയായിട്ട് രാജേശ്വരിയെ കൂടുതല് ചോദ്യം ചെയ്യാനാണ് അന്വേഷണസംഘം ഒരുങ്ങുന്നത്\nകൊലനടന്ന ആദ്യദിവസങ്ങളില് തന്നെ മകളുടെ ഭാവിയെക്കുറിച്ചുള്ള ചിന്തകള് അമ്മ തുറന്നു പറഞ്ഞിരുന്നു. മൂത്തമകള് പ്രണയിച്ച് വിവാഹം കഴിക്കുകയും ഒരു കുട്ടിയായപ്പോള് ഭര്‍ത്താവ് ഉപേക്ഷിക്കുകയും ചെയ്ത പൊള്ളുന്ന അനുഭവം രാജേശ്വരിക്ക് മുന്നിലുണ്ടായിരുന്നു. ഇളയമകള് ഇത്തരത്തിലുള്ള ചതിയില്‍പ്പെടരുതെന്ന കരുതലും അവര്‍ക്കുണ്ടായിരുന്നു. അതുകൊണ്ടു തന്നെ പെന് കാമറയടക്കം വാങ്ങി നല്‍കി മകള്‍ക്ക് കാവലിരിക്കുകയായിരുന്നു അമ്മ.


ഇരിട്ടിയില് ബസ് ബേ - കണ്ണൂരാൻ വാർത്ത\nHome Unlabelled ഇരിട്ടിയില് ബസ് ബേ\nഇരിട്ടിയില് ബസ് ബേ\nഇരിട്ടി: ഗതാഗത പരിഷ്കരണത്തിന്‍റെ ഭാഗമായി നഗരത്തില് ബസ് ബേകളും സിഗ്നല് ബോര്‍ഡുകളും സ്ഥാപിച്ചു. നഗരസഭയുടേയും പോലീസിന്‍റെയും നേതൃത്വത്തിലാണ് കഴിഞ്ഞ രാത്രി ബോര്‍ഡുകള് സ്ഥാപിച്ചത്. മേലെ സ്റ്റാന്‍ഡിലും പഴയ സ്റ്റാന്‍ഡിലുമാണ് ബസ് ബേകള് ഒരുക്കിയത്. ബസുകള്, ഓട്ടോറിക്ഷകള്, ടാക്‌സി വാഹനങ്ങള്, സ്വകാര്യ വാഹനങ്ങള് ഉള്‍പ്പെടെയുള്ളവയുടെ പാര്‍ക്കിംഗിനായി സംവിധാനം ഒരുക്കി ബോര്‍ഡുകളും സ്ഥാപിച്ചു. ട്രാഫിക് നിയമം ലംഘിക്കുന്നവര്‍ക്കെതിരെ പോലീസ് പിഴ ഈടാക്കും. പുതിയ പാലം ഗതാഗതത്തിന് തുറന്നുകൊടുക്കുന്നതോടെ യാത്രാപ്രശ്‌നത്തിന് പരിഹാരമാകും.


Dec 3, 2019, 06:07 pm IST\nതിരുവനന്തപുരം: പോളയും ആഫ്രിക്കന് പായലും വ്യാപിച്ച് നാശോന്‍മുഖമായ തിരുവനന്തപുരം വെള്ളായണി കായലിന്റെ ശുചീകരണം സര്‍ക്കാരിന്റെ നേതൃത്വത്തില് ബുധനാഴ്ച (ഡിസംബര് നാല്) തുടങ്ങും. കായലില് ചെളിയടിഞ്ഞ് ആഴവും ഗണ്യമായി കുറഞ്ഞിട്ടുണ്ട്. ശുചീകരണം ജനപങ്കാളിത്തത്തോടെയും സ്വസ്തി ഫൗണ്ടേഷന്റെ നേതൃത്വത്തിലും ആരംഭിച്ചിട്ടുണ്ട്.\nഇന്‍ലാന്റ് നാവിഗേഷന് വിഭാഗവും മെക്കാനിക്കല് വിഭാഗവും ശുചീകരണപ്രവര്‍ത്തനത്തില് പങ്കാളിയാവും. വീഡ് ഹാര്‍വെസ്റ്റര് ഉള്‍പ്പെടെയുള്ള ഉപകരണങ്ങള് ഉപയോഗിച്ച് പോള മാറ്റുന്ന പ്രവര്‍ത്തനം ആരംഭിക്കും. തുടര്‍ന്ന് കായലിന്റെ ആഴം കൂട്ടുന്ന പ്രവര്‍ത്തനവും നടപ്പിലാക്കാനാണ് പദ്ധതി.\nതിരുവനന്തപുരം ജില്ലയിലെ അമൂല്യ ശുദ്ധജലസ്രോതസാണ് വെള്ളായണി കായല്. ഉപ്പുരസം തീണ്ടാതെ കുടിവെള്ള യോഗ്യമാണിത്. വെങ്ങാനൂര്, കോട്ടുകാല്, കരുംകുളം, കല്ലിയൂര്, തിരുവല്ലം, മുട്ടക്കാട് പ്രദേശങ്ങള് കുടിവെള്ളത്തിനായി വെള്ളായണി കായലിനെയാണ് ആശ്രയിക്കുന്നത്. വിഴിഞ്ഞം തുറമുഖ പദ്ധതിയിലേക്ക് കുടിവെള്ളം എത്തിക്കുന്നതും ഇവിടെനിന്നാണ്. 64 കൈത്തോടില് നിന്നുള്ള വെള്ളമാണ് കായലിന്റെ ജലസമ്പത്ത്.\n1955-ല് വെള്ളായണി കാര്‍ഷിക കോളേജ് സ്ഥാപിതമാകുന്നതുവരെ തിരുവിതാംകൂര് രാജകുടുംബത്തിന്റെ അധീനതയിലായിരുന്ന പുഞ്ചപ്പാടങ്ങളായിരുന്നു കായലും പരിസരപ്രദേശങ്ങളും. കായല് ശുചീകരണമെന്ന പൊതുജനങ്ങളുടെ ഏറെ നാളത്തെ ആവശ്യമാണ് യാഥാര്‍ത്ഥ്യമാകുന്നത്.


സി.ബി.എസ്.ഇ 10ാം ക്ലാസ്: 91.1% ; ഭാവന ശിവദാസിന് ഒന്നാം റാങ്ക് | CBSE 10th Result - Education News | Madhyamam\nHomechevron_rightEducationchevron_rightEdu Newschevron_rightസി.ബി.എസ്.ഇ 10ാം...\ndate_range6May 2019 9:51 AM GMT\nസി.ബി.എസ്.ഇ 10ാം ക്ലാസ്: 91.1% ; ഭാവന ശിവദാസിന് ഒന്നാം റാങ്ക്\nതിരുവനന്തപുരം മേഖല മുന്നിൽ\n13 പേർക്ക് ഒന്നാം റാങ്ക്, മൂന്ന് മലയാളികൾക്ക് രണ്ടാം റാങ്ക്\nന്യൂഡൽഹി: സി.ബി.എസ്.ഇ 10ാം ക്ലാസ് പരീക്ഷയിൽ 91.1 ശതമാനം പേർ ഉപരിപഠനത്തിന് യോഗ്യത നേടി. 500 ൽ 499 മാർക്ക് നേടി രാജ്യത്ത് ഒന്നാമതെത്തിയ 13 പേരിൽ പാലക്കാട് സ്വദേശി ഭാവന എൻ. ശിവദാസ് ഉൾപ്പെ ട്ടത് സംസ്ഥാനത്തിന് അഭിമാനമായി. 498 മാർക്ക് ലഭിച്ച 24 വിദ്യാർഥികൾ രണ്ടാം റാങ്കും 497 മാ ർക്ക് നേടിയ 58 വിദ്യാർഥികൾ മൂന്നാം റാങ്കും കരസ്ഥമാക്കി.\nപാലക്കാട് ‘ലക്ഷ്മണ’യ ിൽ ഡോ. നവീൻ ശിവദാസിെൻറ മകളായ ഭാവന പാലക്കാട് കൊപ്പം ലയണ്‍സ് സ്‌കൂൾ വിദ്യാർഥിയാ ണ്. സോഷ്യല് സയൻസസിലാണ് ഒരു മാര്‍ക്ക് നഷ്ടമായത്.\nതിരുവനന്തപുരമാണ് ഏറ്റവും ക ൂടുതൽ വിജയശതമാനം നേടിയ മേഖല (99.85 ശതമാനം). ചെന്നൈ (99 ശതമാനം), അജ്മീർ (95.89) എന്നീ മേഖലകളാ ണ് രണ്ടും മൂന്നും സ്ഥാനത്തുള്ളത്. കേരളത്തിൽനിന്ന് കോഴിക്കോട് സിൽവർ ഹിൽസ് പബ്ല ിക് സ്കൂളിലെ അഥീന എൽസ റോയി , തൃശൂർ നാട്ടിക തൃപ്രയാർ ലെമർ പബ്ലിക് സ്കൂളിലെ എ.എൻ. സൽമ, തൃശൂർ വരന്തരപ് പിള്ളി മുപ്ലിയം വിമല് ജ്യോതി സെന്‍ട്രല് സ്കൂളിലെ സിറിന്‍ക്‌സ സേവ്യർ എന്നിവർ രണ്ടാം റാങ്ക് നേടി.\n< p>കോട്ടയം മാങ്ങാനം മാർ ബസേലിയോസ് പബ്ലിക് സ്കൂളിലെ എലിസബത്ത് ജേക്കബ്, തിരുവനന്തപുരം പട്ടം ആര്യ സെൻട്രൽ സ്കൂളിലെ എ. ഗോകുൽ നായർ, കൊച്ചി ഗിരിനഗർ ഭവൻസ് വിദ്യാമന്ദിറിലെ ഈഷ എ. പൈ, മലപ്പുറം അങ്ങാടിപ്പുറം സെൻറ് ജോസഫ് സ്കൂളിലെ അതുൽ വിജയ്, തൃശൂർ ചാലക്കുടി വിജയഗിരി സ്കൂളിലെ ഗാഥാ സുരേഷ് എന്നിവരാണ് കേരളത്തിൽനിന്ന് മൂന്നാം റാങ്ക് നേടിയവർ.\n2.25 ലക്ഷം വിദ്യാർഥികൾ 90 ശതമാനത്തിനു മുകളിലും 57,256 പേർ 95 ശതമാനത്തിൽ കൂടുതലും മാർക്ക് നേടി. വിജയത്തിൽ പെൺകുട്ടികൾക്കാണ് മുൻതൂക്കം. മുൻവർഷങ്ങളിൽനിന്ന് വ്യത്യസ്തമായി നേരേത്തയാണ് ഇത്തവണ പരീക്ഷഫലം.\nസി.ബി.എസ്.ഇ: ഡില്‍വിന് പ്രിന്‍സിന് ഒന്നാം റാങ്ക്\nതൃശൂര്: സി.ബി.എസ്.ഇ പത്താം ക്ലാസ് പരീക്ഷയില് കേള്‍വി ക്കുറവുള്ളവരുടെ വിഭാഗത്തില് അഖിലേന്ത്യാ തലത്തില് ഒന്നാം റാങ്ക് ഡില്‍വിന് പ്രിന്‍സിന്. തൃശൂര് ദേവമാത സ്‌കൂൾ വിദ്യര്‍ഥിയാണ്. 500ല് 493 മാര്‍ക്കാണ് നേടിയത്. സാമൂഹ്യശാസ്ത്രത്തില് 100ല് 100 മാര്‍ക്കുണ്ട്. ഇംഗ്ലീഷ് -99, മലയാളം -97, കണക്ക് -98, സയന്‍സ് -99 എന്നിങ്ങനെയാണ് ഡിൽവിെൻറ മാർക്ക്.\nതൃശൂർ കിഴക്കുംപാട്ടുകര സരയു അപ്പാര്‍ട്മെൻറിൽ താണിക്കല് വീട്ടില് പ്രിന്‍സ്-പുഷ്പം ദമ്പതികളുടെ മകനാണ്. മാതാപിതാക്കള് തൃശൂരില് മെഡിക്കല് സാമഗ്രികളുടെ ബിസിനസ് നടത്തുകയാണ്. സഹോദരി ഡോണ പ്രിന്‍സ് അക്കിക്കാവില് ഡെൻറൽ കോളജില് മൂന്നാം വര്‍ഷ ബി.ഡി.എസ് വിദ്യര്‍ഥിയാണ്.\nമികച്ച ചിത്രകാരൻ കൂടിയാണ് ഡില്‍വിന്. സംസ്ഥാന, ജില്ല സ്‌കൂള് കലോത്സവങ്ങളിൽ നിരവധി സമ്മാനങ്ങള് നേടിയിട്ടുണ്ട്. വീട്ടില് ചിത്രം വരച്ച് പെയിൻറിങ് ചെയ്യുകയാണ് ഇഷ്ട വിനോദം. ചിത്രരചനയില് രാജ രവിവർമ പുരസ്‌കാരം നേടിയിട്ടുണ്ട്. ദേവമാതയില് സയന്‍സ് ഗ്രൂപ് പഠിച്ചശേഷം എന്‍ട്രന്‍സ് എഴുതി എൻജിനീയര് ആകാനാണ് മോഹം.\nചെറുപ്പത്തില് പനി വന്നതാണ് കേള്‍വിക്കുറവുണ്ടാകാൻ കാരണം. പഠനത്തിന് എല്ലാ ദിവസവും ചെലവഴിക്കില്ല. പഠിക്കുന്ന കാര്യങ്ങള് എഴുതി ഓർമയില് വെക്കും. സമയനിഷ്ഠ, ഭക്തി എന്നിവയാണ് വിജയ രഹസ്യം. വായന വളരെ ഇഷ്ടമാണ്.\nഭാവന ശിവദാസ് കേരളത്തിെൻറ സംഭാവന\nപാലക്കാട്: സി.ബി.എസ്.ഇ പത്താംതരം പരീക്ഷഫലം പുറത്തുവന്നപ്പോൾ മുതൽ പാലക്കാട് ‘ലക്ഷ്മണ’യിൽ ഉത്സവപ്രതീതിയാണ്. സി.ബി.എസ്.ഇ പത്താംതരം പരീക്ഷയിൽ രാജ്യത്തുതന്നെ ഉയർന്ന മാര്‍ക്ക് നേടിയ പതിമൂന്ന് മിടുക്കരിലൊരാളായ ഭാവന എന്. ശിവദാസ് ഈ വീടിെൻറ സംഭാവനയാണ്.\nപാലക്കാട്ടുകാർക്ക് പരിചിതനായ ഡോ. നവീൻ ശിവദാസിെൻറ മകളായ ഭാവന അച്ഛനും അമ്മക്കുമൊപ്പമിരുന്ന് പഠനവിശേഷങ്ങളും ആഗ്രഹങ്ങളും പങ്കുവെച്ചു. അച്ഛനെപ്പോലെ ഡോക്ടറാകാനാണോ ആഗ്രഹമെന്ന ചോദ്യത്തിന് മാതാപിതാക്കളെ ഏറുകണ്ണിട്ട് നോക്കി ഭാവന പറഞ്ഞു- ‘എനിക്ക് എൻജിനീയറാവാനാണ് ആഗ്രഹം’. ചെറുപ്പം മുതൽ ഹൃദയത്തോട് ചേർത്തുവെക്കുന്ന മോഹം.\nസി.ബി.എസ്.ഇ പത്താംക്ലാസ് പരീക്ഷയില് 500ല് 499 മാര്‍ക്കാണ് പാലക്കാട് കൊപ്പം ലയണ്‍സ് സ്‌കൂളിലെ ഈ വിദ്യാർഥിനി നേടിയത്. രാജ്യത്താകെ 13 വിദ്യാര്‍ഥികളാണ് 500ല് 499 മാര്‍ക്കോടെ ഒന്നാംസ്ഥാനം പങ്കിട്ടത്. സോഷ്യല് സയന്‍സിലാണ് ഭാവനക്ക് ഒരു മാര്‍ക്ക് നഷ്ടമായത്. പാലക്കാട് കുന്നത്തൂര്‍മേട് പൊലീസ് സ്േറ്റഷന് എതിര്‍വശത്താണ് വീട്. ദീപ്തിയാണ് മാതാവ്. മികച്ച പിന്തുണയാണ് അധ്യാപകരില്‍നിന്നും പ്രിന്‍സിപ്പൽ ശോഭ അജിത്തില്‍നിന്നും ലഭിച്ചതെന്നും ഭാവന പറഞ്ഞു.\nസര്‍ക്കാര് ഹോമുകളിലെ വിദ്യാർഥികള്‍ക്ക് മികച്ച വിജയം\nതിരുവനന്തപുരം: എസ്.എസ്.എല്.സി പരീക്ഷയില് വനിത ശിശു വികസന വകുപ്പിന് കീഴിലുള്ള 15 ജുവൈനല് ജസ്റ്റിസ് സ്ഥാപനങ്ങളിലെ വിദ്യാര്‍ഥികള് മികച്ച വിജയം നേടി. പരീക്ഷയെഴുതിയ 80 വിദ്യാര്‍ഥികളില് 75 പേരും വിജയിച്ചു.\nതിരുവനന്തപുരം പൂജപ്പുര ഗവ. ബോയ്‌സ് ചില്‍ഡ്രന്‍സ് ഹോം, കോട്ടയം ഗവ. ബോയ്‌സ് ചില്‍ഡ്രന്‍സ് ഹോം, പത്തനംതിട്ട ഗവ. ബോയ്‌സ് ചില്‍ഡ്രന്‍സ് ഹോം, ആലപ്പുഴ മായിത്തറ ഗവ. ഗേള്‍സ് ചില്‍ഡ്രന്‍സ് ഹോം, എറണാകുളം കാക്കനാട് ഗവ. ഗേള്‍സ് ചില്‍ഡ്രന്‍സ് ഹോം, പാലക്കാട് ഗവ. ബോയ്‌സ് ചില്‍ഡ്രന്‍സ് ഹോം, മലപ്പുറം ഗവ. ബോയ്‌സ് ചില്‍ഡ്രന്‍സ് ഹോം, കോഴിക്കോട് ഗവ. ബോയ്‌സ് ചില്‍ഡ്രന്‍സ് ഹോം, കണ്ണൂര് തലശ്ശേരി ഗവ. ബോയ്‌സ് ചില്‍ഡ്രന്‍സ് ഹോം, കണ്ണൂര് തലശ്ശേരി ഗവ. ഗേള്‍സ് ചില്‍ഡ്രന്‍സ് ഹോം, കാസര്‍കോട് ഗവ. ബോയ്‌സ് സ്‌പെഷല് ചില്‍ഡ്രന്‍സ് ഹോം എന്നീ ഹോമുകളിലെ മുഴുവന് വിദ്യാര്‍ഥികളും വിജയിച്ചു.\nസി.ബി.എസ്.ഇ: മികച്ച ഫലവുമായി കേന്ദ്രീയ വിദ്യാലയങ്ങൾ\nന്യൂഡൽഹി: ഈ വർഷത്തെ സി.ബി.എസ്.ഇ 10ാം ക്ലാസ് പരീക്ഷയിൽ മികച്ച വിജയവുമായി കേന്ദ്രീയ വിദ്യാലയങ്ങൾ. ഇത്തവണ പരീക്ഷയെഴുതിയ 99.47 ശതമാനം വിദ്യാർഥികളെ വിജയിപ്പിച്ചാണ് കേന്ദ്രീയ വിദ്യാലയങ്ങൾ ഈ നേട്ടം കൈവരിച്ചത്. കേന്ദ്ര സർക്കാറിനു കീഴിലുള്ള ജവഹർ നവോദയ വിദ്യാലയങ്ങളും 98.57 ശതമാനം വിജയം കാഴ്ചവെച്ചു. അതേസമയം, സ്വകാര്യ സ്കൂളുകളുടെ വിജയ ശതമാനം 94.15 ആണ്.\nTAGS:CBSE Result Tenth result education news malayalam news\nWeb Title - CBSE 10th Result - Education News


സ്വന്തം ലേഖകൻ January 12, 2021 10:07 PM IST\nവിഷം കുത്തിവച്ചു യുഎസ് വനിത ലിസ മറീ മോണ്ട്ഗോമറിയെ വധശിക്ഷയ്ക്കു വിധേയയാകാനുള്ള ഉത്തരവിന് സ്റ്റേ. വധശിക്ഷ നടപ്പാക്കുന്നത് ഒരു ദിവസത്തേക്കാണ് കോടതി സ്റ്റേ ചെയ്തത്. ലിസയുടെ മാനസികനില നിർണയിക്കേണ്ടതുണ്ടെന്ന് വ്യക്തമാക്കിയാണ് ജഡ്ജി പാട്രിക് ഹാൻലോൻ ശിക്ഷ നടപ്പാക്കുന്നത് സ്റ്റേ ചെയ്തത്. ഇന്ത്യാനയിലെ ടെറെ ഹോടിലുള്ള ഫെഡറൽ കറക്ഷണൻ കോംപ്ലക്സിൽ ഇന്ന് ശിക്ഷ നടപ്പാക്കാനിരിക്കെയാണ് സ്റ്റേ. മാനസിക വെല്ലുവിളി നേരിടുന്ന ലിസയുടെ ശിക്ഷ തടയാൻ ഇന്ത്യാനയിലെ കോടതിയിൽ അവരുടെ അഭിഭാഷകർ 7000 പേജുള്ള ദയാഹർജി നൽകിയിരുന്നു.


റഷ്യയിലെ പള്ളിയിൽ നിന്നു മടങ്ങിയവർക്കു നേരെ വെടിവയ്പ്; അഞ്ചു പേർ കൊല്ലപ്പെട്ടു - Five killed in attack on church in Russia’s Dagestan: agencies\nകുർബാനയ്ക്ക് ശേഷം പളളിയിൽ നിന്ന് മടങ്ങിയവർക്കു നേരെയാണ് ആക്രമണമമുണ്ടായത്\nമോസ്കോ: റഷ്യയിൽ ക്രിസ്ത്യൻ പള്ളിയിൽ നിന്ന് മടങ്ങിയവർക്കു നേരെ അജ്ഞാതൻ നടത്തിയ വെടിവയ്‌പിൽ അഞ്ചു സ്ത്രീകൾ കൊല്ലപ്പെട്ടു. റഷ്യയിലെ കിസ്‌ലയറിലുള്ള പള്ളിയിലാണ് സംഭവം. കുർബാനയ്ക്ക് ശേഷം പളളിയിൽ നിന്ന് മടങ്ങിയവർക്കു നേരെയാണ് ആക്രമണമുണ്ടായത്. ആക്രമണത്തിന് കാരണമെന്താണെന്ന് വ്യക്തമായിട്ടില്ല. അതേസമയം, അക്രമി ഏതെങ്കിലും ഭീകര സംഘടനകളിൽ അംഗമല്ലെന്നും സുരക്ഷാ ഉദ്യോഗസ്ഥർ പറഞ്ഞു.\nസംഭവത്തിൽ രണ്ട് പൊലീസുകാർ ഉൾപ്പെടെ നാലു പേർക്ക് പരുക്കേറ്റിട്ടുണ്ട്. ഇവരെ ആശുപത്രികളിൽ പ്രവേശിപ്പിച്ചു. 23വയസ് പ്രായം തോന്നിക്കുന്ന യുവാവാണ് ആക്രമണം നടത്തിയതെന്നാണ് പ്രാഥമിക നിഗമനം. ഇയാളുടെ താമസസ്ഥലമടക്കമുള്ള കാര്യങ്ങൾ അന്വേഷണ ഉദ്യോഗസ്ഥർ കണ്ടെത്തിയെന്നാണ് വിവരം.


യോഗി ആദിത്യനാഥ് സർക്കാർ ആദ്യമായാണ് ലക്നൗവിനു പുറത്ത് മന്ത്രിസഭാ യോഗം വിളിച്ചുകൂട്ടുന്നത്\nJanuary 29, 2019 9:29:24 pm\nപ്രയാഗ് രാജ്: കുംഭമേള നടക്കുന്ന പ്രയാഗ് രാജിൽ കാബിനറ്റ് മീറ്റിംഗ് വിളിച്ചുകൂട്ടിയതിനു പിന്നാലെ ഗംഗയിൽ പുണ്യസ്നാനം നടത്തി ഉത്തർപ്രദേശ് മുഖ്യമന്ത്രി യോഗി ആദിത്യനാഥും മറ്റ് മന്ത്രിമാരും. പ്രയാഗ്രാജിനെ ഉത്തര്‍പ്രദേശുമായി ബന്ധിപ്പിക്കുന്ന 600 കി.മി. ഗംഗാ എക്സ്പ്രസ് വേയ്ക്ക് മന്ത്രിസഭായോഗത്തില് അംഗീകാരം നല്‍കി. 36,000 കോടി രൂപ ചെലവ് പ്രതീക്ഷിക്കുന്ന എക്സ്പ്രസ് വേ ലോകത്തിലെ തന്നെ ഏറ്റവും നീളം കൂടിയതായിരിക്കുമെന്നാണ് യോഗി സര്‍ക്കാരിന്റെ അവകാശവാദം.\nമീററ്റില് നിന്ന് തുടങ്ങി അംറോഹ, ബുലനന്ദ്ശഹര്, ബദൗന്, ഷഹാജാന്‍പൂര്, ഫറൂഖാബാദ്, ഹദ്രോയി, കന്നൌജ്, ഉന്നാവോ, റായ് ബറേലി എന്നിവിടങ്ങളിലൂടെയാണ് എക്സ്പ്രസ് വേ അലഹബാദിലെത്തുന്നത്. മന്ത്രിമാരെ കൂടാതെ സന്ന്യാസിമാരും പുണ്യസ്നാനത്തില് പങ്കെടുത്തതായി ഉപമുഖ്യമന്ത്രി കേശവ് പ്രസാദ് മൗര്യ പറഞ്ഞു. മുഖ്യമന്ത്രിയും മന്ത്രിമാരും ഹനുമാന് ക്ഷേത്രത്തിലും ദര്‍ശനം നടത്തി.\nയോഗി ആദിത്യനാഥ് സർക്കാർ ആദ്യമായാണ് ലക്നൗവിനു പുറത്ത് മന്ത്രിസഭാ യോഗം വിളിച്ചുകൂട്ടുന്നത്. കുംഭമേളയ്ക്കു മുഖ്യമന്ത്രി നൽകുന്ന പ്രാധാന്യം വ്യക്തമാക്കുന്നതിൽ അവസാന തീരുമാനമായാണ് കാബിനറ്റ് യോഗത്തെ വിലയിരുത്തുന്നത്. കുംഭമേളയെ ബിജെപിയുടെ ലോക്സഭാ തെരഞ്ഞെടുപ്പ് പ്രചാരണത്തിന്‍റെ തുടക്കത്തിനുള്ള അവസരമായും യോഗി കാണുന്നു. കോണ്‍ഗ്രസ് അധ്യക്ഷൻ രാഹുൽ ഗാന്ധിയും പ്രിയങ്കയും കുംഭമേളയ്ക്ക് എത്തുന്നുണ്ട്\nWeb Title: Yogi adityanath takes holy dip in ganga post cabinet meet at kumbh mela


news | ഭർത്താവിനേയും മക്കളേയും കൊച്ചിയിൽ എത്തിച്ചത് എൻ ഐ എ തന്നെ; പ്രതികളുമായുള്ള വാഹനങ്ങൾ വാളയാർ ചെക്‌പോസ്റ്റ് കടന്നു 15 മിനിറ്റിനു ശേഷമാണ് സ്വപ്‌നയുടെ കുടുംബവുമായുള്ള കാർ അതിർത്തിയിലെത്തി; കൊച്ചിയിൽ എത്തി സ്വപ്നയെ കണ്ട ശേഷം കുടുംബം പോയത് സുരക്ഷിത കേന്ദ്രത്തിൽ; പഴുതടച്ച സുരക്ഷയൊരുക്കി പൊലീസും എൻ ഐ എയും; കൊറോണ ക്വാറന്റൈൻ കാലം കഴിഞ്ഞാൽ ഇവർക്ക് വീട്ടിലേക്ക് മടങ്ങാം - MarunadanMalayalee.com\nJuly 13, 2020 | 07:54 AM IST | Permalink\nകൊച്ചി: സ്വപ്‌നാ സുരേഷിന്റെ ഭർത്താവ് ജയശങ്കറും രണ്ട് മക്കളും ഇപ്പോഴുള്ളത് പൊലീസ് സംരക്ഷണയിൽ. ബംഗളൂരുവിൽ നിന്ന് ഇവരേയും എൻ ഐ എ കൊച്ചയിൽ എത്തിച്ചിരുന്നു. കൊച്ചിയിൽ വച്ചാണ് ഇവർക്ക് പൊലീസ് സുരക്ഷ എൻഐഎ ഉറപ്പാക്കിയത്. സ്വപ്ന സുരേഷിനെയും സന്ദീപ് നായരെയുംകൊണ്ട് എൻഐഎ സംഘം സഞ്ചരിച്ച വാഹനങ്ങൾക്കു പിന്നിൽ മറ്റൊരു കാറിലാണു സ്വപ്നയുടെ ഭർത്താവും2മക്കളും കേരള അതിർത്തിയിലെത്തിയത്. ഇവരെ പൊലീസ് കൊച്ചിയിലെത്തിച്ചു.\nപ്രതികളുമായുള്ള വാഹനങ്ങൾ വാളയാർ ചെക്‌പോസ്റ്റ് കടന്നു 15 മിനിറ്റിനു ശേഷമാണ് സ്വപ്‌നയുടെ കുടുംബവുമായുള്ള കാർ അതിർത്തിയിലെത്തിയത്. അവിടെ അധികൃതർ തടഞ്ഞെങ്കിലും വിവരം പറഞ്ഞതോടെ കടത്തിവിട്ടു. വാളയാറിൽനിന്ന് എൻഐഎ സംഘത്തിന് അകമ്പടി നൽകിയ പൊലീസ് തന്നെ ഇവരെ വാഹനവ്യൂഹത്തിനൊപ്പമെത്താൻ സഹായിച്ചു. കടവന്ത്രയിലെ എൻഐഎ ഓഫിസിലെത്തിയ ഇവരെ സുരക്ഷിത കേന്ദ്രത്തിലേക്കു മാറ്റി. ഇവർ എൻ ഐ എ ഓഫീസിലെത്തി സ്വപ്‌നാ സുരേഷിനെ കണ്ടെത്തുകയും ചെയ്തു. തിരുവനന്തപുരത്ത് നിന്ന് സ്വപ്‌ന വിട്ടതു മുതൽ കുടുംബവും അവർക്കൊപ്പമുണ്ടായിരുന്നു. എന്നാൽ ഇവർക്കാർക്കും കടത്തിൽ പങ്കില്ലെന്നാണ് കസ്റ്റംസിന്റേയും എൻ ഐ എയുടേയും വിലയിരുത്തൽ.\nബംഗളൂരുവിൽ നിന്ന് വന്നതു കൊണ്ട് ഇവർക്കും കൊറോണ നിരീക്ഷണം അനിവാര്യമാണ്. അതുകൊണ്ടാണ് ഇവർക്ക് പ്രത്യേക കേന്ദ്രം ഏർപ്പെടുത്തുന്നത്. ക്വാറന്റൈൻ കാലം കഴിഞ്ഞാൽ ഇവർക്ക് വീട്ടിലേക്ക് മടങ്ങാനാകും. മകളുടെ സോഷ്യൽ മീഡിയയിലെ ഫോൺ വിളിയാണ് സ്വപ്നയെ കുടുക്കിയതെന്ന് റിപ്പോർട്ടുണ്ട്. ഈ സാഹചര്യത്തിൽ കൂടിയാണ് കുടുംബത്തിന് സുരക്ഷ കൂട്ടുന്നത്. അതിനിടെ, കേസിലെ മുഖ്യപ്രതികളായ സ്വപ്ന സുരേഷിന്റെയും സന്ദീപ് നായരുടെയും കോവിഡ് പരിശോധനാ ഫലം നെഗറ്റീവ് ആണെന്ന് തെളിഞ്ഞു. കോവിഡ് നിരീക്ഷണ കേന്ദ്രങ്ങളിൽ കഴിയുന്ന ഇവരെ കസ്റ്റഡിയിൽ വേണമെന്ന് ആവശ്യപ്പെട്ട് ഇന്ന് എൻ.ഐ.എ കോടതിയിൽ അപേക്ഷ നൽകും.\nഅതേസമയം, ഒളിവിൽ കഴിയുമ്പോഴും സന്ദീപ് നായർ വിളിച്ചിരുന്നതായി അമ്മ മാധ്യമങ്ങളോട് പറഞ്ഞു. താൻ സ്വർണക്കടത്ത് കേസിൽ ഉൾപ്പെട്ടിട്ടില്ലെന്നും എല്ലാ കുറ്റവും തന്റെ പേരിൽ കെട്ടിവയ്ക്കാനാണ് ശ്രമമെന്നും സന്ദീപ് പറഞ്ഞതായി അമ്മ പറഞ്ഞു. ആഡംബരകാർ വാങ്ങിയതിലും വർക്ക്ഷോപ്പ് തുടങ്ങിയതിലും കടമുണ്ടെന്നും ഇക്കാര്യങ്ങൾ മാധ്യമങ്ങളിലൂടെ അറിയിക്കണമെന്ന് ആവശ്യപ്പെട്ടുവെന്നും അമ്മ പറഞ്ഞു. സ്വർണക്കടത്തുമായി ഒരു ബന്ധവുമില്ലെന്ന് ഫൈസൽ ഫരീദ് ദുബായിൽ മാധ്യമങ്ങളോട് പ്രതികരിച്ചു. കസ്റ്റംസ് തന്നെ ബന്ധപ്പെട്ടിട്ടില്ല. തന്റെ സുഹൃത്തിനോട് വിവരങ്ങൾ തിരക്കിയതായി അറിഞ്ഞുവെന്നും ഫൈസൽ പറഞ്ഞു. എന്നാൽ സുഹൃത്തുവഴി ഫൈസലിന്റെ മൊഴിയെടുത്തുവെന്നാണ് കസ്റ്റംസ് പറയുന്നത്.\nസ്വർണക്കടത്തുമായി ബന്ധപ്പെട്ട വിവരങ്ങൾ അറിയാവുന്നത് സ്വപ്ന സുരേഷിനാണെന്ന് സ്വർണക്കടത്ത് കേസിലെ പ്രതികളിൽ ഒരാളായ സരിത്തിന്റെ വെളിപ്പെടുത്തൽ നിർണ്ണായകമാണ്. സ്വർണം എവിടെ നിന്നുമാണ് വരുന്നതെന്നും ആർക്കാണ് അത് നൽകുന്നത് എന്നെല്ലാമുള്ള കാര്യങ്ങൾ അറിയാവുന്നത് സ്വപ്നയ്ക്കാണെന്നാണ് സരിത്ത് പറയുന്നത്. ചേച്ചിയെന്നും മാഡമെന്നുമാണ് സരിത്ത് സ്വപ്നയെ സംബോധന ചെയ്തത്.\nമാത്രമല്ല, സർണക്കടത്തിലെ ഇടപാടുകാരനും മുസ്ലിം ലീഗ് നേതാവും എംപിയുമായ കുഞ്ഞാലിക്കുട്ടിയുടെ ബന്ധുവെന്നും പറയപ്പെടുന്ന റമീസിനെ കുറിച്ച് മാത്രമാണ് തനിക്ക് അറിയാവുന്നതെന്നും ഇയാൾ പറഞ്ഞു.കസ്റ്റംസ് ഉദ്യോഗസ്ഥരുടെ ചോദ്യം ചെയ്യലിലാണ് സരിത്ത് ഇങ്ങനെ മൊഴി നൽകിയിരിക്കുന്നത്.


ഇന്ത്യന് സാമ്പത്തിക മേഖല അതിവേഗം ഇടിയുന്നു; രക്ഷപ്പെടാനുള്ള സാധ്യത കാണുന്നില്ല: നൊബേല് സമ്മാന ജേതാവ് അഭിജിത് ബാനര്‍ജി – Kairali News | Kairali News Live\nകൊവിഡ്; മൂന്ന് രാജ്യങ്ങളിൽ നിന്നുള്ള യാത്രക്കാർക്ക് വിലക്കേർപ്പെടുത്തി ഖത്തര് എയര്‍വേയ്‍സ്\nബെല്‍ജിയത്തിനു പിന്നാലെ ജര്‍മനിയിലും ‘ഒമിക്രോണ്’\nസംസ്ഥാനത്ത് ഒൻപത് ജില്ലകളിൽ ശക്തമായ മഴയ്ക്ക് സാധ്യത; ജാഗ്രത\nവിഴിഞ്ഞത്തെ വൃക്ക വിൽപ്പന; അന്വേഷണത്തിന് ഉത്തരവിട്ട് മനുഷ്യാവകാശ കമ്മീഷൻ\nവൈവിധ്യങ്ങള് നിറഞ്ഞ രാജ്യത്തെ ഒറ്റ ചരടില് ചേര്‍ത്തുകെട്ടുക പ്രയാസം നിറഞ്ഞത്; ഹൈക്കോടതി ജസ്റ്റിസ് ദേവന് രാമചന്ദ്രന്\nഇന്ത്യന് സാമ്പത്തിക മേഖല അതിവേഗം ഇടിയുന്നതായി നൊബേല് സമ്മാന ജേതാവ് അഭിജിത് ബാനര്‍ജി. രക്ഷപ്പെടാനുള്ള സാധ്യത കാണുന്നില്ലെന്നും സാമ്പത്തിക ശാസ്ത്രത്തിനുള്ള നോബേല് സമ്മാനം നേടിയ ശേഷം ഒരു സ്വകാര്യ ചാനലിന് അനുവദിച്ച അഭിമുഖത്തില് അഭിജിത് പറഞ്ഞു. വിമാനം കുത്തനെ താഴേയ്ക്ക് വീഴുന്നതിന് തുല്യമാണ് ഇന്ത്യന് സാമ്പത്തിക രംഗത്തിന്റെ തകര്‍ച്ചയെന്നും അഭിജിത് വിമര്‍ശിച്ചു.\nസാമ്പത്തിക ശാസ്ത്രത്തില് ലോകത്തെ വലിയ പുരസ്‌ക്കാരം നേടിയ അഭിജിത് ബാനര്‍ജിയ്ക്ക് ഇന്ത്യയുടെ സാമ്പത്തിക നിലയെ ഓര്‍ത്ത് ആശങ്ക. ഇന്ത്യന് സമ്പദ് വ്യവസ്ഥ വലിയ പ്രതിസന്ധിയിലാണ്. വളര്‍ച്ചാ നിരക്ക് സംബന്ധിച്ച് നിലവില് ലഭിച്ചിരിക്കുന്ന കണക്കുകളുടെ അടിസ്ഥാനത്തില് സമീപഭാവിയിലൊന്നും സാമ്പത്തിക നില മെച്ചപ്പെടുമെന്ന് കരുതാനാകില്ലെന്നും നോബേല് പുരസ്‌ക്കാര പ്രഖ്യാപനത്തിന് ശേഷം അമേരിക്കയില് ഒരു സ്വകാര്യ ടിവി ചാനലിന് അനുവദിച്ച അഭിമുഖത്തില് അഭിജിത് ചൂണ്ടികാട്ടി.\n2014-2015 വര്‍ഷത്തിലാണ് തകര്‍ച്ചയുടെ ആദ്യ സൂചനകള് ഇന്ത്യന് എക്കോണോമിയില് കണ്ട് തുടങ്ങിയത്. 2017-2018 ആയപ്പോഴേയ്ക്കും അതി രൂക്ഷമായി. അതിന് മുമ്പുള്ള വര്‍ഷങ്ങളില് അല്‍പ്പമെങ്കിലും സാമ്പത്തിക വളര്‍ച്ച ദൃശ്യമായിരുന്നു.\nഎന്നാല് ഇപ്പോള് ആ ഉറപ്പും ഇല്ലാതായിരിക്കുന്നുവെന്നും അഭിജിത് വ്യക്തമാക്കി. ഇന്ത്യന് സാമ്പത്തിക മേഖലയുടെ തകര്‍ച്ചയെ വിമാനത്തിന്റെ കുത്തനെയുള്ള വീഴ്ച്ചയ്ക്ക് തുല്യമായാണ് നോബല് സമ്മാന ജേതാവ് വിലയിരുത്തിയത്.\nഅഞ്ച് ലക്ഷം ട്രില്യണ് ഡോളറിന്റെ വളര്‍ച്ചയാണ് ലക്ഷ്യമെന്ന് നരേന്ദ്രമോദി അവകാശപ്പെടുമ്പോഴാണ് ഇന്ത്യന് സമ്പദ് വ്യവസ്ഥ അകപ്പെട്ടിരിക്കുന്ന വലിയ തകര്‍ച്ച നൊബേല് സമ്മാന ജേതാവ് ചൂണ്ടികാട്ടുന്നത്.\nTags: ABHIJITH BANARJEE\nനിഞ്ച 1000SXയുടെ പുതിയമോഡൽ പുറത്തിറക്കി കവസാക്കി; ഡെലിവറി ഡിസംബർ മുതൽ\nകൊവിഡ്; മൂന്ന് രാജ്യങ്ങളിൽ നിന്നുള്ള യാത്രക്കാർക്ക് വിലക്കേർപ്പെടുത്തി ഖത്തര് എയര്‍വേയ്‍സ് November 27, 2021\nബെല്‍ജിയത്തിനു പിന്നാലെ ജര്‍മനിയിലും ‘ഒമിക്രോണ്’ November 27, 2021


കോവിഡ് വാക്‌സിന്: ആദ്യ ഘട്ട പരീക്ഷണം വിജയകരമെന്ന് അമേരിക്കന് കമ്പനി\nമാര്‍ച്ചില് നടത്തിയ മരുന്ന് പരീക്ഷണം വിജയകരമായെന്ന് കമ്പനി അവകാശപ്പെട്ടു.\nകോവിഡിന് വാക്‌സിന് കണ്ടെത്തിയെന്ന അവകാശവാദവുമായി അമേരിക്കന് മരുന്ന് കമ്പനി. മോഡേണ എന്ന കമ്പനിയാണ് വാക്‌സിന് വികസിപ്പിച്ചത്. മാര്‍ച്ചില് നടത്തിയ മരുന്ന് പരീക്ഷണം വിജയകരമായെന്ന് കമ്പനി അവകാശപ്പെട്ടു. മരുന്ന് സ്വീകരിച്ചവരുടെ ശരീരത്തില് കോറോണ വൈറസിനെ പ്രതിരോധിക്കാനുള്ള ആന്റിബോഡികള് ഉത്പാദിപ്പിക്കപ്പെട്ടെന്നും ഇത് കോവിഡ് രോഗമുക്തരായവരുടെ ശരീരത്തില് കണ്ടെത്തിയ ആന്റിബോഡിയുടെ അളവിനേക്കാള് കൂടുതലാണെന്നുമാണ് പഠന ഫലം.\n45 വളണ്ടിയര്‍മാരിലാണ് mRNA1273 വാക്‌സിന് ആദ്യഘട്ട പരീക്ഷണം നടത്തിയത്. ഇതില് എട്ട് പേരില് ആന്റിബോഡികള് ഉത്പാദിപ്പിക്കപ്പെട്ടെന്ന് കമ്പനി അവകാശപ്പെടുന്നു. പൂര്‍ണ ഫലം ഇതുവരെ പുറത്തുവന്നിട്ടില്ല. രണ്ടാം ഘട്ടത്തില് 600 പേരില് പരീക്ഷണം നടത്താനാണ് തീരുമാനം. വാക്‌സിന്റെ കാര്യക്ഷമത ഉറപ്പാക്കാനുള്ള അവസാന ഘട്ട പരീക്ഷണം ജൂലൈയില് നടക്കും. നേരത്തെ എലികളില് നടത്തിയ പരീക്ഷണവും വിജയകരമായിരുന്നുവെന്നാണ് കമ്പനി അവകാശപ്പെടുന്നത്.


അസമില് കലാപം രൂക്ഷം ; രാജധാനി എക്‌സ്പ്രസ് അക്രമിച്ചു. - malabarinews.com\nHome » News » അസമില് കലാപം രൂക്ഷം ; രാജധാനി എക്‌സ്പ്രസ് അക്രമിച്ചു.\nഅസമില് കലാപം രൂക്ഷം ; രാജധാനി എക്‌സ്പ്രസ് അക്രമിച്ചു.\nHIGHLIGHTS : ഗോരഖ്പൂര് : അസമില് ഉണ്ടായ വര്‍ഗീയ കലാപം പടരുന്നു\nഗോരഖ്പൂര് : അസമില് ഉണ്ടായ വര്‍ഗീയ കലാപം പടരുന്നു. ഇരുപതിലധികം ആളുകള് കൊല്ലപ്പെടുകയും 60,000 ലധികംപേര് ഇവിടെനിന്ന് പാലായനം ചെയ്തു.\nകലാപകാരികള് ഇന്ന് രാജാധാനി എക്‌സ്പ്രസ് ആക്രമിച്ചു. കല്ലും മാരകായുധങ്ങളുമായാണ് ദില്ലി ഗോഹട്ടി രാജധാനി എക്‌സ്പ്രസ് കൊക്രാജര് ജില്ലയിലെ ഖാസിയാഗോണ് എന്ന സ്ഥലത്ത്‌വെച്ച് ആക്രമിച്ചത്. നാലോളം കമ്പാര്‍ട്ടുമെന്റുകള് തകര്‍ത്തിട്ടുണ്ട്. ആളപായമുണ്ടായിട്ടില്ലെന്നാണ് റെയില്‍വേയുടെ വിശദീകരണം. ഈ ട്രെയിന് പിന്നീട് പശ്ചിമ ബംഗാളിലേക്കുതന്നെ തിരിച്ചുവിടുകയായിരുന്നു. തുടര്‍ന്ന് ഈ മേഖലയിലുള്ള ട്രെയിന്‍ഘതാഗതം നിര്‍ത്തിവെച്ചിട്ടുണ്ട്.\nകൊക്രാജെര് ജില്ലയില് തുടങ്ങിയ കലാപം ഇപ്പോള് അഞ്ചുജില്ലകളിലായി നാനൂറോളം ഗ്രാമങ്ങളിലേക്ക് വ്യാപിച്ചിട്ടുണ്ട്. ഗോത്രവര്‍ഗ്ഗവിഭാഗങ്ങളും ഇവിടെ കുടിയേറിയ മുസ്ലീങ്ങളും തമ്മിലാണ് ഏറ്റുമുട്ടല് നടക്കുന്നത് .\nബോഡോ ഗോത്രവര്‍ഗ്ഗമേഖലയിലെ അഞ്ചു യുവാക്കളെ അജ്ഞാതസംഘം കൊലപ്പെടുത്തിയതോടെയാണ് അക്രമസംഭവങ്ങള് ആരംഭിച്ചത്. കൊലയ്ക്കു പിന്നില് മുസ്ലീങ്ങളാണെന്ന് സംശയിച്ച് ആയുധധാരികളായ ബോഡോ സംഘം ആക്രമങ്ങള് അഴിച്ചുവിടുകയായിരുന്നു.അക്രമികളെ കണ്ടാല് ഉടന് വെടിവെക്കാന് സുരക്ഷാ സേനക്ക് നിര്‍ദേശം നല്‍കിയിട്ടുണ്ട്.\nഎന്‍ഡോസള്‍ഫാനുവേണ്ടി സുപ്രീംകോടതിയില് കേന്ദ്രസര്‍ക്കാര്\nറോഡിലെ താരം ബിഎംഡബ്ലിയു എക്‌സ്1 റിവ്യൂ


വൈദ്യുതകമ്പിയില് നിന്ന് ഷോക്കേറ്റ് മൂന്നു പേര് മരിച്ചു |3died in Kochi - Malayalam Oneindia\nവൈദ്യുതകമ്പിയില് നിന്ന് ഷോക്കേറ്റ് മൂന്നു പേര് മരിച്ചു\nകൊച്ചി: തെങ്ങ് വലിച്ചുകെട്ടുന്നതിനിടയില് വൈദ്യുതിലൈനില് നിന്നും ഷോക്കേറ്റ് മൂന്ന് യുവാക്കള് മരിച്ചു. ഒരാള് അത്ഭുതകരമായി രക്ഷപ്പെട്ടു.\nകടവന്ത്ര മുട്ടത്ത് ലൈനിലുണ്ടായ അപകടത്തില് കൂത്തപ്പള്ളിപ്പറമ്പ് കരുണാകരന്റെ മകന് ആനന്ദന് എന്ന അനി (25), തെക്കേ നരിക്കപറമ്പില് സുമത്തുവിന്റെ മകന് ഗിരീഷ് (20), അങ്കമാലി മൂഴിക്കുളം പള്ളിക്കല് പി.ജെ. ചാക്കോയുടെ മകന് പ്രബീഷ് (25) എന്നിവരാണ് മരിച്ചത്. ഇവര്‍ക്കൊപ്പമുണ്ടായിരുന്ന വൈറ്റില കറുകപ്പിള്ളിപ്പാടം സുബയ്യന് (60) എന്നിവര് രക്ഷപ്പെട്ടു.\nകടവന്ത്ര മുട്ടത്ത് ലൈനില് വൃന്ദാവനില് കെ.കെ. പിള്ളയുടെ വീടിന്റെ മുന്നിലുള്ള തെങ്ങ് വലിച്ചുകെട്ടുന്നതിനിടയിലാണ് മുകളിലൂടെ പോകുന്ന വൈദ്യുതി ലൈനില് നിന്നും ഷോക്കേറ്റത്. നിലവിളി കേട്ടെത്തിയ സമീപവാസികളാണ് സുബയ്യന്റെ ജീവന് രക്ഷിച്ചത്.\nതെങ്ങുകയറ്റതൊഴിലാളിയായ സുബയ്യനും മരിച്ച മൂന്ന് പേരും കൂടിയാണ് കെ.കെ. പിള്ളയുടെ വീട്ടില് തെങ്ങ് വലിച്ച് കെട്ടാനെത്തിയത്. ഗിരീഷാണ് തെങ്ങില് കയറിയത്. തെങ്ങിന്റെ മുകള്‍ഭാഗത്ത് കയറിട്ട് കെട്ടിയശേഷം സമീപത്തെ വീടിന്റെ ടെറസിലേക്ക് വലിച്ചുകെട്ടി. ഇതിനുശേഷമാണ് കമ്പി കെട്ടി തൊട്ടടുത്ത കോയിപ്പുറം ശിവദാസിന്റെ പറമ്പിലെ തെങ്ങിലേക്ക് വലിച്ചുകെട്ടാന് ശ്രമിച്ചത്. തെങ്ങില് കെട്ടിയ കമ്പി താഴേക്ക് വലിച്ചപ്പോള് വൈദ്യുതിലൈനില് തട്ടി വൈദ്യുതി പ്രവഹിച്ചതാകാമെന്ന് കരുതുന്നു.\nഅപകടം പതിയിരിക്കുന്നതറിയാതെ ആനന്ദനും ഗിരീഷും പ്രബീഷും ചേര്‍ന്ന് കമ്പി വലിച്ചുകെട്ടാന് ശ്രമിക്കുകയായിരുന്നു. കമ്പിയില് പിടിച്ചയുടന് തന്നെ ഇവര്‍ക്ക് ഷോക്കേറ്റു. ഇതറിയാതെ പിന്നാലെ വന്ന സുബയ്യനും കമ്പിയില് പിടിച്ചു.\nസുബയ്യന്റെ നിലവിളി കേട്ട് കെ. കെ. പിള്ളയുടെ വീടിന്റെ മുകള്‍നിലയിലുണ്ടായിരുന്നവരാണ് ആദ്യം ഓടിയെത്തിയത്. റോഡരികിലെ വര്‍ക്ക് ഷോപ്പില് ഉണ്ടായിരുന്നവരുള്‍പ്പെടെ ഒട്ടേറെ പേര് ഓടിയെത്തിയെങ്കിലും മതില്‍ക്കെട്ടിനുള്ളിലെ ഭീകരദൃശ്യം കണ്ട് ഞെട്ടിപ്പോയി. ആരു ം പറമ്പിലേക്ക് കയറിയില്ല.\nതൊട്ടടുത്ത ട്രാന്‍സ്ഫോമറിലെ ഫ്യൂസ് ഊരിയെങ്കിലും വൈദ്യുതിബന്ധം വിഛേദിക്കാനായില്ല. ഈ സമയത്ത് വൈദ്യുതി പ്രവഹിച്ച കമ്പി ദേഹത്ത് ചുറ്റിയ നിലയില് സുബയ്യന് നിന്ന് വിറക്കുകയായിരുന്നുവെന്ന് ദൃക്സാക്ഷികള് പറഞ്ഞു.\nഫോണില് വിളിച്ചറിയിച്ചതിനെ തുടര്‍ന്ന് കെ.എസ്.ഇ.ബി ജീവനക്കാരാണ് ഈ ഭാഗത്തേക്കുള്ള വൈദ്യുതിലൈന് ഓഫ് ചെയ്ത് രക്ഷാപ്രവര്‍ത്തനം സാധ്യമാക്കിയത്. നാല്പേരും ഒന്നിനു പിറകെ ഒന്നായാണ് കിടന്നിരുന്നത്. സംഭവസ്ഥലത്തു നിന്ന് എടുത്തുമാറ്റിയിട്ടും സുബയ്യന് ഭയം മൂലം വിറക്കുകയായിരുന്നു. മറ്റ് മൂന്ന് പേരുടെയും വായില് നിന്ന് നുരയും പതയും വന്ന നിലയിലായിരുന്നു.\nസമീപത്തു താമസിക്കുന്ന ഡിവൈഎസ്പി ഗോപാലകൃഷ്ണന്റെ ജീപ്പില് കയറ്റി ആനന്ദിനെയും പ്രബീഷിനെയും കടവന്ത്ര ഇന്ദിരാഗാന്ധി ആശുപത്രിയിലെത്തിച്ചെങ്കിലും മരിച്ചു. സുബയ്യനെയും ഇന്ദിരാഗാന്ധി ആശുപത്രിയില് പ്രവേശിപ്പിച്ചു. വിവരമറിഞ്ഞെത്തിയ ഫ്ലൈയിംഗ് സ്ക്വാഡിന്റെ ജീപ്പില് ഗിരീഷിനെ മെഡിക്കല് ട്രസ്റ് ആശുപത്രിയില് എത്തിച്ചെങ്കിലും മരിച്ച നിലയിലായിരുന്നുവെന്ന് ആശുപത്രി അധികൃതര് പറഞ്ഞു. വൈകുന്നേരത്തോടെ മൃതദേഹങ്ങള് മോര്‍ച്ചറിയിലേക്ക് മാറ്റി.\nമരിച്ചവരുടെ കുടുംബാംഗങ്ങള്‍ക്ക് വൈദ്യുതി മന്ത്രി എസ്. ശര്‍മ 5000 രൂപ വീതവും ജില്ലാ കളക്ടര് 10,000 രൂപ വീതവും അടിയന്തിരസഹായം പ്രഖ്യാപിച്ചു. ഇന്‍ഷുറന്‍സില് നിന്നും 50,000 രൂപ വീതവും ലഭ്യമായേക്കുമെന്ന് കെ.എസ്.ഇ.ബി അധികൃതര് അറിയിച്ചു.


രാത്രി ആയാല് ഗൂഗിള് മാപ്പ് വേണ്ടെന്ന് വെക്കുന്നതാണ് കൂടുതല് ബുദ്ധി- വാഹനമോടിക്കുന്നവര് അറിഞ്ഞിരിക്കേണ്ട കുറിപ്പ് – East Coast Daily Malayalam\nരാത്രി ആയാല് ഗൂഗിള് മാപ്പ് വേണ്ടെന്ന് വെക്കുന്നതാണ് കൂടുതല് ബുദ്ധി- വാഹനമോടിക്കുന്നവര് അറിഞ്ഞിരിക്കേണ്ട കുറിപ്പ്\nAug 26, 2019, 02:52 pm IST\nഗൂഗിള് മാപ്പിനെ ആശ്രയിച്ചാണ് മിക്കവരും പുതിയ സ്ഥലത്തുകൂടെ യാത്ര ചെയ്യുന്നത്. അപരിചിത വഴികളില് വഴി ചോദിക്കാന് വണ്ടി നിര്‍ത്താതെ ഗൂഗിള് മാപ്പിന്റെ സഹായത്തോടെ യാത്ര ചെയ്യും. എന്നാല് ചിലര്‍ക്കെങ്കിലും ഗൂഗിള് മാപ്പ് പണികൊടുത്തിട്ടുണ്ട്. ഗതാഗത തടസം ഒഴിവാക്കാന് എളുപ്പമുള്ള വഴികള് നിര്‍ദേശിക്കുന്ന ഗൂഗിളിന്റെ പലരെയും കുഴപ്പത്തിലാക്കിയിട്ടുണ്ട്. ഇത്തരത്തില് ഗൂഗിള് മാപ്പിന്റെ ദോഷവശങ്ങളെ കുറിച്ച് പറയുകയാണ് ഐക്യരാഷ്ട്രസഭാ ദുരന്തനിവാരണ വിഭാഗം ചെയര്‍മാന് മുരളി തുമ്മാരുകുടി തന്റെ ഫെയ്സ്ബുക്ക് പേജിലൂടെ.\nREAD ALSO: കശ്മീരിലെ ലക്ഷക്കണക്കിന് ജനങ്ങള്‍ക്ക് മൗലിക അവകാശങ്ങള് നിഷേധിച്ച നടപടിയാണ് തന്നെ അസ്വസ്ഥനാക്കിയെന്ന് കാണിച്ച് രാജിക്കത്ത് : കണ്ണന് ഐഎഎസിന് ആഭ്യന്തരമന്ത്രാലയത്തില് നിന്നും കാരണം കാണിക്കല് നോട്ടീസ്\nദുരന്തം ഉണ്ടാക്കുന്ന ഗൂഗിൾ മാപ്പ്…\nപെരുന്പാവൂർ നഗരത്തിലെ തിരക്കിൽ നിന്നും മാറിയാണ് ഞാൻ വീട് വെച്ചിരിക്കുന്നത്. ചെറിയൊരു വഴിയാണ് അങ്ങോട്ടുള്ളത്. അവിടെ ജീവിക്കുന്നവർ ബഹുഭൂരിപക്ഷവും സാധാരണക്കാരാണ്, പത്തിലൊരു വീട്ടിൽ പോലും കാറില്ല. യാതൊരു തിരക്കുമില്ലാതെ നടക്കാനും സൈക്കിൾ ഓടിക്കാനും പറ്റുന്ന സ്ഥലം. അതൊക്കെ കണ്ടാണ് അവിടെ വീട് വെച്ചതും.\nപക്ഷെ കഴിഞ്ഞ ഒരു വർഷമായി ഈ സ്ഥിതി മാറി, ഞങ്ങളുടെ വഴിയിൽ വാഹനങ്ങളുടെ വലിയ തിരക്കാണ്. അവിടെ താമസിക്കുന്നവരുടെ എണ്ണമോ സാന്പത്തിക ശേഷിയോ കൂടിയിട്ടില്ല, പിന്നെ ഇതെങ്ങനെ സംഭവിക്കുന്നു?\nREAD ALSO: കാണാതായ പതിനേഴുകാരനെക്കുറിച്ച് വിവരം ലഭിച്ചത് ബോളിവുഡ് താരത്തിന്റെ ഫോട്ടോയില് നിന്ന്; സംഭവം ഇങ്ങനെ\nഅന്വേഷണം എത്തി നിൽക്കുന്നത് ഗൂഗിൾ മാപ്പിൽ ആണ്. ആലുവ മൂന്നാർ റോഡും മെയിൻ സെൻട്രൽ റോഡും (എം സി റോഡും) സന്ധിക്കുന്ന നഗരമാണ് പെരുന്പാവൂർ. അവിടെ നഗരത്തിൽ ഒരു ബൈപാസ്സ് റോഡോ ഈ രണ്ടു പ്രധാന പാതകൾ സന്ധിക്കുന്നിടത്ത് ഒരു ഫ്ലൈ ഓവറോ ഇല്ല. പെരുന്പാവൂർ നഗര ഹൃദയമായ ഒരു കിലോമീറ്റർ കടന്നു കിട്ടാൻ ഒരു മണിക്കൂർ എടുക്കുന്നത് ഇപ്പോൾ അസാധാരണമല്ല.\nഎന്തുകൊണ്ടാണ് പെരുന്പാവൂരിന് വേണ്ടി പദ്ധതികൾ ഉണ്ടേക്കേണ്ടവർ ഈ നഗരത്തെ ട്രാഫിക്കിൽ മുക്കി കൊല്ലുന്നതെന്ന് പിന്നെ പറയാം. ഇന്നത്തെ വിഷയം അതല്ല. നഗര ഹൃദയം ട്രാഫിക്കിൽ മുങ്ങിക്കിടക്കുന്നതിനാൽ ആളുകൾ ഇടവഴികൾ തേടുകയാണ്, പ്രത്യേകിച്ചും വിമാനത്താവളത്തിലേക്ക് പോകേണ്ടവർ. ഗൂഗിൾ മാപ്പ് ആ പണി എളുപ്പമാക്കുന്നു. അങ്ങനെയാണ് ഞങ്ങളുടെ വഴി അപ്രഖ്യാപിത ബൈപാസ്സ് ആയിരിക്കുന്നത്.\nREAD ALSO; പ്രളയബാധിത പ്രദേശങ്ങളിലെ ജനങ്ങള്‍ക്കായി രാഹുല് ഗാന്ധി നല്‍കിയ ദുരിതാശ്വാസ കിറ്റ് മണ്ഡലം പ്രസിഡന്റ് തന്റെ ബന്ധുക്കള്‍ക്കും വേണ്ടപ്പെട്ടവര്‍ക്കും നല്‍കി\nഏതു വഴിയും ആരും ഉപയോഗിക്കുന്നതിൽ നിയമപരമായി ഒരു തെറ്റുമില്ല. പക്ഷെ ഒട്ടും പരിചയമില്ലാത്ത വഴികളിൽ കൂടി ആളുകൾ ഗൂഗിളിന്റെ സഹായത്തോടെ വണ്ടി ഓടിച്ചു വരുന്പോൾ അപകട സാധ്യത കൂടുന്നു. വഴിയോട് ഡ്രൈവർമാരും, കൂടി വരുന്ന ട്രാഫിക്കിനോട് നാട്ടുകാരും പരിചയപ്പെട്ടിട്ടില്ല. നിലവിൽ കാറുകൾ മാത്രമാണ് ഗൂഗിളിലേക്ക് തിരിഞ്ഞിരിക്കുന്നത്. വലിയ വാഹനങ്ങൾ കൂടി ഗൂഗിൾ മാപ്പിൽ എത്തുന്നതോടെ അപകട സാധ്യത പലമടങ്ങാവും. ഇത് വരെ ഒരു മേജർ അപകടവും നടന്നിട്ടില്ലാത്ത ഞങ്ങളുടെ വഴിയിൽ അപകട മരണം സംഭവിക്കാൻ ഇനി അധികം സമയം വേണ്ട. ആ വഴിയുള്ള നടപ്പൊക്കെ ഞാൻ ഇത്തവണ കൊണ്ട് നിറുത്തി. സൈക്കിളിന്റെ കാര്യം ചിന്തിക്കുക കൂടി വേണ്ട. പക്ഷെ ഭൂരിഭാഗം നാട്ടുകാരുടെ കാര്യം അതല്ലല്ലോ.\nഇത് പെരുന്പാവൂരിലെ മാത്രം കാര്യമല്ല. കേരളത്തിൽ അങ്ങോളമിങ്ങോളം ഗൂഗിൾ മാപ്പ് പുതിയ ബൈ പാസ്സുകളും കുറുക്കു വഴികളും ഉണ്ടാക്കിക്കൊണ്ടിരിക്കയാണ്. ആ വഴിയിൽ ഉള്ളവരും വാഹനം ഓടിക്കുന്നവരും ഈ മാറ്റം മനസ്സിലാക്കിയിട്ടില്ല. തദ്ദേശ സ്വയം ഭരണ സ്ഥാപനങ്ങൾ എങ്കിലും ഇക്കാര്യം ശ്രദ്ധിക്കണം, കൂടുതൽ വാഹനങ്ങൾ ഒരു വഴി വരുന്നുണ്ടെങ്കിൽ കൂടുതൽ സൈൻ ബോർഡുകളും, വളവും തിരിവും തിരിച്ചറിയാനുള്ള റിഫ്ലെക്ടറുകളും, വഴി അവസാനിക്കുന്ന സ്ഥലം ഉണ്ടെങ്കിൽ അവിടെ എന്തെങ്കിലും പ്രതിരോധവും ഉണ്ടാക്കിവെക്കണം. ഇല്ലെങ്കിൽ അപകടങ്ങളുണ്ടാകും, വാഹനങ്ങൾ പാടത്തും തോട്ടിലും വീഴും, ആളുകളുടെ ജീവൻ പോകും.\nREAD ALSO; 15 കാരനുമായി പ്രകൃതിവിരുദ്ധ ബന്ധം, ഓറല് സെക്സ്: 23 കാരിയായ ബയോളജി ടീച്ചര് പിടിയില്\nഗൂഗിൾ മാപ്പ് ഉപയോഗിച്ച് യാത്ര ചെയ്യുന്നവർ ഇടവഴികളിലേക്ക് കയറുന്പോൾ കൂടുതൽ ശ്രദ്ധയോടെ വണ്ടി ഓടിക്കണം. രാത്രി ആയാൽ ഗൂഗിൾ മാപ്പ് വേണ്ടെന്ന് വെക്കുന്നതാണ് കൂടുതൽ ബുദ്ധി.\nഇതൊന്നും സാങ്കേതിക വിദ്യയുടെ കുറ്റമല്ല. നേരിട്ടുള്ള വഴികളിൽ ഗതാഗതം സുഗമമാക്കുകയാണ് ശരിക്കും ചെയ്യേണ്ടത്. പക്ഷെ, വഴി വാണിഭക്കാരുടെ ചിന്താഗതിയാണ് നമ്മുടെ നഗരങ്ങളിലെ പ്രമുഖ കച്ചവടക്കാർക്ക് പോലും. പരമാവധി വാഹനങ്ങൾ അവരുടെ മുൻപിൽ കൂടെ കടന്നു പോകുന്നതാണ് ശരിയായ ബിസിനസ്സ് തന്ത്രം എന്നാണ് അവരുടെ ചിന്ത. അതുകൊണ്ട് കടക്ക് മുന്നിലൂടെ ട്രാഫിക്ക് കുറയുന്ന എല്ലാ പരിഷ്കാരങ്ങളും അവർ എതിർത്ത് തോൽപ്പിക്കുന്നു. ലോക്കൽ രാഷ്ട്രീയത്തിലെ മൂവേഴ്‌സും ഷെക്കേഴ്സും ഒക്കെ തന്നെ ഇത്തരം കച്ചവടക്കാരായതിനാൽ അതിനെതിരെ ശക്തമായ സ്റ്റാൻഡ് എടുക്കാൻ ലോക്കൽ രാഷ്ട്രീയക്കാർക്കോ ഉദ്യോഗസ്ഥർക്കോ കഴിയുന്നുമില്ല. ഇതും ഒരു പെരുന്പാവൂർ സ്റ്റോറി അല്ല, കേരളത്തിലെ നഗര വികസനത്തിന്റെ ട്രാജഡി ആണ്.\nREAD ALSO: ഭാര്യയ്ക്കും ഭര്‍ത്താവിനും പൊള്ളലേറ്റു : യുവതി മരിച്ചു : അഞ്ച് വയസുകാരനായ മകന് കാറിനുള്ളില് സുരക്ഷിതന്\nദുരന്തം ഉണ്ടാക്കുന്ന ഗൂഗിൾ മാപ്പ്…പെരുന്പാവൂർ നഗരത്തിലെ തിരക്കിൽ നിന്നും മാറിയാണ് ഞാൻ വീട് വെച്ചിരിക്കുന്നത്….\nMuralee Thummarukudy यांनी वर पोस्ट केले रविवार, २५ ऑगस्ट, २०१९\nMuralee Thummarukudy alleyways google-map\nകശ്മീരിലെ ലക്ഷക്കണക്കിന് ജനങ്ങള്‍ക്ക് മൗലിക അവകാശങ്ങള് നിഷേധിച്ച നടപടിയാണ് തന്നെ അസ്വസ്ഥനാക്കിയെന്ന് കാണിച്ച് രാജിക്കത്ത് : കണ്ണന് ഐഎഎസിന് ആഭ്യന്തരമന്ത്രാലയത്തില് നിന്നും കാരണം കാണിക്കല് നോട്ടീസ്\nഗണേശ ചതുര്‍ത്ഥിയ്ക്ക് തയ്യാറാക്കാം പുളിയോഗെരെ\n‘വേഷമായാലും ആക്ഷനായാലും നമ്മുടെ നാടിനും സംസ്‌കാരത്തിനും ചേര്‍ന്നതാവണം.’ വിവാഹ ഫോട്ടോഗ്രഫിയെ കുറിച്ച് മുരളിതുമ്മാരുകുടി